
	R E N D E L E T E K

	
	
	
	
	

	10/2026. (VI.25.) önk. rendelet
	
	az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról és előterjesztés ingatlanrészek telekkiegészítésként történő közvetlen elidegenítéséről
	
	5. oldal

	
	
	
	
	

	11/2026. (VI.25.) önk. rendelet
	
	a személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet módosításáról
	
	6. oldal

	
	
	
	
	

	12/2026. (VI.25.) önk. rendelet
	
	a vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet módosításáról
	
	13. oldal

	
	
	
	
	

	13/2026. (VI.25.) önk. rendelet
	
	a történelmi belváros közlekedési rendjéről szóló 20/2022. (VIII.26.) önkormányzati rendelet módosításáról
	
	22. oldal

	
	
	
	
	

	
	
	
	
	

	[bookmark: _Hlk189470564][bookmark: _Hlk181603990]H A T Á R O Z A T O K

	
	
	
	
	

	222/2026. (VI.25.) közgyűlési hat.
	
	az Egri Rendőrkapitányság beszámolójáról Eger Megyei Jogú Város 2025. évi közbiztonsági helyzetéről, a közbiztonság érdekében tett intézkedésekről és feladatokról
	
	23. oldal

	
	
	
	
	

	223/2026. (VI.25.) közgyűlési hat.
- tól
226/2026. (VI.25.) közgyűlési hat.
	
	az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról és előterjesztés ingatlanrészek telekkiegészítésként történő közvetlen elidegenítéséről
	
	23. oldal

	
	
	
	
	

	227/2026. (VI.25.) közgyűlési hat.
	
	az Egri Fejlesztési Ügynökség Kft. 2026. évi üzleti tervének I. negyedéves teljesüléséről	
	
	26. oldal

	
	
	
	
	

	228/2026. (VI.25.) közgyűlési hat.
	
	az Eger Városi Turisztikai Közhasznú Nonprofit Kft. részére 2026-ban nyújtott 15 millió forint összegű működési célú támogatás elszámolásáról
	
	27. oldal

	
	
	
	
	

	229/2026. (VI.25.) közgyűlési hat.
	
	az Egri TISZK Térségi Integrált Szakképző Központ Közhasznú Nonprofit Kft. részére, 2026.01.01-2026.04.30 közötti időszakra nyújtott működési célú támogatás elszámolásáról
	
	27. oldal

	
	
	
	
	

	230/2026. (VI.25.) közgyűlési hat.
	
	az uniós forrásból megvalósuló projektek esetében az összeférhetetlenség elkerülésére és kezelésére kialakított Eljárásrend elfogadásáról	
	
	27. oldal

	
	
	
	
	

	231/2026. (VI.25.) közgyűlési hat.
232/2026. (VI.25.) közgyűlési hat.
	
	üresen álló lakások elidegenítésre történő kijelölésére és a versenyeztetési feltételek jóváhagyására
	
	44. oldal

	
	
	
	
	

	233/2026. (VI.25.) közgyűlési hat.
	
	vagyonkezelési szerződésben foglalt beszámolási kötelezettségről
	
	48. oldal

	
	
	
	
	

	234/2026. (VI.25.) közgyűlési hat.
	
	az Egri Közszolgáltatások Városi Intézménye intézményvezetői (igazgatói) pályázatának kiírásáról
	
	48. oldal

	
	
	
	
	

	235/2026. (VI.25.) közgyűlési hat.
236/2026. (VI.25.) közgyűlési hat.
	
	az önkormányzat és intézményeinek előirányzat módosításairól
	
	51. oldal

	
	
	
	
	

	237/2026. (VI.25.) közgyűlési hat.
	
	bérlőkijelölési jog biztosításáról
	
	52. oldal

	
	
	
	
	

	238/2026. (VI.25.) közgyűlési hat.
-tól
247/2026. (VI.25.) közgyűlési hat.
	
	az Egri Bölcsődei és Óvodai Intézmény 2026/2027. nevelési évének indításához szükséges fenntartói döntésekről
	
	53. oldal

	
	
	
	
	

	248/2026. (VI.25.) közgyűlési hat.
	
	a Dobó István Vármúzeummal kötendő letéti szerződésről
	
	58. oldal

	
	
	
	
	

	249/2026. (VI.25.) közgyűlési hat.
	
	az 1956-os forradalom és szabadságharc 70. évfordulójának megünneplésére szervezett programokról
	
	64. oldal

	
	
	
	
	

	250/2026. (VI.25.) közgyűlési hat.
	
	a „Büszkék vagyunk - A tehetség láthatóvá tétele” kampány elindításáról
	
	64. oldal

	
	
	
	
	

	251/2026. (VI.25.) közgyűlési hat.
- tól
254/2026. (VI.25.) közgyűlési hat.
	
	a lejárt határidejű közgyűlési határozatok végrehajtásáról és tájékoztató a feladatterv szerinti két közgyűlés között végzett fontosabb polgármesteri feladatokról
	
	64. oldal

	
	
	
	
	

	255/2026. (VI.25.) közgyűlési hat.
	
	Eger Megyei Jogú Város településrendezési eszközeinek a város több részterületét érintő módosításáról, és a munkafolyamat megindításához szükséges közgyűlési döntés meghozataláról – 2026. évi módosítási tervcsomag
	
	71. oldal

	
	
	
	
	

	256/2026. (VI.25.) közgyűlési hat.
	
	Eger Város címerhasználatának engedélyezéséről
	
	71. oldal

	
	
	
	
	

	257/2026. (VI.25.) közgyűlési hat.
	
	„Cifrakapu utca korszerűsítés I. ütem” tárgyban kötött vállalkozási szerződés pótmunkájának teljesítésigazolásáról
	
	72. oldal

	
	
	
	
	

	258/2026. (VI.25.) közgyűlési hat.
	
	az újonnan kialakított Ebrendészeti telep használatba adásáról
	
	73. oldal

	
	
	
	
	

	259/2026. (VI.25.) közgyűlési hat.
	
	az Agria-Film Moziüzemeltető és Szolgáltató Kft.-vel kötendő bérleti szerződésről az ifjúsági ügyekkel kapcsolatos helyi önkormányzati feladatellátás céljából
	
	74. oldal

	
	
	
	
	

	260/2026. (VI.25.) közgyűlési hat.
	
	az Eger Termál Kft. működésének, bérleményhasznosítási gyakorlatának és vagyonkezelési folyamatainak átfogó vizsgálatára létrehozandó ideiglenes bizottság felállításáról
	
	90. oldal

	
	
	
	
	

	261/2026. (VI.25.) közgyűlési hat.
	
	Eger Megyei Jogú Város Ifjúsági Részvételi Rendszerének és Diákközgyűlésének kidolgozásáról
	
	91. oldal

	
	
	
	
	

	262/2026. (VI.25.) közgyűlési hat.
	
	a Széchenyi utcát és a Katona téri piac területét összekötő átjáró ügyének vizsgálatáról, valamint a lehetséges megoldási alternatívák kidolgozásáról
	
	91. oldal

	
	
	
	
	

	263/2026. (VI.25.) közgyűlési hat.
	
	az Eger, Foglár utca 1. szám alatt található Castanea sativa (szelídgesztenye) faegyed helyi jelentőségű védett természeti emlékké nyilvánításának előkészítéséről
	
	91. oldal

	
	
	
	
	

	264/2026. (VI.25.) közgyűlési hat.
	
	közlekedési tükrök telepítésére alkalmas helyszínek városi szintű felméréséről
	
	92. oldal

	
	
	
	
	

	
	
	
	
	

	
	
	
	
	

	265/2026. (VI.25.) közgyűlési hat.
	
	az Egri Városi Sportiskola intézményvezetői (igazgatói) munka-körének betöltésére
	
	

	
	
	
	
	

	266/2026. (VI.25.) közgyűlési hat.
	
	az Egri Bölcsődei és Óvodai Intézmény intézményvezetői (főigazgatói) megbí-zására
	
	

	
	
	
	
	

	267/2026. (VI.25.) közgyűlési hat.
- tól
277/2026. (VI.25.) közgyűlési hat.
	
	kitüntetések, elismerések adományozá-sára augusztus 20. alkalmából
	
	

	
	
	
	
	

	278/2026. (VI.25.) közgyűlési hat.
	
	„Pro Agria” szakmai díj adomá-nyozásáról
	
	

	
	
	
	
	

	Ezen határozatokat a Közgyűlés zárt ülésen hozta, így azokat a Határozatok Tára nem tartalmazza.












Eger Megyei Jogú Város Önkormányzata Közgyűlésének 
10/2026. (VI.25.) önkormányzati rendelete 
az önkormányzat vagyonáról és a vagyongazdálkodásról 
szóló 33/2022. (XI.25.) önkormányzati rendelet módosításáról


[1] Eger Megyei Jogú Város Önkormányzata a helyi önkormányzat tulajdonában álló vagyon megőrzésének, védelmének és a vagyonnal való átlátható és felelős gazdálkodás követelményeinek meghatározása, a vagyon átruházása szabályainak, valamint a célszerű és eredményes vagyongazdálkodás kereteinek megállapítása érdekében alkotta meg vagyonrendeletét.

[2] Eger Megyei Jogú Város Önkormányzatának Közgyűlése Magyarország Alaptörvénye 32. cikk (1) bekezdés a) és e) pontjában meghatározott feladatkörében, Magyarország helyi önkormányzatairól szóló 2011. évi CLXXXIX. törvény 107-109. §-ban, a nemzeti vagyonról szóló 2011. évi CXCVI. törvény 3. § (1) bekezdés 6. pontjában, 5. § (2) bekezdés b)-c) pontjában és (4) bekezdésében, 6. § (5)-(6) bekezdésében, 11. § (16) bekezdésében, 13. § (1) bekezdésében, 18. § (1) bekezdésében kapott felhatalmazás alapján eljárva a következőket rendeli el:

1. §

Az önkormányzat vagyonáról és a vagyongazdálkodásról szóló 33/2022. (XI. 25.) önkormányzati rendelet 3. melléklete helyébe jelen rendelet melléklete lép.

2. §

Jelen rendelet a kihirdetését követő napon lép hatályba és a hatályba lépését követő napon hatályát veszti. 



	Vágner Ákos
polgármester
	
	dr. BartaViktor 
jegyző






(A rendelet 3. melléklete a jegyzőkönyv 2. mellékletét képezi.)







Eger Megyei Jogú Város Önkormányzata Közgyűlésének 
11/2026. (VI.25.) önkormányzati rendelete 
a személyes gondoskodást nyújtó szociális, valamint 
a gyermekjóléti alapellátásokról és azok térítési díjairól szóló 
14/2007. (III. 30.) önkormányzati rendelete módosításáról

[1] Eger Megyei Jogú Város Önkormányzata jogalkotói célja, hogy a személyes gondoskodást nyújtó szociális ellátásokra és a gyermekjóléti alapellátásokra való jogosultságot és azok térítési díjait megállapítsa a kérelmezők rászorultságának figyelembe vételével.
[2] Eger Megyei Jogú Önkormányzatának Közgyűlése a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében és (2) bekezdés e) pontjában, valamint 147. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában, továbbá a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében meghatározott feladatkörében eljárva a következőket rendeli el:
1. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 1. § (2) bekezdése helyébe a következő rendelkezés lép:
„(2) A gyermekjóléti alapellátásokat a gyvt. 4. §-ában meghatározottak szerint azok vehetik igénybe, akik egri lakóhellyel vagy tartózkodási hellyel rendelkeznek, illetve akik az önkormányzat által fenntartott intézményekben veszik igénybe a szolgáltatásokat.”
2. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 2. §-a helyébe a következő rendelkezés lép:
„2. §
E rendelet szabályait az önkormányzat által fenntartott szociális és gyermekjóléti intézményekben, valamint a köznevelési intézményekben igénybe vett ellátások esetében kell alkalmazni.”
3. §
(1) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 3. § a) pont ag) alpontja helyébe a következő rendelkezés lép:
(Az önkormányzat által fenntartott intézményben nyújtott ellátások:	 
Szociális alapszolgáltatások)
„ag)	a nappali ellátás: idősek nappali ellátása, fogyatékosok nappali intézménye és hajléktalanok nappali melegedője.”
(2) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 3. § c) pontja helyébe a következő rendelkezés lép:
(Az önkormányzat által fenntartott intézményben nyújtott ellátások:)
„c)	Gyermekjóléti alapellátások
ca)	gyermekjóléti szolgáltatás,
cb)	gyermekek napközbeni ellátása: bölcsőde, mini bölcsőde, bölcsődei szolgáltatás (időszakos gyermekfelügyelet, sószoba használat), napközbeni gyermekfelügyelet
cc) gyermekek átmeneti gondozása: helyettes szülő.”
4. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 4. §-a a következő e) és f) ponttal egészül ki:
(Feladatellátási megállapodás útján nyújtott, más szolgáltatótól igénybe vett szociális és gyermekjóléti szolgáltatások:)
„e)	gyermekek átmeneti otthona
f)	családok átmeneti otthona”
5. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 5. § (1) és (2) bekezdése helyébe a következő rendelkezések lépnek:
„(1) Az étkeztetés, a házi segítségnyújtás, az idősek nappali ellátása szociális alapszolgáltatásokat a lakóhely vagy tartózkodási hely alapján annál a gondozási központnál kell írásban kérelmezni, amelynek ellátási területén az ellátást igény bevevő életvitelszerűen lakik.
(2) A támogató szolgáltatást, a fogyatékosok nappali ellátását, a hajléktalanok átmeneti szállását és az ápolást-gondozást nyújtó intézményi ellátást a szolgáltatást nyújtó szervezeti egységnél kell kérelmezni.”
6. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 6. §-a a következő (5) bekezdéssel egészül ki:
„(5) Az étkeztetés igénybevétele indokolt:
a)	kora miatt annak az ellátottnak, aki a 65. életévét betöltötte,
b)	egészségi állapota miatt annak az ellátottnak, akinek a háziorvos, szakorvos javasolja, 
c)	hajléktalansága miatt annak az ellátottnak, aki az Sztv. szerint hajléktalannak minősül.”
7. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 7. § (1) bekezdése helyébe a következő rendelkezés lép:
„(1) Az étkeztetést az igénybe vevő lakóhelye szerinti legközelebbi ellátóhelyről kell biztosítani, elsősorban - a hajléktalanok étkeztetése kivételével – saját elvitellel. Hajléktalanok esetén az ellátóhely a Hajléktalanok Gondozó Háza. ”
8. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 8. § (4) bekezdése helyébe a következő rendelkezés lép:
„(4) A házi segítségnyújtás heti 5 alkalommal hétköznapokon vehető igénybe. Munkaszüneti napokon és hétvégén azon ellátottak részére nyújtható ügyeleti szolgáltatás, akiknek a városban nincs a gondozását ellátni képes közeli hozzátartozójuk.”
9. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 1/J. alcím címe helyébe a következő rendelkezés lép:
„1/J. Idősek nappali ellátása”
10. §
(1) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 15. § (2) bekezdése helyébe a következő rendelkezés lép:
„(2) Az idősek nappali ellátására történő felvétel során az étkezést is kérő ellátottat kell előnyben részesíteni.”
(2) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 15. §-a a következő (3) és (4) bekezdéssel egészül ki:
„(3) Az idősek nappali ellátása szempontjából idős kora miatt szociálisan rászoruló az, aki nyugdíjjogosultságot szerzett.
(4) A szolgáltatás térítésmenetes.”
11. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 21. §-a helyébe a következő rendelkezés lép:
„21. §
A család- és gyermekjóléti központ szolgáltatásai térítésmentesek függetlenül attól, hogy igénybevételük önkéntes, vagy kötelező.”
12. §
A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 28/A. §-a helyébe a következő rendelkezés lép:
„28/A. §
A Rendelet szerinti szociális feladatokat ellátó önkormányzati intézmény évente, május 31. napjáig beszámol a Közgyűlésnek az előző évben végzett feladatairól.”
13. §
(1) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 1. melléklete helyébe az 1. melléklet lép.
(2) A személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet 3. melléklete helyébe a 2. melléklet lép.
14. §
Hatályát veszti a személyes gondoskodást nyújtó szociális, valamint a gyermekjóléti alapellátásokról és azok térítési díjairól szóló 14/2007. (III. 30.) önkormányzati rendelet
a)	3. § a) pont ac) alpontja,
b)	5. § (6) bekezdése,
c)	1/F. alcíme,
d)	15. § (1) bekezdése.
15. §
(1) Ez a rendelet – a (2) bekezdésben foglalt kivétellel – 2026. július 1 -jén lép hatályba.
(2) A 12. § (2) bekezdése és a 2. melléklet 2026. szeptember 1-jén lép hatályba.



	Vágner Ákos
polgármester
	
	dr. BartaViktor 
jegyző








1. melléklet

Szociális szolgáltatások intézményi térítési díjai

	Megnevezés
	Nyersanyagnorma+Áfa
Ft/étkezés/fő
	Térítési díj
nyersanyagnorma+rezsi+ÁFA
Ft/étkezés/fő

	Reggeli
	240
	360

	Ebéd
	640
	960

	Vacsora
	527
	790

	Teljes ellátás
	1600
	2400

	A szociális intézményi dolgozói étkezés ára megegyezik az intézményi térítési díjjal.


	



	Megnevezés
	Intézményi térítési díj

	Meleg étel házhoz szállítása
	250 Ft/háztartás

	Házi segítségnyújtás: személyi gondozás
	1.325 Ft/óra

	Házi segítségnyújtás: szociális segítés
	1.325 Ft/óra

	Támogató szolgáltatás személyi segítés
	1.325 Ft/óra

	Támogató szolgálat keretében végzett személyi szállítás kilométerdíja
	200 Ft/km

	Hajléktalanok átmeneti szállása
	565 Ft/nap

	Hajléktalanok ápoló-gondozó otthona
	2.395 Ft/nap

	Idősek ápoló-gondozó otthona, alapszintű elhelyezés
	4.775 Ft/nap

	Idősek ápoló-gondozó otthona demens ellátás
	4.775 Ft/nap

	Idősek ápoló-gondozó otthona, emelt szintű elhelyezés
Egyszeri belépési díj
	5.450 Ft/nap

650 000 Ft

2. melléklet

A gyermekek napközbeni ellátása és átmeneti gondozása térítési díjai





	Megnevezés
	Nyersanyagnorma
Ft/nap/fő
	Étkezési térítési díj
Ft/nap/fő
	Gondozási díj
	Rezsiköltség
Ft/nap
	Összes térítési díj
Ft/nap

	Bölcsőde
	590
	749
	600,- Ft/nap
	-
	1 349

	Időszakos gyermekfelügyelet 
	590
	749
	422,- Ft/óra
	243
	992 + gondozási díj

	ebből: – reggeli
	84
	107
	 
	36
	143

	– tízórai
	57
	72
	 
	22
	94

	– ebéd
	365
	463
	 
	149
	612

	– uzsonna
	84
	107
	 
	36
	143

	Szünidei gyermekétkeztetés
	383
	0
	 
	 
	0














	Napközbeni gyermekfelügyelet

	Intézményi térítési díj
	6 310,- Ft/óra
	1 gyermek
	2 gyermek
	3 vagy több gyermek

	
	
	Személyi térítési díj

	Egy főre jutó jövedelem (Ft)
	
	Ft/óra
	Ft/óra
	Ft/óra

	85 501 – felett
	100%
	800
	977
	1173

	  79 167 – 85 500
	91%
	728
	889
	1067

	  72 834 – 79 166
	82%
	656
	801
	962

	  66 501 – 72 833
	73%
	584
	713
	856

	   60 167 – 66 500
	64%
	512
	625
	751

	  53 834 – 60 166
	55%
	440
	537
	645

	  47 501 – 53 833
	46%
	368
	449
	540

	   41 167 – 47 500
	37%
	296
	361
	434

	 34 834 – 41 166
	28%
	224
	274
	328

	  28 501 – 34 833
	19%
	152
	186
	223

	            0 – 28 500
	 
	0
	0
	0




	Gyermekek átmeneti gondozása

	Helyettes szülői ellátás intézményi térítési díj

	1 380,- Ft/nap
	41 400,- Ft/hónap

Eger Megyei Jogú Város Önkormányzata Közgyűlésének 
12/2026. (VI.25.) önkormányzati rendelete 
a vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet módosításáról

 
[1] Eger Megyei Jogú Város Önkormányzatának Közgyűlése a módosítással érintett rendelet elfogadása óta eltelt hosszabb időre tekintettel felülvizsgálta annak tartalmát, mely során megállapítást nyert, hogy annak módosítása vált szükségessé az időközben bekövetkezett jogszabályváltozásokra tekintettel.
[2] Eger Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:
1. §
A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 3. §-a helyébe a következő rendelkezés lép:
„3. §
E rendelet alkalmazásában
1.	acélipar: a következő termékek közül egy vagy több termeléséhez kapcsolódó tevékenységek:
a)	nyersvas és ferroötvözet: acélgyártáshoz és öntéshez használt nyersvas, más nyersvas, tükörvas és szénnel vegyített ferromangán, ide nem értve az egyéb ferroötvözeteket;
b)	vasból, közönséges acélból vagy különleges acélból készült nyers- és félkész termékek: tuskóöntéssel vagy más öntési eljárással feldolgozott folyékony acél, többek között félkész termékek - négyzetes bugák, blokkbugák és lemezbugák, blokkbugák, bugák és laposbugák; hengerhuzalok, széles melegen hengerelt termékek, kivéve a kis és közepes öntödékben előállított acélöntvényt;
c)	vasból, közönséges acélból vagy különleges acélból melegen előállított késztermékek: 80 mm-es vagy ezt meghaladó átmérőjű sínek, sínaljzatok, csatlakozó- és alátétlemezek, gerendák, nehéz idomvasak és rudak, 80 mm-nél kisebb átmérőjű szádacélok, rudak és idomvasak és 150 mm alatti síkhengerelt termékek, acéldrótok, kör- és négyzetacélok, melegen hengerelt abroncsok és szalagok (ideértve a csövekhez használt szalagokat) és melegen hengerelt (bevonatos vagy bevonat nélküli) lemezek, 3 mm-es vagy vastagabb lemezek, 150 mm-es vagy ezt meghaladó szélesacél, kivéve huzalok és huzaltermékek, fényesre húzott rúdacélok és vasöntvények;
d)	hidegen előállított termékek: fehérlemezek, ólmozott acéllemezek, feketelemezek, cinkelt lemezek, más bevonattal ellátott lemezek, hidegen hengerelt lemezek, mágneses lemezek, bádogszalag gyártására szolgáló abroncsok, hidegen hengerelt lemezek tekercsben és lapokban;
e)	csövek: valamennyi varratmentes acélcső, a 406,4 mm-t meghaladó átmérőjű hegesztett acélcsövek;
2.	 áttelepítés: ha a kérelmet benyújtó beruházó vagy a kérelmet benyújtó beruházóval egy vállalatcsoportba tartozó beruházó azonos vagy hasonló tevékenységet vagy annak egy részét az EGT megállapodás egyik szerződő felének területén található létesítményből (eredeti létesítmény) az EGT megállapodás egy másik szerződő felének területén található azon létesítménybe helyezi át, ahol a támogatott beruházásra sor kerül (támogatott létesítmény), és az eredeti, valamint a támogatott létesítményben előállított termék vagy nyújtott szolgáltatás legalább részben ugyanazokat a célokat szolgálja és ugyanazon fogyasztói típus keresletét vagy igényeit elégíti ki, továbbá a kérelmet benyújtó beruházó vagy a kérelmet benyújtó beruházóval egy vállalatcsoportba tartozó vállalkozás valamely az EGT-n belüli eredeti létesítményében folytatott azonos vagy hasonló tevékenység körében munkahelyek szűnnek meg.
3.	azonos vagy hasonló tevékenység: a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló 2014. június 17-i 651/2014/EU bizottsági rendelet (a továbbiakban: a csoportmentességi rendelet) 2. cikk 50. pontja szerinti tevékenység.
4.	a foglalkoztatottak számának nettó növekedése: az érintett létesítmény álláshelyeinek számában egy adott időszak átlagához viszonyítva - a szóban forgó időszakban megszüntetett álláshelyeket levonva, valamint a teljes munkaidőben alkalmazott személyek, a részmunkaidősök és az idénymunkások számát az éves munkaerőegység törtrészeként számolva - bekövetkezett nettó növekedés;
5.	állami támogatás: az Európai Unió működéséről szóló szerződés (a továbbiakban: EUMSz) 107. cikk (1) bekezdése szerinti támogatás és a csekély összegű (de minimis) támogatásként:
a)	az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL L 352., 2013.12.24., 9. o.) (a továbbiakban: 1408/2013/EU bizottsági rendelet) 3. cikke,
b)	az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendelet (a továbbiakban: 360/2012/EU bizottsági rendelet) 2. cikke (HL L 114., 2012.4.26., 8. o.),
c)	az Európai Unió működéséről szóló szerződés 107. és 108. cikkének a halászati és akvakultúra- ágazatban nyújtott csekély összegű támogatásokra való alkalmazásáról szóló, 2014. június 27-i 717/2014/EU bizottsági rendelet (HL L 190., 2014.06.28., 45.o.) (a továbbiakban: 717/2014/EU bizottsági rendelet) 3. cikke vagy
d)	az Európai Unió működéséről szóló szerződés 107. és 108. cikkének a halászati és akvakultúra- ágazatban nyújtott csekély összegű támogatásokra való alkalmazásáról szóló, 2014. június 27-i 717/2014/EU bizottsági rendelet (HL L 190., 2014.06.28., 45.o.) (a továbbiakban: 717/2014/EU bizottsági rendelet) 3. cikked) az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352., 2013.12.24., 1. o.) (a továbbiakban: 1407/2013/EU bizottsági rendelet) 3. cikk
e)	az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2023. december 13-i (EU) 2023/2831 bizottsági rendelet [a továbbiakban: (EU) 2023/2831 bizottsági rendelet] 3. cikke, vagy
f)	az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2023. december 13-i (EU) 2023/2832 bizottsági rendelet [a továbbiakban: (EU) 2023/2832 bizottsági rendelet)] 3. cikke
alapján nyújtott támogatás;
6.	átlátható formában nyújtott támogatás: olyan támogatás, amelynél a bruttó támogatástartalom kockázatértékelés nélkül előzetesen, pontosan kiszámítható;
7.	átlátható szervezet: a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott szervezet
8.	bérköltség: az érintett munkahely vonatkozásában a támogatás kedvezményezettje által ténylegesen fizetendő teljes összeg, amely egy meghatározott időszakban magában foglalja az adózás előtti bruttó bért, a kötelező járulékokat, mint például a társadalombiztosítási járulékot, valamint a gyermekgondozás és a szülőgondozás költségét;
9.	diszkont kamatláb: az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet (a továbbiakban: Atr.) 2. § 3. pontja szerinti kamatláb;
10.	egyéb nem pénzbeli támogatás: az Önkormányzat által közvetlenül saját, Eger közigazgatási területén fekvő, az Önkormányzat által kijelölt ingatlanon befektetni kívánó vállalkozás részére a piaci árnál alacsonyabb vételárért biztosított ingatlan tulajdonjog, vagy bérlés esetén a piaci bérleti díjnál alacsonyabb bérleti díj.
11.	elsődleges mezőgazdasági termelés: a termőföld és az állattenyésztés az EUMSz I. mellékletében felsorolt termékeinek termelése az ilyen termékek jellegét megváltoztató további műveletek végrehajtása nélkül;
12.	halászati és akvakultúra-termékek: az 1379/2013/EU európai parlamenti és tanácsi rendelet I. mellékletében meghatározott termékek
13.	elszámolható költség: az egyes támogatási kategóriákra az uniós állami támogatási szabályokban e címen meghatározott költségek köre;
14.	induló beruházás: az a tárgyi eszközök vagy immateriális javak beszerzésére irányuló beruházás, amely új létesítmény létrehozatalát, meglévő létesítmény bővítését, létesítmény termékkínálatának, szolgáltatásainak a létesítményben addig nem gyártott termékekkel, szolgáltatásokkal történő bővítését vagy egy meglévő létesítmény teljes termelési folyamatának, átfogó szolgáltatásainak alapvető megváltoztatását eredményezi, valamint a részesedésszerzés kivételével olyan létesítmény eszközeinek az eladótól független harmadik fél beruházó általi felvásárlása is, amely létesítmény bezárásra került vagy bezárásra került volna, azzal, hogy a pótló beruházás nem minősül induló beruházásnak;
15.	független harmadik fél: olyan vállalkozás, amely nem minősül a csoportmentességi rendelet I. melléklet 3. cikk (2) bekezdése szerinti partnervállalkozásnak vagy a csoportmentességi rendelet I. melléklet 3. cikk (3) bekezdése szerinti kapcsolt vállalkozásnak;
16.	immateriális javak: fizikai vagy pénzügyi formában nem megjelenő eszközök, mint például szabadalom, licencia, know-how vagy egyéb szellemi tulajdon;
17.	kis- és középvállalkozás: a csoportmentességi rendelet I. melléklete szerinti kis- és középvállalkozás;
18.	lignit: a csoportmentességi rendelet 2. cikk 43a. pontja szerinti anyag;
19.	mezőgazdasági termék: a csoportmentességi rendelet 2. cikk 11. pontja szerinti termék;
a)	mezőgazdasági termék feldolgozása: a csoportmentességi rendelet 2. cikk 10. pontja szerinti feldolgozás;
b)	 mezőgazdasági termék forgalmazása: a csoportmentességi rendelet 2. cikk 8. pontja szerinti forgalmazás
20.	nagyberuházás: regionális beruházási támogatás esetében nagyberuházásnak az olyan induló beruházás minősül, amelyhez kapcsolódóan az elszámolható költség jelenértéken legalább ötvenmillió eurónak megfelelő forintösszeg;
21.	nehéz helyzetben lévő vállalkozás: valamely vállalkozás akkor minősül nehéz helyzetben lévőnek, ha
a)	részvénytársaság vagy korlátolt felelősségű társaság esetében, ha a vállalkozás névértéken felüli befizetést is magában foglaló jegyzett tőkéjének több mint a felét felhalmozott veszteségei miatt elvesztette, különösen ha a felhalmozott veszteségeknek saját forrásnak minősülő elemből történő levonásakor a jegyzett tőke felét meghaladó negatív eredmény keletkezik,
b)	közkereseti társaság, betéti társaság, közös vállalat, egyesülés, egyéni cég esetében, ha a vállalkozás a saját tőkéjének több mint felét felhalmozott veszteségei miatt elvesztette,
c)	olyan vállalkozás, amely ellen kollektív fizetésképtelenségi eljárás indult, vagy ellene a csődeljárásról és a felszámolási eljárásról szóló 1991. évi XLIX. törvény alapján hitelezői kérelmére kollektív fizetésképtelenségi eljárás indítható,
d)	kis- és középvállalkozások kivételével olyan vállalkozás, amely esetében az előző két évben a könyv szerinti idegen tőke és saját tőke aránya meghaladta a 7,5-et és a kamatok, adózás és értékcsökkenési leírás előtti eredménnyel számolt kamatfedezeti ráta kevesebb volt 1,0-nél.
A kevesebb, mint három éve létező kis- és középvállalkozást csak a c) pont szerinti feltétel fennállása esetén kell nehéz helyzetben lévőnek tekinteni;
22.	pénzbeli támogatás: Magyarország hivatalos pénznemében megállapítandó és folyósítandó visszafizetési kötelezettség nélküli végleges juttatás.
23.	saját forrás: a vállalkozás által a projekthez igénybe vett, állami támogatást, valamint az Európai Unió intézményei, ügynökségei, közös vállalkozásai vagy más szervei által központilag kezelt, a tagállam ellenőrzése alá közvetlenül vagy közvetve nem tartozó uniós finanszírozást nem tartalmazó forrás;
24.	összeszámítási szabály: a nagyberuházás elszámolható költségei kiszámításakor egyetlen beruházásnak kell tekinteni a kérelemben szereplő beruházást és a kérelmet benyújtó beruházó, valamint a kérelmet benyújtó beruházóval egy vállalatcsoportba tartozó beruházó által a kérelemben szereplő beruházás megkezdésétől számított háromszor háromszázhatvanöt napos időszakon belül a kérelemben szereplő beruházással azonos vármegyében megkezdett, ugyanazon vagy hasonló tevékenységhez kapcsolódó, regionális beruházási támogatásban részesülő beruházást;
25.	szén: az Egyesült Nemzetek Európai Gazdasági Bizottsága által a szén tekintetében megállapított és a versenyképtelen szénbányák bezárását elősegítő állami támogatásról szóló, 2010. december 10-i tanácsi határozatban pontosított nemzetközi kodifikációs rendszer értelmében kiváló minőségű, közepes minőségű és gyenge minőségű A. és B. csoportba sorolt szén;
26.	szinten tartást szolgáló eszközök: azok az eszközök, amelyek a beruházó által már használt tárgyi eszközöket, támogatható immateriális javakat váltják ki anélkül, hogy a kiváltás az előállított termék, a nyújtott szolgáltatás, a termelési, illetve a szolgáltatási folyamat alapvető változását vagy bővülését eredményezné,
27.	támogatási intenzitás: a támogatástartalom és az elszámolható költségek jelenértékének hányadosa, százalékos formában kifejezve;
28.	támogatástartalom: a beruházó részére ugyanazon elszámolható költségek vonatkozásában, akár több forrásból odaítélt állami támogatásnak az Atr. 2. mellékletében meghatározott módszer alapján számított összege;
29.	tárgyi eszköz: olyan eszközök, amelyek felölelik a földterületet, épületeket, üzemeket, gépeket és berendezéseket.”
2. §
A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 6. § (4) bekezdése helyébe a következő rendelkezés lép:
„(4) Nem nyújtható regionális beruházási támogatás
a)	a. a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben (a továbbiakban: 1379/2013/EU európai parlamenti és tanácsi rendelet) meghatározott akvakultúra-termékek termeléséhez, feldolgozásához és értékesítéséhez,
b)	elsődleges mezőgazdasági termeléshez,
c)	 mezőgazdasági termék feldolgozásában és mezőgazdasági termék forgalmazásában tevékeny vállalkozás részére, ha
ca)	a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy
cb)	a támogatás az elsődleges termelőknek történő teljes vagy részleges továbbítástól függ,
d)	 nehéz helyzetben lévő vállalkozás részére,
e)	 exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik (nem tekintendő exporttal kapcsolatos tevékenységnek azon új ipari tevékenység végzésére irányuló beruházás, amely exportra is termel),
f)	 ha azt import áru helyett hazai áru használatától teszik függővé,
g)	 acélipari tevékenységhez,
h)	lignitipari tevékenységhez,
i)	iszénipari tevékenységhez,
j)	jversenyképtelen szénbányák részére,
k)	 ellenszolgáltatásért végzett légi, tengeri, közúti, vasúti és belvízi úton történő személy- vagy áruszállítási szolgáltatás nyújtásához, vagy a kapcsolódó infrastruktúrához,
l)	lenergiatermelési, energiatárolási, energiaátviteli, energiaelosztási tevékenységhez és energetikai célú infrastruktúra létrehozását szolgáló beruházáshoz,
m)	szélessávú ágazatban végzett tevékenységhez,
n)	atomenergia termeléshez,
o)	azon beruházó részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget,
p)	 olyan feltétellel, amely az európai uniós jog megsértését eredményezi”
3. §
A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 7. § (2) bekezdése helyébe a következő rendelkezés lép:
„(2) Az Atr. 18. § (2) bekezdés a) és d) pontjai szerint előzetesen be kell jelenteni az Európai Bizottság részére az egyedi támogatást, ha a támogatás összege regionális beruházási támogatás esetén a beruházáshoz igényelt összes állami támogatással együtt - figyelembe véve a nagyberuházásokra vonatkozó rendelkezéseket - meghaladja egy jelenértéken legalább 110 millió eurónak megfelelő forintösszegű elszámolható költségű beruházás esetében, 60% mértékű maximális támogatási intenzitás mellett vállalkozásonként és projektenként a 49,5 millió eurónak megfelelő forintösszeget.”
4. §
(1) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 8. § (4) bekezdése helyébe a következő rendelkezés lép:
„(4) A (1) bekezdés b) pontja szerinti elszámolható költség esetén akkor nyújtható támogatás, ha
a)	a beruházás a kedvezményezettnél foglalkoztatottak számának nettó növekedését eredményezi a beruházás megkezdését megelőző 12 hónap átlagához képest, azt követően, hogy a megszüntetett munkahelyek száma levonásra került a b) pont szerinti időszak alatt létrehozott munkahelyek számából,
b)	a munkahelyeket a beruházás befejezésétől számított három éven belül betöltik,
c)	kis- és középvállalkozás esetén a beruházó a beruházás megkezdésekor már létező, továbbá a beruházással létrejött új munkahelyeket a munkahely első betöltésétől számított legalább három évig az érintett területen fenntartja,
d)	nagyvállalkozás esetén a beruházó a beruházás megkezdésekor már létező, továbbá a beruházással létrejött új munkahelyeket a munkahely első betöltésétől számított legalább öt évig az érintett területen fenntartja.”
(2) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 8. § (7) bekezdése helyébe a következő rendelkezés lép:
„(7) Az immateriális javak költsége elszámolható, ha
a)	 azokat kizárólag a támogatásban részesült létesítményben használják fel,
b)	. az az Sztv. előírásai szerinti terv szerinti értékcsökkenési leírás alá esik,
c)	 azokat szokásos piaci feltételek mellett, a vevőtől független harmadik féltől vásárolják meg,
d)	 azok kis- és középvállalkozás esetén legalább három évig a beruházó eszközei között szerepelnek és ahhoz a projekthez kapcsolódnak, amelyhez a támogatást nyújtották,
e)	azok nagyvállalkozás esetén legalább öt évig a beruházó eszközei között szerepelnek és ahhoz a projekthez kapcsolódnak, amelyhez a támogatást nyújtották,
f)	 azok költsége nagyvállalkozás esetén az elszámolható költségek legfeljebb 50%-át teszik ki.”
(3) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 8. §-a a következő (8a) bekezdéssel egészül ki:
„(8a) A (8) bekezdés szerinti követelmény nem akadályozza a gyors technológiai változások miatt a fenntartási időszak alatt korszerűtlenné vált vagy meghibásodott tárgyi eszköz cseréjét, ha a fenntartási időszak alatt a gazdasági tevékenység fenntartása az érintett régióban biztosított. A korszerűtlenné vált vagy meghibásodott és támogatásban már részesült tárgyi eszköz cseréjére a fenntartási időszakban a kedvezményezett állami támogatásban nem részesülhet. Az új eszköznek a lecserélt tárgyi eszközzel azonos funkcióval és azonos vagy nagyobb kapacitással kell rendelkeznie, továbbá a gyártási időpontja nem lehet korábbi, mint a lecserélt tárgyi eszközé.”
(4) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 8. § (9) bekezdése helyébe a következő rendelkezés lép:
„(9) A (2) bekezdés c) pontja szerinti esetben, ha a tárgyi eszköz és az immateriális javak beszerzéséhez a vásárlást megelőzően már nyújtottak támogatást, ezen tárgyi eszköz és immateriális javak költségét le kell vonni a létesítmény felvásárlásához kapcsolódó elszámolható költségekből. Ha egy kisvállalkozást az eredeti tulajdonos családtagjai vagy korábbi munkavállalók vesznek át, a tárgyi eszköznek és az immateriális javaknak a vevőtől független harmadik féltől való megvásárlására vonatkozó feltételnek nem kell teljesülnie.”
5. §
(1) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 9. § (1) bekezdése helyébe a következő rendelkezés lép:
„(1) A támogatás akkor vehető igénybe, ha
a)	 a beruházó az elszámolható költségek legalább 25%-át állami forrástól mentes saját forrásból vagy külső finanszírozás igénybevételével biztosítja, továbbá
b)	 a teljes beruházás megvalósításához szükséges költségek forrását a támogató számára bemutatja.”
(2) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 9. §-a a következő (1a) és (1b) bekezdéssel egészül ki:
„(1a) A kedvezményezett vállalkozás a támogatási kérelem benyújtásával egyidejűleg , a támogatás visszafizetésének terhe mellett nyilatkozik arról, hogy a támogatási kérelem benyújtását megelőző két évben nem valósított meg áttelepítést abba a létesítménybe, amelyben a támogatási kérelem tárgyát képező induló beruházást meg kívánja valósítani, és kötelezettséget vállal arra, hogy a támogatási kérelem tárgyát képező induló beruházás befejezését követő legalább két évig nem kerül sor a létesítmény áttelepítésére abba a létesítménybe, amelyben a támogatási kérelem tárgyát képező induló beruházást meg kívánja valósítani.
(1b) A támogatás akkor vehető igénybe, ha a kedvezményezett kötelezettséget vállal arra, hogy a beruházással létrehozott tevékenységet az üzembe helyezés időpontjától számított legalább öt évig, kis- és középvállalkozás esetén legalább három évig fenntartja”
(3) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 9. § (2) bekezdése helyébe a következő rendelkezés lép:
„(2) Egy projekthez igénybe vett összes állami támogatás – függetlenül attól, hogy annak finanszírozása uniós, országos, regionális vagy helyi forrásból történik – támogatási intenzitása nem haladhatja meg a hatvan százalékot, figyelemmel az Atr. 25. § (1) bekezdés c) pontjában és a (3)-(6) bekezdésében foglaltakra, nagyberuházás esetében az alkalmazható maximális támogatási intenzitás:
a)	ötvenötmillió euró elszámolható költségrészig 50%,
b)	az ötvenötmillió euró és a száztízmillió euró közötti elszámolható költségrészre 25% ésc. a száztízmillió euró feletti elszámolható költségrészre 17%.”
(4) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 9. § (4) bekezdése helyébe a következő rendelkezés lép:
„(4) Nagyberuházás esetén az odaítélhető összes állami támogatás összegéből le kell vonni a beruházás megkezdését megelőző háromszor háromszázhatvanöt napos időszakban a kedvezményezett által vagy a kedvezményezettől független harmadik félnek nem minősülő beruházó által azonos vármegyében megkezdett olyan beruházáshoz vagy beruházásokhoz odaítélt állami támogatás jelenértéken meghatározott összegét, amely azonos vagy hasonló tevékenységet valósít meg.”
6. §
A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 10. §-a a következő (6) és (7) bekezdéssel egészül ki:
„(6) Az egy projekthez több forrásból igénybe vett összes állami támogatás - függetlenül attól, hogy annak finanszírozása uniós, országos, regionális vagy helyi forrásból történik - mértéke nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.
(7) Ha a kedvezményezett egy projekthez több forrásból részesül közfinanszírozásban - ideértve az Európai Unió intézményei, ügynökségei, szervei által központilag kezelt olyan finanszírozást is, amely sem közvetlenül, sem közvetve nem tartozik Magyarország döntéshozatali hatáskörébe - a teljes közfinanszírozás együttes mértéke nem haladhatja meg az irányadó legmagasabb finanszírozási mértéket”
7. §
(1) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 18. § (1) bekezdése helyébe a következő rendelkezés lép:
„(1) Az Önkormányzat adatot szolgáltat a Támogatásokat Vizsgáló Iroda részére a csoportmentességi rendelet 9. cikke szerinti közzététel céljából a 100 000 eurónak megfelelő forintösszeget meghaladó támogatásokról.”
(2) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 18. §-a a következő (1a) bekezdéssel egészül ki:
„(1a) Az Önkormányzat adatszolgáltatásának, illetve a közzétételnek a módját az Atr. 18/A-18/D. §-a szabályozza.”
(3) A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 18. § (2) bekezdés b) pontja helyébe a következő rendelkezés lép:
[A (1) bekezdés szerinti adatszolgáltatást a támogatást nyújtó a támogatás odaítélést követő 3 hónapon belül teljesíteni az alábbi adatokról:]
„b)	a kedvezményezett a csoportmentességi rendelet I. melléklete szerinti típusa (kis- és középvállalkozás vagy nagyvállalat),”
8. §
A vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet 19. § (3) bekezdése helyébe a következő rendelkezés lép:
„(3) E rendelet alapján támogatási döntést 2027. június 30-ig lehet hozni.”
9. §
Hatályát veszti a vállalkozások beruházás ösztönzési és munkahely teremtési helyi támogatásának programjáról szóló 20/2016. (VII. 1.) önkormányzati rendelet
a)	7. § (4) bekezdése,
b)	8. § (11) bekezdése.
10. §
Ez a rendelet a kihirdetését követő napon lép hatályba.



	Vágner Ákos
polgármester
	
	dr. BartaViktor 
jegyző













Eger Megyei Jogú Város Önkormányzata Közgyűlésének 
13/2026. (VI.25.) önkormányzati rendelete 
a történelmi belváros közlekedési rendjéről szóló 20/2022. (VIII.26.) önkormányzati rendelet módosításáról

[1] Eger Megyei Jogú Város Önkormányzatának Közgyűlése a közlekedésbiztonság javítása, valamint a közterületek rendeltetésszerű használatának biztosítása során, mint a helyi közutak kezelője, megalkotta a történelmi belváros közlekedési rendjéről szóló önkormányzati rendeletét. A közlekedési szabályok megsértésével megvalósuló jogsértő magatartások visszaszorítása kiemelt közérdek, különös tekintettel arra, hogy országos szinten egyre hangsúlyosabban jelenik meg a közlekedésbiztonság erősítésének, a balesetek megelőzésének, valamint a jogkövető közlekedési kultúra fejlesztésének igénye. Jelen rendelet célja, hogy a belváros forgalmi rendjének szabályozása kapcsán tett intézkedések az önkormányzati rendelet rendelkezéseiben, annak módosításával megjelenítésre kerüljenek.
[2] Eger Megyei Jogú Város Önkormányzatának Közgyűlése a közúti közlekedésről szóló 1988. évi I. törvény 34. § (2) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában, valamint az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM rendelet 2. § (1) bekezdésében meghatározott feladatkörében eljárva a következőket rendeli el:
1. §
A történelmi belváros közlekedési rendjéről szóló 20/2022. (VIII. 26.) önkormányzati rendelet 3. §-a a következő 11. és 12. ponttal egészül ki:
(E rendelet alkalmazásában:)
„11.	fizikai akadály: eltávolítható oszlop vagy az áthaladást megakadályozó egyéb tárgy.
12.	mozgó fizikai akadály: kiépített, útburkolatba süllyedő oszlop, sorompó vagy ezekkel egyenértékű technikai megoldással bíró, a szabad áthaladást akadályozó eszköz.”
2. §
A történelmi belváros közlekedési rendjéről szóló 20/2022. (VIII. 26.) önkormányzati rendelet 5. § (3) bekezdése helyébe a következő rendelkezés lép:
„(3) Mozgó fizikai akadállyal kell biztosítani:
a)	a Bajcsy Zsilinszky utca 3. számtól a Széchenyi utca megközelítését,
b)	az Eszterházy tér (4980/1 helyrajzi szám) Széchenyi István utca felől történő megközelítését,
c)	a Jókai utca megközelítését,
d) 	a Dr. Hibay Károly utca megközelítését”
3. §
Ez a rendelet a kihirdetését követő napon lép hatályba

	Vágner Ákos
polgármester
	
	dr. BartaViktor 
jegyző


222/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése elfogadja az Egri Rendőrkapitányság vezetőjének beszámolóját, Eger Megyei Jogú Város 2025. évi közbiztonsági helyzetéről, a közbiztonság érekében tett intézkedésekről és feladatokról.

						Felelős: 	Dr. Barta Viktor jegyző 

						Határidő: 	azonnal


(A beszámoló és mellékletei a jegyzőkönyv 1. mellékletét képezi.)




223/2026. (VI.25.) közgyűlési határozat
 
Eger Megyei Jogú Város Önkormányzata Közgyűlésének az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete 5. § (2) bekezdésében és a 3. § (5) bekezdésben – az ingatlanrészek törzsvagyoni körből történő kivonására tekintettel - foglalt rendelkezések alapján a Közgyűlés dönt a Thr-Eg-1519/2026. munkaszámú, 600.233/2026, E-56/2026 záradékszámú változási vázrajz alapján az Eger Megyei Jogú Város Önkormányzata tulajdonában lévő Eger belterület 1426 helyrajzi számú ingatlan 8 m2 térmértékű részének, illetve az Eger belterület 1538 helyrajzi számú ingatlan 4 m2 térmértékű részének, valamint a Gömöri Zsolt (lakcím: 3300 Eger, Töviskes út 17.) tulajdonát képező Eger, belterület 1519 helyrajzi számú ingatlan 6 m2 térmértékű részének értékkülönbözettel történő cseréjéről, az alábbiak szerint:

A csereszerződésben az Önkormányzat tulajdonát képező ingatlanok csereszerződés szerinti értéke az alábbiak szerint alakul: egyrészt az Eger belterület 1426 helyrajzi számú, „kivett közút” megnevezésű ingatlan 8 m2 térmértékű ingatlanrészének értéke nettó 192.000,- Ft; másrészt az Eger belterület 1538 helyrajzi számú, „kivett közút” megnevezésű ingatlan 4 m2 térmértékű ingatlanrészének értéke nettó 96.000,- Ft; harmadrészt az ingatlanokra vonatkozó értékbecslés díja, nettó 55.000,- Ft + 0,- Ft ÁFA, azaz bruttó 55.000,- Ft, melyek együttes összege nettó 343.000,- Ft. Az eljárással kapcsolatban felmerülő valamennyi további költség a vevőt terheli. 

A Gömöri Zsolt tulajdonát képező Eger belterület 1519 helyrajzi számú, „kivett lakóház, udvar, gazdasági épület” megnevezésű ingatlan 6 m2 térmértékű ingatlanrészének csereszerződés szerinti értéke az értékbecslésben meghatározottak szerint nettó 233.000,- Ft összegben kerül rögzítésre, melynek fedezete az Önkormányzat 2026. évi költségvetésének II/130/-/2/6/K „Ingatlanvásárlás” címszámon rendelkezésre áll. Az értékkülönbözettel történő csereszerződés alapján a
Gömöri Zsolt által fizetendő forgalmi érték különbözet nettó 110.000,- Ft.
[bookmark: _Hlk213752934]
A Közgyűlés felhatalmazza a polgármestert a szükséges dokumentumok aláírására.

Felelős: 	Vágner Ákos Polgármester
Dr. Barta Viktor Jegyző megbízásából: 
Ajkay Beáta Vagyongazdálkodási Iroda vezetője
Dr. Nagy-Holló Eszter Júlia Jogi, Szervezési és Közjóléti Iroda vezetője
			Vincze Adrienn Gazdasági Iroda vezetője

[bookmark: _Hlk213914741]Határidő: 	2026. december 31.




224/2026. (VI.25.) közgyűlési határozat
 
Eger Megyei Jogú Város Önkormányzata Közgyűlésének az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendeletének 5. § (2) bekezdésében és a 3. § (5) bekezdésben – az ingatlanrész törzsvagyoni körből történő kivonására tekintettel -  foglalt rendelkezések alapján hozzájárul az Eger belterület 7169/26 hrsz-ú, „kivett közterület” megnevezésű ingatlan 502/2026. munkaszámú, 600409/2026 záradékszámú változási vázrajz szerinti 27 m2 térmértékű részének az egri belterületi 7144 hrsz-ú ingatlanhoz telek-kiegészítésként történő közvetlen elidegenítéséhez Visontai Istvánné ………………………………………………………. Kurucz János ……………………………………………………; illetve Dr. Kovách Zsolt …………………………………………… ……….., mint az egri belterületi 7144 hrsz-ú ingatlan tulajdonosai részére.

A Közgyűlés az eladási árat egyrészt az értékbecslésben meghatározottak szerint nettó 280.000,- Ft forgalmi értéknek, másrészt az ingatlanra vonatkozó értékbecslés díjának, nettó 30.000,- Ft + 0,- Ft ÁFA, azaz bruttó 30.000,- Ft-nak az együttes összegében állapítja meg, amely nettó 310.000,-  Ft.

Az eljárással kapcsolatban felmerülő valamennyi költség a vevőket terheli. 

A Közgyűlés felhatalmazza a polgármestert a szükséges dokumentumok aláírására.

Felelős: 	Vágner Ákos Polgármester
Dr. Barta Viktor Jegyző megbízásából: 
Ajkay Beáta Vagyongazdálkodási Iroda vezetője
Dr. Nagy-Holló Eszter Júlia Jogi, Szervezési és Közjóléti Iroda vezetője
Vincze Adrienn Gazdasági Iroda vezetője

Határidő: 	2026. december 31.




225/2026. (VI.25.) közgyűlési határozat
 
Eger Megyei Jogú Város Önkormányzata Közgyűlésének az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendeletének 5. § (2) bekezdésében és a 3. § (5) bekezdésben – az ingatlanrész törzsvagyoni körből történő kivonására tekintettel -  foglalt rendelkezések alapján hozzájárul az Eger belterület 3079/4 hrsz-ú, „kivett közút” megnevezésű ingatlan Thr-Eg-3078_3/2026 munkaszámú, 600232/2026, E-42/2026 záradékszámú változási vázrajz szerinti 58 m2 térmértékű részének az egri belterületi 3078/3 hrsz-ú ingatlanhoz telek-kiegészítésként történő közvetlen elidegenítéséhez Csele Niko ……………………………………………………….; illetve Kálmán Dóra …………………………………………………………………, mint az egri belterületi 3078/3 hrsz-ú ingatlan tulajdonosai részére.

A Közgyűlés az eladási árat egyrészt az értékbecslésben meghatározottak szerint nettó 340.000,- Ft forgalmi értéknek, másrészt az ingatlanra vonatkozó értékbecslés díjának, nettó 30.000,- Ft + 0,- Ft ÁFA, azaz bruttó 30.000,- Ft-nak az együttes összegében állapítja meg, amely nettó 370.000,- Ft.

Az eljárással kapcsolatban felmerülő valamennyi költség a vevőket terheli. 

A Közgyűlés felhatalmazza a polgármestert a szükséges dokumentumok aláírására.

Felelős: 	Vágner Ákos Polgármester
Dr. Barta Viktor Jegyző megbízásából: 
Ajkay Beáta Vagyongazdálkodási Iroda vezetője
Dr. Nagy-Holló Eszter Júlia Jogi, Szervezési és Közjóléti Iroda vezetője
Vincze Adrienn Gazdasági Iroda vezetője

Határidő: 	2026. december 31.




226/2026. (VI.25.) közgyűlési határozat
 
Eger Megyei Jogú Város Önkormányzata Közgyűlésének az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete 5. § (2) bekezdésében és a 3. § (5) bekezdésben – az ingatlanrész törzsvagyoni körből történő kivonására tekintettel - foglalt rendelkezések alapján a Közgyűlés hozzájárul az Eger belterület 525 helyrajzi számú, „kivett árok” megnevezésű ingatlan Thr-Eg-525/2026. munkaszámú változási vázrajz tervezet szerinti 25 m2 térmértékű részének az egri belterületi 526/6 helyrajzi számú ingatlanhoz telek-kiegészítésként történő közvetlen elidegenítéséhez a szomszédos Eger belterület 526/6 helyrajzi számú, természetben 3300 Eger, Pásztorvölgy utca 41/A szám alatti ingatlan tulajdonosai: Kormos Tamásné ……………………………………………………………………………………; Szalkai Sándor ……………………. ……………………………; Szepesy György …………………………………………………….. és Szepesy Károly ………………………………………………………………………. részére.

Az eladási árat a Közgyűlés egyrészt az értékbecslésben meghatározottak szerint az Eger, belterület 525 helyrajzi számú 25 m2 területű ingatlanrész esetében nettó 453.000,- Ft-nak, másrészt az ingatlanra vonatkozó értékbecslés díjának, azaz nettó 40.000,- Ft + 0,- Ft ÁFA, azaz bruttó 40.000,- Ft-nak az együttes összegében, azaz 493.000,- Ft-ban állapítja meg. 

Az eljárással kapcsolatban felmerülő valamennyi további költség a vevőket terheli. 

A Közgyűlés felhatalmazza a polgármestert a szükséges dokumentumok aláírására.

Felelős: 	Vágner Ákos Polgármester
Dr. Barta Viktor Jegyző megbízásából: 
Ajkay Beáta Vagyongazdálkodási Iroda vezetője
Dr. Nagy-Holló Eszter Júlia Jogi, Szervezési és Közjóléti Iroda vezetője
Vincze Adrienn Gazdasági Iroda vezetője

Határidő: 	2026. december 31.




227/2026. (VI.25.) közgyűlési határozat
 
[bookmark: _Hlk190016785]Eger Megyei Jogú Város Önkormányzatának Közgyűlése az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete 41. § (2) bekezdése alapján elfogadja az Egri Fejlesztési Ügynökség Kft. 2026. I. negyedéves beszámolóját 18 673 E Ft adózás előtti eredménnyel. A Társaság 2026. I. negyedéves beszámolója jelen határozat 1. számú elválaszthatatlan mellékletét képezi.
A Közgyűlés elfogadja továbbá az Egri Fejlesztési Ügynökség Kft. által kezelt projektek 2026. I. negyedéves előrehaladásáról szóló ügyvezetői beszámolót, mely beszámoló jelen határozat 2. számú elválaszthatatlan mellékletét képezi.

Felelős: 	Vágner Ákos Polgármester
					Dr. Barta Viktor jegyző megbízásából
Ajkay Beáta Vagyongazdálkodási Iroda vezetője
[bookmark: _Hlk190016840]Göndör János Tibor ügyvezető, Egri Fejlesztési Ügynökség Kft.

Határidő: 	2026. június 26.


(A határozat 1. és 2. melléklete a jegyzőkönyv 3. mellékletét képezi.)
228/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése elfogadja a 7/2026. (I.29.) számú határozata alapján az Eger Városi Turisztikai Közhasznú Nonprofit Kft. részére nyújtott 15 millió forint összegű működési célú támogatás felhasználásáról készített elszámolást és beszámolót, a gazdasági társaságot visszafizetési kötelezettség nem terheli.

Felelős:	Vágner Ákos polgármester
Dr. Barta Viktor jegyző megbízásából
Ajkay Beáta vagyongazdálkodási irodavezető
Törőcsik Gábor ügyvezető, Eger Városi Turisztikai Közhasznú Nonprofit Kft. 

				Határidő: 	2026. június 26.




229/2026. (VI.25.) közgyűlési határozat

Eger Megyei Jogú Város Önkormányzatának Közgyűlése elfogadja Eger Megyei Jogú Város Önkormányzata Közgyűlésének az Önkormányzat 2026. évi költségvetéséről, módosításának és végrehajtásának rendjéről szóló 3/2026. (II.26.) önkormányzati rendelete alapján az Egri TISZK Térségi Integrált Szakképző Központ Közhasznú Nonprofit Kft. részére nyújtott 3,5 millió forint összegű működési célú támogatás felhasználásáról készített elszámolást és beszámolót, a gazdasági társaságot visszafizetési kötelezettség nem terheli.

Felelős:	Vágner Ákos polgármester
Dr. Barta Viktor jegyző megbízásából
Ajkay Beáta Vagyongazdálkodási irodavezető
Takács Zoltán ügyvezető, Egri TISZK Térségi Integrált Szakképző Központ Közhasznú Nonprofit Kft. 

				Határidő: 	2026. június 26.


[bookmark: _Hlk213050973]

230/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése 2026. július 1. napi hatályba lépéssel jóváhagyja az összeférhetetlenség elkerülésére és kezelésére vonatkozó Eljárásrendet az uniós forrásból megvalósuló projektek esetében a határozat mellékletét képező tartalommal.

Felelős:	Vágner Ákos polgármester
Dr. Barta Viktor Jegyző
Göndör J. Tibor ügyvezető 
Egri Fejlesztési Ügynökség Kft.
		Dr. Bánhidy Péter vezérigazgató EVAT Zrt.

Határidő: 	2026. július 1.


























Eger Megyei Jogú Város
Önkormányzata


Eljárásrend az összeférhetetlenség elkerülésére és kezelésére az uniós forrásból megvalósuló projektek esetében



Eger Megyei Jogú Város Önkormányzatának Közgyűlése (továbbiakban: Közgyűlés) az Európai Bizottság 2021/C 121/01 számú közleményére, az uniós költségvetési rendelet összeférhetetlenségre vonatkozó rendelkezéseire, valamint az uniós forrásból megvalósuló projektek pályázati felhívásaiban foglalt kedvezményezetti kötelezettségekre figyelemmel – célul kitűzve az uniós támogatások szabályszerű, átlátható és összeférhetetlenségtől mentes felhasználását – az uniós forrásból megvalósuló projektek összeférhetetlenségi eljárásrendjét az alábbiak szerint szabályozza:

I. CÍM
ÁLTALÁNOS RÉSZ
1. fejezet
A szabályzat hatálya
1. § Jelen eljárásrend hatálya kiterjed Eger Megyei Jogú Város Önkormányzata (továbbiakban: Önkormányzat) valamennyi uniós forrásból megvalósuló projektjének előkészítésére, végrehajtására, módosítására, elszámolására, beszámolására, ellenőrzésére, lezárására és fenntartására.
2. § Az eljárásrend hatálya kiterjed mindazon személyekre, akik az Önkormányzat uniós forrásból megvalósuló projektjeivel kapcsolatban döntési, döntés-előkészítési, jóváhagyási, végrehajtási, pénzügyi, szakmai, beszerzési, közbeszerzési, teljesítésigazolási, ellenőrzési vagy dokumentálási feladatot látnak el.
3. § Az eljárásrend alkalmazásában érintett személynek minősül különösen:
a) a Közgyűlés tagja, amennyiben uniós projekttel kapcsolatos döntésben vagy döntés-előkészítésben vesz részt;
b) a Közgyűlés bizottságának tagja, amennyiben uniós projekttel kapcsolatos ügyet tárgyal, véleményez vagy döntésre előkészít;
c) a polgármester és az alpolgármester, amennyiben uniós projekttel kapcsolatos döntési, jóváhagyási, képviseleti vagy aláírási jogkört gyakorol;
d) a jegyző, az aljegyző, valamint a Eger Megyei Jogú Város Polgármesteri Hivatala (továbbiakban: Polgármesteri Hivatal) érintett vezetője és ügyintézője;
e) az Önkormányzat intézményeinek azon vezetője és munkatársa, aki uniós projekt előkészítésében vagy végrehajtásában közreműködik;
f) az Önkormányzat többségi befolyása alatt álló, az Önkormányzat megbízásából eljáró, vagy az Önkormányzattal konzorciumi együttműködésben részt vevő gazdasági társaság vagy egyéb szervezet – ideértve különösen az Egri Fejlesztési Ügynökség Kft-t, az EVAT Egri Vagyonkezelő és Távfűtő Zrt-t és az EVAT cégcsoport többségi önkormányzati befolyás alatt álló cégeit – érintett vezetője, munkavállalója vagy közreműködője, amennyiben az adott uniós projekt előkészítésében, pályázati dokumentációjának összeállításában, menedzsmentjében, módosításában, beszámolásában, elszámolásában, ellenőrzésében vagy más végrehajtási cselekményében közreműködik. A Közgyűlés – úgy is, mint az EVAT Zrt. alapítói jogokat gyakorló legfőbb szerve - feladatul szabja a cégek felett a közvetlen tulajdonosi jogokat gyakorló EVAT Zrt. vezérigazgatójának, hogy az EVAT cégcsoport többségi önkormányzati befolyás alatt álló cégei tekintetében jelen szabályzat szerinti tartalommal alkossa meg az összeférhetetlenség elkerülésére és kezelésére vonatkozó eljárásrendet az uniós forrásból megvalósuló projektek esetében, amelyet a vezérigazgató ezen szabályzat hatályának kiterjesztésével is teljesíthet;
g) az Önkormányzat által bevont külső szakértő, tanácsadó, közbeszerzési tanácsadó, műszaki ellenőr, szállító vagy egyéb közreműködő, amennyiben az adott uniós projektben érdemi előkészítő, végrehajtási, ellenőrzési vagy dokumentálási feladatot lát el.
4. § Az eljárásrend rendelkezéseit az Önkormányzat más belső szabályzataival, különösen a beszerzési, közbeszerzési, kötelezettségvállalási, pénzügyi ellenjegyzési, teljesítésigazolási, utalványozási, iratkezelési, valamint szervezeti és működési szabályokkal összhangban kell alkalmazni.
5. § Az eljárásrend alkalmazása során nem kizárólag az adott személy jogállása vagy szervezeti besorolása az irányadó, hanem az, hogy az adott uniós projekttel kapcsolatban végez-e olyan tevékenységet, amely a projekt előkészítésére, végrehajtására, módosítására, elszámolására, beszámolására, ellenőrzésére vagy az uniós támogatás felhasználására érdemi hatással lehet.

2. fejezet
Alapelvek
6. § Az uniós forrásból megvalósuló projektek előkészítése és végrehajtása során az Önkormányzat az összeférhetetlenségi helyzetek megelőzése és kezelése érdekében a pártatlanság, tárgyilagosság, átláthatóság, dokumentálhatóság és elszámoltathatóság elvei szerint jár el.
7. § Az érintett személy az uniós projekttel kapcsolatos feladatainak ellátása során köteles tartózkodni minden olyan magatartástól, döntéstől, döntés-előkészítő tevékenységtől vagy közreműködéstől, amely saját vagy más személy közvetlen vagy közvetett személyes érdeke miatt az Önkormányzat vagy az Európai Unió érdekeit sértheti, veszélyeztetheti, vagy az elfogulatlan feladatellátás látszatát kétségessé teheti.
8. § Az összeférhetetlenségi helyzetek kezelése során a megelőzés elve érvényesül. Ennek megfelelően az érintett személy köteles az összeférhetetlenség fennállását, kockázatát vagy látszatát haladéktalanul jelezni, és az ügyben a döntésig olyan eljárási cselekményt nem végezhet, amely az ügy érdemére kihatással lehet.
9. § Az összeférhetetlenségi helyzetek kezelésének minden lényeges mozzanatát – különösen a nyilatkozatot, bejelentést, vizsgálatot, döntést, kizárást, helyettesítést és egyéb intézkedést – írásban dokumentálni kell, és az adott uniós projekt iratanyagában meg kell őrizni.
10. § Az eljárásrend alkalmazása során törekedni kell arra, hogy az összeférhetetlenség kezelése az adott helyzet jellegével és súlyával arányos legyen, ugyanakkor biztosítsa az uniós támogatás szabályszerű, átlátható és ellenőrizhető felhasználását.

3. fejezet
Értelmező rendelkezések
11. § Jelen eljárásrend alkalmazásában:
a) uniós forrásból megvalósuló projekt: minden olyan projekt, program, fejlesztés vagy támogatott tevékenység, amely részben vagy egészben az Európai Unió költségvetéséből származó támogatás felhasználásával valósul meg, függetlenül az alkalmazott eljárásrendtől, az alap vagy program megnevezésétől, illetve attól, hogy az Önkormányzat kedvezményezettként, konzorciumi partnerként vagy más támogatott szerepkörben vesz részt;
b) érintett személy: minden olyan személy, aki az uniós forrásból megvalósuló projekt előkészítésében, döntés-előkészítésében, jóváhagyásában, végrehajtásában, módosításában, beszerzési vagy közbeszerzési folyamataiban, szerződéskötésében, teljesítésigazolásában, elszámolásában, beszámolásában, ellenőrzésében, dokumentálásában vagy lezárásában részt vesz;
c) összeférhetetlenség: az a helyzet, amelyben az érintett személy feladatainak pártatlan és tárgyilagos ellátása családi vagy érzelmi okok, politikai szimpátia vagy kötődés, gazdasági érdek, szervezeti kötődés, illetve bármely más közvetlen vagy közvetett személyes érdek miatt sérül vagy sérülhet. Összeférhetetlenség akkor is fennállhat, ha az érintett személynek a helyzetből ténylegesen nem származik előnye, amennyiben a körülmények alkalmasak arra, hogy a feladatainak pártatlan és tárgyilagos ellátását veszélyeztessék vagy annak látszatát keltsék. Az értékelés során az adott ügyhöz kapcsolódó konkrét körülményeket, kapcsolatokat és érdekeket kell figyelembe venni;
d) összeférhetetlenségi kockázat: minden olyan körülmény, kapcsolat, érdekeltség vagy helyzet, amely az adott ügyben alkalmas lehet arra, hogy az érintett személy pártatlan és tárgyilagos feladatellátását ténylegesen vagy látszólag befolyásolja;
e) hozzátartozó, családi és szoros személyes kapcsolat: az érintett személy házastársa, élettársa, egyenesági rokona, örökbefogadott, mostoha- és nevelt gyermeke, örökbefogadó, mostoha- és nevelőszülője, testvére, féltestvére, továbbá olyan közeli családi kapcsolatban álló személy, ideértve különösen a nagyszülőt, unokát, nagybácsit, nagynénit, unokaöcsöt, unokahúgot, elsőfokú unokatestvért, apóst, anyóst, vőt, menyet, sógort, sógornőt, mostohatestvért, akivel fennálló kapcsolat az adott ügyben az érintett személy pártatlan és tárgyilagos feladatellátását veszélyeztetheti vagy annak látszatát keltheti. E fogalom alkalmazásában figyelembe kell venni az olyan szoros személyes kapcsolatokat is, amelyek a családi kapcsolathoz hasonló közelséget eredményezhetnek, így különösen a személyes barátságot, a keresztszülői vagy keresztgyermeki kapcsolatot, illetve más olyan személyes kötődést, amely az adott ügyben az érintett személy pártatlanságát vagy tárgyilagosságát veszélyeztetheti;
f) személyes érdek: az érintett személyhez, hozzátartozójához, vele közeli személyes, gazdasági, szervezeti vagy egyéb kapcsolatban álló személyhez vagy szervezethez fűződő olyan közvetlen vagy közvetett érdek, amely az adott uniós projekttel kapcsolatos feladatellátás pártatlanságát veszélyeztetheti;
g) gazdasági érdek: különösen tulajdoni részesedés, vezető tisztségviselői, munkavégzésre irányuló, megbízási, vállalkozási, alvállalkozói, tanácsadói, szállítói vagy egyéb gazdasági kapcsolat, amely az adott uniós projekttel vagy annak valamely szereplőjével összefüggésben személyes érdekeltséget eredményezhet;
h) szervezeti kötődés: valamely szervezetben fennálló tagság, tisztség, képviseleti jogosultság, munkavégzésre irányuló jogviszony, megbízás, támogatói, fenntartói, tulajdonosi vagy egyéb kapcsolat, amely az adott ügy elfogulatlan megítélését befolyásolhatja;
i) érintett eljárási cselekmény: az uniós projekt előkészítéséhez, végrehajtásához, módosításához, beszerzéséhez, közbeszerzéséhez, szerződéskötéséhez, teljesítésigazolásához, elszámolásához, beszámolásához, ellenőrzéséhez, lezárásához vagy fenntartásához kapcsolódó olyan cselekmény, amely az adott projekt szakmai, pénzügyi, jogi vagy adminisztratív tartalmára, illetve az uniós támogatás felhasználására hatással lehet, ideértve különösen a támogatási kérelem, megalapozó dokumentum, tanulmány, költségvetés vagy műszaki-szakmai tartalom előkészítését; a beszerzési vagy közbeszerzési igény meghatározását, az ajánlattételre felkérendők kiválasztását, az ajánlatok értékelését; a szerződéskötést, szerződésmódosítást, kötelezettségvállalást, pénzügyi ellenjegyzést, érvényesítést, utalványozást, teljesítésigazolást; továbbá a szakmai beszámoló, mérföldkő, kifizetési kérelem, elszámolás, hiánypótlás, projektmódosítás vagy változásbejelentés előkészítését, ellenőrzését vagy benyújtását;
j) bejelentés: az érintett személy vagy más tudomással bíró személy írásbeli jelzése arról, hogy az adott uniós projekttel vagy eljárási cselekménnyel összefüggésben összeférhetetlenség, annak kockázata vagy látszata merült fel;
k) kezelési intézkedés: az összeférhetetlenség vagy összeférhetetlenségi kockázat megszüntetése, csökkentése vagy ellenőrizhető kezelése érdekében tett intézkedés, különösen az érintett személy kizárása az adott ügyből, helyettes kijelölése, feladatok elkülönítése, eljárási cselekmény felülvizsgálata vagy megismétlése, illetve a támogató felé történő bejelentés.

II. CÍM
AZ ÖSSZEFÉRHETETLENSÉG MEGELŐZÉSÉNEK ÉS KEZELÉSÉNEK ELJÁRÁSI RENDJE
4. fejezet
Nyilatkozattételi kötelezettség
12. § Az érintett személy az uniós projekttel kapcsolatos érintett eljárási cselekményben való közreműködését megelőzően köteles írásban összeférhetetlenségi nyilatkozatot tenni.
13. § A nyilatkozatban az érintett személy kijelenti, hogy az adott uniós projekttel vagy érintett eljárási cselekménnyel összefüggésben vele szemben fennáll-e összeférhetetlenség, összeférhetetlenségi kockázat vagy olyan körülmény, amely az elfogulatlan, pártatlan és tárgyilagos feladatellátás látszatát kétségessé teheti.
14. § Az összeférhetetlenségi nyilatkozatot különösen az alábbi esetekben kell megtenni:
a) projekt előkészítésében, támogatási kérelem vagy projektmódosítás összeállításában való közreműködés megkezdésekor;
b) beszerzési vagy közbeszerzési eljárás előkészítésében, értékelésében vagy döntés-előkészítésében való részvétel előtt;
c) szerződéskötés, szerződésmódosítás, kötelezettségvállalás, pénzügyi ellenjegyzés, érvényesítés, utalványozás vagy kifizetés előkészítése előtt;
d) teljesítésigazolás, szakmai vagy pénzügyi ellenőrzés elvégzése előtt;
e) beszámoló, mérföldkő, kifizetési kérelem, elszámolás, hiánypótlás vagy változásbejelentés előkészítésében, ellenőrzésében vagy benyújtásában való közreműködés előtt;
f) ellenőrzéshez, auditvizsgálathoz vagy szabálytalansági eljáráshoz kapcsolódó adatszolgáltatás előkészítésekor, ha az érintett személy az adott ügy érdemi tartalmára hatással lehet.
15. § Ha az érintett személy több, azonos projektben ismétlődő vagy folyamatos jellegű feladatot lát el, elegendő a projektben való közreműködés megkezdésekor általános összeférhetetlenségi nyilatkozatot tennie, feltéve, hogy az adott eljárási cselekményhez kapcsolódóan új összeférhetetlenségi ok, kockázat vagy körülmény nem merül fel.
16. § Az érintett személy köteles új nyilatkozatot tenni, illetve a korábbi nyilatkozatát haladéktalanul kiegészíteni, ha a nyilatkozattételt követően olyan körülmény jut a tudomására, amely összeférhetetlenséget, összeférhetetlenségi kockázatot vagy annak látszatát eredményezheti.
17. § Az összeférhetetlenségi nyilatkozat megtételének megszervezéséért és a nyilatkozatok projektiratok közötti megőrzéséért az adott uniós projekt felelőse, projektvezetője vagy a projekt lebonyolításáért kijelölt szervezeti egység felel.
18. § Az összeférhetetlenségi nyilatkozat mintáját jelen eljárásrend 1. melléklete tartalmazza.

5. fejezet
Bejelentési kötelezettség
19. § Az érintett személy köteles haladéktalanul írásban bejelenteni, ha vele kapcsolatban az uniós projekttel vagy érintett eljárási cselekménnyel összefüggésben összeférhetetlenség, összeférhetetlenségi kockázat vagy annak látszata merül fel.
20. § A bejelentési kötelezettség fennáll különösen akkor, ha az érintett személy tudomására jut, hogy az adott uniós projektben, beszerzésben, közbeszerzésben, szerződésben, teljesítésigazolásban, elszámolásban, beszámolásban vagy más érintett eljárási cselekményben olyan személy vagy szervezet érintett, amelyhez vagy akihez családi, szoros személyes, gazdasági, szervezeti, politikai vagy egyéb érdekeltsége kapcsolódik.
21. § A bejelentést az érintett személy vonatkozásában a 28. § szerinti döntési rend alapján az összeférhetetlenség vizsgálatára jogosult személy vagy szerv részére kell megtenni.
22. § A bejelentésnek tartalmaznia kell:
a) az érintett uniós projekt és eljárási cselekmény megjelölését;
b) az összeférhetetlenség, összeférhetetlenségi kockázat vagy látszat alapjául szolgáló körülmény rövid ismertetését;
c) az érintett személy vagy szervezet megjelölését, amennyiben ez a bejelentő előtt ismert;
d) annak jelzését, hogy az érintett személy az ügyben milyen feladatot lát el vagy milyen eljárási cselekményben venne részt.
23. § A bejelentés megtételét követően az érintett személy az adott ügyben a vizsgálat lezárásáig és a döntés meghozataláig nem végezhet olyan érdemi eljárási cselekményt, amely az uniós projekt szakmai, pénzügyi, jogi vagy adminisztratív tartalmára, illetve az uniós támogatás felhasználására hatással lehet.
24. § Amennyiben az összeférhetetlenségi ok, kockázat vagy látszat nem az érintett személy, hanem más személy tudomására jut, a tudomással bíró személy jogosult azt a 28. § szerinti döntési rend alapján az összeférhetetlenség vizsgálatára jogosult személy vagy szerv részére írásban jelezni.
25. § A bejelentés megtételére szolgáló mintát jelen eljárásrend 2. melléklete tartalmazza.

6. fejezet
Az összeférhetetlenség vizsgálata és eldöntése
26. § Az összeférhetetlenség, összeférhetetlenségi kockázat vagy annak látszata fennállását a bejelentés, a nyilatkozat vagy más rendelkezésre álló információ alapján meg kell vizsgálni.
27. § A vizsgálat során azt kell értékelni, hogy az adott ügyben fennálló körülmény, kapcsolat, érdekeltség vagy személyes érintettség alkalmas-e arra, hogy az érintett személy pártatlan és tárgyilagos feladatellátását ténylegesen vagy látszólag veszélyeztesse.
28. § Az összeférhetetlenség fennállásáról, illetve az annak kezeléséhez szükséges intézkedésről az alábbiak szerint kell dönteni:
a) a Polgármesteri Hivatal munkatársa esetében a jegyző dönt;
b) a jegyző vagy az aljegyző érintettsége esetén a polgármester dönt;
c) a polgármester vagy alpolgármester érintettsége esetén a döntést Eger Megyei Jogú Város Alapokmányáról szóló 28/2011. (VI. 30.) önkormányzati rendelet 27. § (4) bekezdése, 3. mellékletnek 2.1. pontja alapján a Pénzügyi -, Gazdasági és Ügyrendi Bizottsága vizsgálatát követően a Közgyűlés hozza meg;
d) a Közgyűlés vagy bizottság tagjának érintettsége esetén az összeférhetetlenségi helyzetet aa Pénzügyi -, Gazdasági és Ügyrendi Bizottsága, az Mötv. 49. § (1) és (2) bekezdése, valamint 50. §-a, Eger Megyei Jogú Város Alapokmányáról szóló 28/2011. (VI. 30.) önkormányzati rendelet 27. § (4) bekezdése, 3. mellékletnek 2.1. pontja és jelen eljárásrend rendelkezéseivel összhangban kell kezelni; a döntést a Pénzügyi -, Gazdasági és Ügyrendi Bizottsága vizsgálatát követően a Közgyűlés hozza meg;
e) az Önkormányzat intézményének vezetője, közvetlen többségi tulajdonban lévő gazdasági társaságának vezetője, konzorciumi partnerének vezetője vagy külső közreműködőjének érintett vezetője összeférhetetlensége esetében a polgármester dönt;
f) az Önkormányzat intézményének foglalkoztatottja, közvetlen többségi tulajdonban lévő gazdasági társaságának foglalkoztatottja, konzorciumi partnerének foglalkoztatottjai vagy külső közreműködőjének foglalkoztatottja összeférhetetlensége esetében az adott szervezet vezetője dönt;
g) az EVAT Zrt. foglalkoztatottja, vagy közreműködője, továbbá az EVAT Zrt. által tulajdonolt, többségi befolyás mellett működő gazdasági társaságok vezető tisztségviselői, foglalkoztatottja vagy közreműködője érintettsége esetén az EVAT Zrt. vezérigazgatója (mint a közvetlen tulajdonosi jogok gyakorlója) dönt.
29. § A döntés meghozatala előtt szükség esetén be kell szerezni az érintett személy nyilatkozatát, valamint az összeférhetetlenségi helyzet megítéléséhez szükséges rendelkezésre álló dokumentumokat vagy információkat.
30. § A döntést írásban kell rögzíteni. A döntésben meg kell jelölni:
a) az érintett uniós projektet és eljárási cselekményt;
b) az összeférhetetlenség, összeférhetetlenségi kockázat vagy látszat alapjául szolgáló körülményt;
c) azt, hogy az összeférhetetlenség, annak kockázata vagy látszata fennáll-e;
d) a szükséges kezelési intézkedést;
e) az intézkedés végrehajtásáért felelős személyt vagy szervezeti egységet.
31. § Amennyiben az összeférhetetlenség, összeférhetetlenségi kockázat vagy annak látszata nem állapítható meg, az érintett személy az adott ügyben továbbra is közreműködhet. A döntést ebben az esetben is dokumentálni kell.
32. § Amennyiben az összeférhetetlenség, összeférhetetlenségi kockázat vagy annak látszata fennáll, az érintett személy az adott ügyben nem vehet részt, és a szükséges kezelési intézkedéseket haladéktalanul meg kell tenni.

7. fejezet
Kezelési intézkedések
33. § Amennyiben az összeférhetetlenség, összeférhetetlenségi kockázat vagy annak látszata fennáll, olyan kezelési intézkedést kell alkalmazni, amely alkalmas az érintett személy pártatlan és tárgyilagos feladatellátását veszélyeztető körülmény megszüntetésére, csökkentésére vagy ellenőrizhető kezelésére.
34. § Kezelési intézkedésként különösen az alábbiak alkalmazhatók:
a) az érintett személy kizárása az adott ügyből vagy érintett eljárási cselekményből;
b) helyettes vagy más közreműködő személy kijelölése;
c) az érintett személy feladatának, döntés-előkészítő vagy jóváhagyási szerepének módosítása;
d) a feladatok elkülönítése, különösen az előkészítés, döntés, teljesítésigazolás, ellenőrzés és kifizetés folyamatában;
e) az érintett eljárási cselekmény felülvizsgálata;
f) szükség esetén az érintett eljárási cselekmény megismétlése;
g) külső szakértő, tanácsadó, szállító vagy más közreműködő esetében az érintett személy cseréjének kezdeményezése;
h) szerződéses partner esetében az összeférhetetlenségi helyzet szerződés szerinti kezelése;
i) a támogató felé történő bejelentés, amennyiben azt a pályázati felhívás, támogatási szerződés, támogatói okirat vagy egyéb alkalmazandó szabály előírja.
35. § Az érintett személy az összeférhetetlenséggel érintett ügyben a kizárásról, helyettesítésről vagy más kezelési intézkedésről szóló döntés meghozatalát követően nem vehet részt az adott eljárási cselekmény előkészítésében, végrehajtásában, ellenőrzésében, jóváhagyásában vagy dokumentálásában, kivéve, ha a döntés kifejezetten ettől eltérő, korlátozott közreműködést enged meg.
36. § Ha az érintett személy az összeférhetetlenségi helyzet fennállása előtt már részt vett az adott eljárási cselekményben, meg kell vizsgálni, hogy közreműködése hatással lehetett-e az ügy szakmai, pénzügyi, jogi vagy adminisztratív tartalmára. Szükség esetén az érintett eljárási cselekményt felül kell vizsgálni, módosítani kell vagy meg kell ismételni.
37. § A kezelési intézkedésnek az adott összeférhetetlenségi helyzet jellegéhez, súlyához és a projektre gyakorolt lehetséges hatásához kell igazodnia. A kezelési intézkedés nem lehet formális jellegű, annak ténylegesen alkalmasnak kell lennie az összeférhetetlenségi kockázat megszüntetésére vagy ellenőrizhető kezelésére.
38. § Amennyiben az összeférhetetlenségi helyzet a támogatás szabályszerű felhasználását, az elszámolhatóságot vagy a támogató felé fennálló kötelezettségek teljesítését érintheti, a projektmenedzser köteles kezdeményezni a támogató felé történő bejelentés előkészítését.
39. § A kezelési intézkedés végrehajtását dokumentálni kell. A dokumentálásnak tartalmaznia kell az alkalmazott intézkedést, annak indokát, végrehajtásának időpontját, valamint az intézkedés végrehajtásáért felelős személy vagy szervezeti egység megjelölését.

8. fejezet
Dokumentálás és iratmegőrzés
40. § Az összeférhetetlenség megelőzésével és kezelésével kapcsolatos valamennyi lényeges dokumentumot az adott uniós projekt iratanyagában kell elhelyezni és megőrizni.
41. § A dokumentálási kötelezettség kiterjed különösen:
a) az összeférhetetlenségi nyilatkozatokra;
b) az összeférhetetlenségi bejelentésekre;
c) a bejelentések vizsgálatához kapcsolódó iratokra, nyilatkozatokra és feljegyzésekre;
d) az összeférhetetlenség fennállásáról vagy fenn nem állásáról szóló döntésekre;
e) a kizárásra, helyettesítésre, feladat-elkülönítésre, felülvizsgálatra vagy megismétlésre vonatkozó intézkedésekre;
f) a támogató felé tett bejelentésekre és az azokkal kapcsolatos levelezésre;
g) az összeférhetetlenségi helyzet kezelését igazoló egyéb dokumentumokra.
42. § A dokumentumokat úgy kell kezelni, hogy azokból utólag megállapítható legyen:
a) mely uniós projektben vagy érintett eljárási cselekményben merült fel az összeférhetetlenség, annak kockázata vagy látszata;
b) ki tett nyilatkozatot vagy bejelentést;
c) milyen körülmény alapozta meg a vizsgálatot;
d) ki vizsgálta meg és ki döntött az összeférhetetlenség fennállásáról;
e) milyen kezelési intézkedés történt;
f) a kezelési intézkedést mikor és hogyan hajtották végre.
43. § Az összeférhetetlenséggel kapcsolatos dokumentumokat az adott uniós projektre irányadó iratmegőrzési szabályok szerint, de legalább a támogatási szerződésben, támogatói okiratban, pályázati felhívásban vagy az alkalmazandó jogszabályban előírt megőrzési idő végéig kell megőrizni.
44. § Az összeférhetetlenséggel kapcsolatos dokumentumok megőrzéséért az adott uniós projekt iratanyagának kezeléséért felelős szervezeti egység felel. Amennyiben a projekt iratanyagának kezelésében intézmény, gazdasági társaság, konzorciumi partner vagy külső közreműködő is részt vesz, biztosítani kell, hogy az összeférhetetlenséggel kapcsolatos dokumentumok az Önkormányzat projektiratanyagában is rendelkezésre álljanak.
45. § Az összeférhetetlenségi dokumentumok kezelése során biztosítani kell a személyes adatok védelmére, az iratkezelésre, valamint az információbiztonságra vonatkozó jogszabályi és belső szabályzati rendelkezések betartását.
46. § Az összeférhetetlenségi nyilatkozatok, bejelentések, döntések és kezelési intézkedések mintáit jelen eljárásrend mellékletei tartalmazzák.
III. CÍM
ZÁRÓ RENDELKEZÉSEK
9. fejezet
Záró rendelkezések
47. § Jelen eljárásrend a Közgyűlés általi elfogadását követően, az elfogadásáról szóló határozatban meghatározott napon lép hatályba.
48. § Az eljárásrend rendelkezéseit a hatálybalépését követően indított uniós forrásból megvalósuló projektekre kell alkalmazni. A hatálybalépéskor folyamatban lévő uniós projektek esetében az eljárásrend rendelkezéseit a hatálybalépést követően végzett érintett eljárási cselekményekre kell alkalmazni.
49. § Az eljárásrend megismertetéséről az uniós projektek előkészítésében és végrehajtásában érintett szervezeti egységekkel, tisztségviselőkkel, munkatársakkal, intézményekkel, gazdasági társaságokkal és egyéb közreműködőkkel a jegyző gondoskodik.
50. § Az eljárásrend alkalmazása nem érinti az önkormányzati képviselőkre, bizottsági tagokra, tisztségviselőkre, köztisztviselőkre, munkavállalókra, intézményekre, gazdasági társaságokra, külső közreműködőkre, valamint a beszerzési és közbeszerzési eljárásokra vonatkozó külön jogszabályi és belső szabályzati rendelkezések alkalmazását.
51. § Jelen eljárásrend mellékletei az eljárásrend részét képezik. Az összeférhetetlenségi nyilatkozat, a bejelentő lap, valamint a döntési és intézkedési lap mintáját az eljárásrend mellékletei tartalmazzák.
52. § Az eljárásrend felülvizsgálatáról szükség szerint, különösen az uniós vagy hazai szabályozási környezet, a pályázati felhívások összeférhetetlenségi előírásai, illetve az Önkormányzat belső szervezeti vagy projektvégrehajtási rendjének lényeges változása esetén gondoskodni kell.



	
	Vágner Ákos
Eger Megyei Jogú Város Polgármestere
	
	Dr. Barta Viktor
Eger Megyei Jogú Város Jegyzője
	





Záradék:
…../2026 (VI. ….) vezérigazgatói utasítás
Alulírott Dr. Bánhidy Péter az EVAT Egri Vagyonkezelő és Távfűtő Zrt. vezérigazgatója – mint az EVAT cégcsoport többségi önkormányzati befolyás alatt álló cégei tekintetében a közvetlen tulajdonosi jogokat gyakorló vezető tisztségviselő - az uniós forrásból megvalósuló projektek esetében az összeférhetetlenség elkerülésére és kezelésére vonatkozó eljárásrendet tartalmazó jelen Szabályzat hatályát kiterjesztem az alábbi gazdasági társaságokra is:
	- …..;
	- ……
Eger, 2026. június….



							Dr. Bánhidy Péter
							vezérigazgató
							EVAT Egri Vagyonkezelő és Távfűtő Zrt.



















1. melléklet
Összeférhetetlenségi nyilatkozat érintett személy részére

Alulírott
Név: 	
Születési hely, idő: 	
Anyja neve: 	
Szervezet / szervezeti egység: 	
Beosztás / tisztség / feladatkör: 	
mint a(z)
Projekt címe: 	
Projekt azonosítószáma: 	
uniós forrásból megvalósuló projekttel kapcsolatban érintett személy kijelentem, hogy az alábbi feladatot / feladatokat látom el, illetve az alábbi érintett eljárási cselekményben / cselekményekben veszek részt:
Kérem, jelölje a megfelelő feladatot vagy feladatokat:

104

☐ projekt-előkészítés
☐ támogatási kérelem összeállítása
☐ megalapozó dokumentum, tanulmány, költségvetés vagy műszaki-szakmai tartalom előkészítése
☐ projektmenedzsment
☐ projektmódosítás / változásbejelentés előkészítése
☐ beszerzési vagy közbeszerzési eljárás előkészítése
☐ ajánlatok értékelése / döntés-előkészítés
☐ szerződéskötés / szerződésmódosítás előkészítése
☐ kötelezettségvállalás / pénzügyi ellenjegyzés / érvényesítés / utalványozás
☐ teljesítésigazolás
☐ szakmai beszámoló / mérföldkő előkészítése
☐ kifizetési kérelem / elszámolás / hiánypótlás előkészítése vagy benyújtása
☐ ellenőrzéshez, audithoz, szabálytalansági eljáráshoz kapcsolódó adatszolgáltatás
☐ projektzárás / fenntartási időszakhoz kapcsolódó feladat
☐ egyéb:	
	
Kijelentem, hogy az Eger Megyei Jogú Város Önkormányzata „Eljárásrend az összeférhetetlenség elkerülésére és kezelésére az uniós forrásból megvalósuló projektek esetében” című eljárásrendjében, az Európai Bizottság 2021/C 121/01 számú közleményében, az uniós költségvetési rendelet összeférhetetlenségre vonatkozó rendelkezéseiben, valamint az adott projektre vonatkozó pályázati felhívásban és támogatási dokumentumokban foglalt összeférhetetlenségi szabályokat megismertem.
Kijelentem, hogy az adott projekttel, illetve az általam ellátott feladattal vagy érintett eljárási cselekménnyel összefüggésben velem szemben összeférhetetlenség, összeférhetetlenségi kockázat vagy annak látszata tudomásom szerint:
☐ nem áll fenn		☐ fennáll
Amennyiben fennáll, az összeférhetetlenségi ok, kockázat vagy látszat alapjául szolgáló körülmény rövid ismertetése:
	
	
	
Kijelentem, hogy az adott projekttel kapcsolatban tartózkodom minden olyan tevékenységtől, döntéstől, döntés-előkészítő tevékenységtől vagy közreműködéstől, amely összeférhetetlenséghez vezethet, vagy az elfogulatlan, pártatlan és tárgyilagos feladatellátásomat kétségessé teheti.
Kijelentem továbbá, hogy amennyiben a nyilatkozattételt követően összeférhetetlenségi ok, összeférhetetlenségi kockázat vagy annak látszata jut a tudomásomra, azt haladéktalanul bejelentem az eljárásrendben meghatározott személy vagy szervezet részére.

Kelt: 	

				
nyilatkozattevő 


2. melléklet
Bejelentő lap összeférhetetlenségi ok, kockázat vagy látszat esetére

Bejelentő neve: 	
Szervezet / szervezeti egység / tisztség vagy feladatkör: 	
Projekt címe: 	
Projekt azonosítószáma: 	
Az érintett eljárási cselekmény megnevezése: 	
A bejelentéssel érintett személy neve: 	
A bejelentéssel érintett személy szervezete / tisztsége / feladatköre: 	
Az összeférhetetlenségi ok, kockázat vagy látszat rövid ismertetése:
	
	
	
A bejelentés alapjául szolgáló körülmény jellege:

☐ családi vagy hozzátartozói kapcsolat
☐ szoros személyes kapcsolat, baráti kapcsolat
☐ gazdasági érdekeltség
☐ szervezeti kötődés
☐ politikai vagy közéleti kötődés
☐ korábbi munkavégzésre irányuló, megbízási, vállalkozási vagy egyéb jogviszony
☐ ajánlattevőhöz, szállítóhoz, alvállalkozóhoz, partnerhez vagy közreműködőhöz kapcsolódó érdekeltség
☐ egyéb: 	

A bejelentéshez kapcsolódó dokumentum vagy információ rendelkezésre áll-e?
☐ nem	☐ igen, éspedig: 	
A bejelentő nyilatkozata:
Alulírott kijelentem, hogy a fenti bejelentést a rendelkezésemre álló információk alapján, jóhiszeműen teszem meg. Tudomásul veszem, hogy a bejelentés alapján az eljárásrend szerint vizsgálat történik, és szükség esetén kezelési intézkedés meghozatalára kerülhet sor.

Kelt: 	

				
bejelentő aláírása


3. melléklet
Döntési és intézkedési lap összeférhetetlenségi ügyben

Projekt címe: 	
Projekt azonosítószáma: 	
Az érintett eljárási cselekmény megnevezése: 	
Az érintett személy neve: 	
Az érintett személy szervezete / tisztsége / feladatköre: 	
Az összeférhetetlenségi ügy alapja:
	☐ összeférhetetlenségi nyilatkozat alapján
	☐ bejelentés alapján
	☐ egyéb információ alapján:
......................................................................


Az összeférhetetlenségi ok, kockázat vagy látszat rövid ismertetése:
	
	
	
	
A vizsgálat során figyelembe vett dokumentumok, információk:
	
	
	
	
Döntés az összeférhetetlenség fennállásáról:
	☐ összeférhetetlenség nem áll fenn
	☐ összeférhetetlenségi kockázat vagy látszat fennáll, de kezelési intézkedéssel kezelhető
	☐ összeférhetetlenség fennáll


A döntés rövid indokolása:
	
	
	
	

Alkalmazott kezelési intézkedés:

☐ kezelési intézkedés nem szükséges
☐ az érintett személy kizárása az adott ügyből / eljárási cselekményből
☐ helyettes vagy más közreműködő személy kijelölése
☐ feladatok elkülönítése
☐ az érintett eljárási cselekmény felülvizsgálata
☐ az érintett eljárási cselekmény megismétlése
☐ külső szakértő, szállító vagy közreműködő cseréjének kezdeményezése
☐ szerződéses intézkedés kezdeményezése
☐ támogató felé történő bejelentés kezdeményezése
☐ egyéb intézkedés:
	
Az intézkedés végrehajtásáért felelős személy / szervezeti egység:
	
Az intézkedés végrehajtásának határideje:
	
Az intézkedés végrehajtásának igazolása / rövid rögzítése:
	
	
	
	

Kelt: 	

					
döntésre jogosult személy neve, 
tisztsége






















[bookmark: _Hlk211840314][bookmark: _Hlk213051210]	 

231/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése dönt az alább felsorolt önkormányzati tulajdonú, üresen álló lakás célú ingatlanok elidegenítésre történő kijelöléséről, az Eger Megyei Jogú Város Önkormányzata Közgyűlésének az önkormányzat tulajdonában lévő lakások elidegenítéséről szóló 14/2023. (IX. 29.) önkormányzati rendelete 8. §-a alapján azzal, hogy az ingatlanok elidegenítésére a hivatkozott rendelet 10. §-ában szabályozott módon kerüljön sor. 

Az elidegenítésre kijelölt ingatlanok:

	Ingatlan címe
	Helyrajzi szám
	Elhelyezkedés
	m2
	Szobaszám
	Komfortfokozat

	Deák Ferenc utca 14. 1/5.
	6870/A/7
	Belváros
	51
	1,5
	Komfortos

	Kodály Zoltán utca 11. 4/2.
	6387/A/39
	Tihamér városrész Belváros közeli
	49
	2
	Komfortos

	Kodály Zoltán utca 20. fsz. 3.
	6390/A/3
	Tihamér városrész Belváros közeli
	30
	1
	Komfortos

	Mátyás király út 5. 
fsz. 2.
	6768/A/2
	Lajosváros
	54
	1
	Komfortos

	Telekessy István utca 8. földszint 6.
	7225/B/7
	Belváros
	81
	2
	Komfortos



Felelős:	Vágner Ákos polgármester
Dr. Barta Viktor jegyző megbízásából:
Ajkay Beáta vagyongazdálkodási irodavezető
Dr. Bánhidy Péter vezérigazgató, EVAT Zrt. 

Határidő:	- pályázati eljárás lefolytatására: 
legkésőbb 2026. augusztus 31.
- adásvételi szerződések megkötésére: 
legkésőbb 2026. október 31.




232/2026. (VI.25.) közgyűlési határozat
 
[bookmark: _Hlk184305705]Eger Megyei Jogú Város Önkormányzata Közgyűlésének az önkormányzat tulajdonában lévő lakások elidegenítéséről szóló 14/2023. (IX. 29.) önkormányzati rendelete 8. §-a alapján, valamint az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 37. § (1) bekezdése alapján a Közgyűlés dönt az alábbi ingatlanok nyílt versenyeztetési eljárás útján történő elidegenítéséről az alábbi pályázati felhívás szerint:
Pályázati felhívás
Az EVAT Egri Vagyonkezelő és Távfűtő Zrt. Eger Megyei Jogú Város Önkormányzata megbízásából meghirdeti az Önkormányzat tulajdonában lévő alábbi lakás megnevezésű ingatlanokat nyilvános versenyeztetés útján történő értékesítésre
az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet alapján az alábbiak szerint:

Eger Megyei Jogú Város Önkormányzatának megbízása alapján az EVAT Zrt. 
2026. július 16-án 10.00 órakor nyilvános versenyeztetés útján értékesíti az
önkormányzati tulajdonban lévő alábbi lakás ingatlanokat

Kiírás tárgya

	Ingatlan címe
	Helyrajzi száma
	Funkció
	m2
	Szoba-szám
	Tulajdoni hányad
	Legalacsonyabb bruttó eladási ár
	Pályázati biztosíték

	Deák Ferenc utca 14. 
1. emelet 5. ajtó
	6870/A/7
	lakás
	51
	1,5
	1/1
	32.600.000 Ft
	3.260.000 Ft

	Kodály Zoltán utca 11. 4. emelet 2. ajtó.
	6387/A/39
	lakás
	49
	2
	1/1
	27.100.000 Ft
	2.710.000 Ft

	Kodály Zoltán utca 20. fsz. 3.
	6390/A/3
	lakás
	30
	1
	1/1
	16.300.000 Ft
	1.630.000 Ft

	Mátyás király út 5. 
fsz. 2. ajtó
	6768/A/2
	lakás
	54
	1
	1/1
	24.300.000 Ft
	2.430.000 Ft

	Telekessy István utca 8. fsz. 6. ajtó
	7225/B/7
	lakás
	81
	2
	1/1
	53.700.000 Ft
	5.370.000 Ft



A bruttó és a nettó eladási árak egyezőek, tekintettel arra, hogy Eger Megyei Jogú Város Önkormányzata az általános forgalmi adóról szóló 2007. évi CXXVII. törvény (továbbiakban Áfa tv.) 86. § (1) bekezdés j) pontja szerinti, adómentes körbe tartozó beépített ingatlan (ingatlanrész) és az ehhez tartozó földrészlet értékesítése kapcsán az Áfa tv. 88. §-a alapján történő adókötelessé tételre irányuló választással nem élt. 

A pályázati biztosítékot 2026. július 15. 16.00 óráig kell befizetni az EVAT Zrt. Raiffeisen Banknál vezetett 12033007-00380027-00100007 számú számlájára, az utalás közlemény rovatában megjelölve azt az ingatlant, ingatlanokat, amelyekre vonatkozóan a pályázati biztosíték befizetése megtörténik, kivéve, ha az utalás összegéből az egyértelműen beazonosítható. 
A pályázati biztosíték befizetése egyúttal az induló vételárra történő ajánlattételnek minősül.

Licitálás és eredményhirdetés időpontja: 2026. július 16., 10:00 óra

Licitálás helye: Eger, Zalár J. u. 1-3.sz., EVAT Zrt. Tanácsterem

Licitlépcső: 	100.000,- Ft

Szerződéskötés: a vételi ajánlatnak az elővásárlási jogosulttal történő joghatályos közlésétől számított 35. napot követő 15 munkanapon belül
Az adásvételi szerződések megkötésével kapcsolatos ügyvédi és földhivatali eljárási költségek a vevőt terhelik. Az adásvételi szerződések előkészítését és megkötésének lebonyolítását az EVAT Zrt. jogi képviselője végzi.

Az ajánlatok bírálati szempontja: a legmagasabb összegű vételár

Az ingatlanokra vonatkozó hiteles energetikai tanúsítványok és a villamos biztonsági felülvizsgálat minősítő iratok a nyertes pályázók részére átadásra kerülnek.

Ajánlati kötöttség: 
A szerződéskötés napjáig fennáll. Amennyiben a szerződés a nyertes pályázó érdekkörébe tartozó okból – szerződéskötési határidő a vételi ajánlatnak az elővásárlási jogosulttal történő joghatályos közlésétől számított 35. nap elteltével kezdődik – 15 munkanapon belül nem kerül aláírásra, úgy a pályázati biztosíték a kiírót illeti meg.

Elővásárlási jog: 
Megilleti a Magyar Államot a nemzeti vagyonról szóló 2011. évi CXCVI. törvény 14. § (2) bekezdés alapján.

Az ingatlanok megtekinthetők: az EVAT Zrt-vel előre egyeztetett időpontban

A pályázati biztosíték kamatmentesen visszajár: 
· a kiírás visszavonásától, 
· az eljárás eredménytelenségének megállapításától, 
· a nyertes ajánlattevő kivételével az ajánlattevők részére az eredményhirdetéstől számított 15 napon belül.
· 
Nem jár vissza a pályázati biztosíték, ha:
· beszámításra kerül
· az ajánlattevő az eljárás megkezdését követően visszalép
· az ajánlattevő az ajánlati kötöttség időtartama alatt az ajánlatát visszavonja,
· a szerződésnek a felhívásban megjelölt időn belüli megkötése neki felróható, vagy az érdekkörében felmerült más okból hiúsult meg. 

Az Önkormányzat fenntartja azon jogát, hogy a nyertes ajánlattevő visszalépése esetén jogosult az eljárás soron következő helyezettjével szerződést kötni. 

Az Önkormányzat fenntartja azon jogát, hogy az eljárást eredménytelennek nyilvánítsa.

Az ajánlattevő a licit kezdetén az alábbi dokumentumokat köteles bemutatni a licit vezetőjének: 
· társas vállalkozás esetében 30 napnál nem régebbi cégkivonat és aláírási címpéldány legalább egyszerű másolatban,
· ha az ajánlattevő nem személyesen vesz részt a liciten (nem saját nevében licitál), akkor közokiratban vagy teljes bizonyító erejű magánokiratban foglalt képviseleti meghatalmazás, 
· egyéni vállalkozó esetében a vállalkozói jogviszony nyilvántartásának hiteles igazolása,
· magánszemély esetében személyazonosság igazolására szolgáló dokumentumok,
· amennyiben az ajánlattevő a vételárat banki hitel igénybevételével kívánja kiegyenlíteni, szükséges az erre vonatkozó írásbeli nyilatkozata, valamint a választott hitelintézet által az adásvételi szerződés elvárt tartalmi elemeiről szóló tájékoztatás, 
· a pályázónak igazolnia kell, hogy Eger Megyei Jogú Város Önkormányzata és az EVAT Zrt. felé nincs tartozása. Ennek igazolása az EVAT Zrt. részére benyújtott írásbeli nyilatkozat útján történik. A szerződés megkötéséig a pályázónak hatósági bizonyítványt szükséges bemutatni az önkormányzatnál arról, hogy nincs Eger Megyei Jogú Város Önkormányzatánál nyilvántartott adótartozása; 
· Az Önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 1. melléklet 21.4. pontja szerinti nyilatkozat (lsd. a Hirdetmény melléklete: átláthatósági nyilatkozatok);
· többes pályázó közös ajánlattétele esetén, egyetemleges felelősségre, továbbá a tulajdonszerzés arányára vonatkozó írásbeli nyilatkozata;

A versenyeztetési eljárás szabályainak részleteit Eger Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete és annak 1. melléklete tartalmazza.

Közzététel módja: www.evatzrt.hu honlapon, Városi Televízió képújság, Szuperinfo.hu, www.eger.hu honlapon, az EVAT Zrt. és Eger város facebook oldalán, ingatlan hirdetési oldalakon.

A nyílt versenyeztetés eljárással kapcsolatban érdeklődni lehet az EVAT Zrt-nél az 511-735 telefonszámon.

Jelen hirdetmény nem minősül nyilvános ajánlattételnek!
						
A Közgyűlés felhatalmazza az EVAT Zrt-t a versenyeztetési eljárás megindítására, lebonyolítására, az eljárás eredményének megállapítására, az adásvételi szerződések megkötésére, az elővásárlási jogosulttal történő joghatályos közléstől az ingatlannyilvántartási kérelmek benyújtásáig terjedően. Egyben felkéri az EVAT Zrt-t a nyertes pályázatokra vonatkozó teljes pályázati iratanyag Vagyongazdálkodási Iroda részére történő átadására, valamint a befolyt pályázati biztosíték összegének Önkormányzat részére történő átutalására. 

A Közgyűlés felhatalmazza a Polgármestert a szükséges dokumentumok aláírására.

Felelős:	Dr. Bánhidy Péter vezérigazgató, EVAT Zrt.
Ajkay Beáta irodavezető, Polgármesteri Hivatal Vagyongazdálkodási iroda
Dr. Nagy-Holló Eszter Júlia irodavezető, Polgármesteri Hivatal Jogi, Szervezési és Közjóléti Iroda

Határidő:	
· pályázati eljárás lefolytatására: legkésőbb 2026. augusztus 31.
· adásvételi szerződések megkötésére: legkésőbb 2026. október 31.




233/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése elfogadja a Heves Vármegyei Szakképzési Centrum által a vagyonkezelésében lévő önkormányzati vagyon állapotának 2025. évi változásairól, valamint a vagyonkezelésbe vett eszközök után elszámolt értékcsökkenés összegéről és az eszközök felújításáról készített beszámolóját. 

[bookmark: _Hlk197596804]Felelős: 	Vágner Ákos polgármester
Dr. Barta Viktor jegyző megbízásából:
Vincze Adrienn Gazdasági Iroda vezetője
			Ajkay Beáta Vagyongazdálkodási Iroda vezetője
	
Határidő: 	2026. június 30.




234/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése elrendeli - a közalkalmazottak jogállásáról szóló 1992. évi XXXIII. törvény alkalmazása mellett – az Egri Közszolgáltatások Városi Intézménye 2026. szeptember 1-től betöltendő magasabb vezetői beosztásnak minősülő igazgatói pályázatának kiírását a határozat mellékletét képező pályázati felhívás szerinti tartalommal. 
A Közgyűlés felkéri a beérkező pályázatok értékelése során eljáró szakmai bizottság tagjainak Gömöri László alpolgármestert, továbbá Csákvári Antal és Bódi Zsolt képviselőket.

Felelős:	Vágner Ákos polgármester megbízásából
dr. Morvai Zsolt irodavezető, 
Stratégiai és Intézményfelügyeleti Iroda 

Határidő: 		2026. augusztus 31.
Pályázati felhívás
Egri Közszolgáltatások Városi Intézménye magasabb vezetői megbízásnak minősülő igazgatói beosztás ellátására

Eger Megyei Jogú Város Önkormányzata - a közalkalmazottak jogállásáról szóló 1992. évi XXXIII. törvény (Kjt.), valamint a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél tárgyú 77/1993. (V. 12.) Kormányrendelet (Korm. rendelet) alapján – pályázatot hirdet az Egri Közszolgáltatások Városi Intézménye (EKVI) magasabb vezetői megbízásnak minősülő igazgatói beosztás ellátására.

A közalkalmazotti jogviszony időtartama: 
A vonatkozó rendelkezések alapján határozatlan időre szóló közalkalmazotti jogviszony, végzettségének, szakképzettségnek megfelelő munkakörrel. (Magasabb vezetői beosztás ellátására szóló megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető).

Foglalkoztatás jellege: teljes munkaidő

A vezetői megbízás időtartama: 
A vezetői megbízás határozott időre: 2026. szeptember 1-től 2031. augusztus 31.-ig szól. 

A munkavégzés helye: 3300 Eger, Bem tábornok u. 3. 

A beosztáshoz tartozó, a vezetői megbízással járó lényeges feladatok: 
Irányítja, vezeti és ellenőrzi az intézményt, felelős az államháztartásról szóló törvény végrehajtásáról szóló 368/2011. (XII.31.) Korm. rendeletben, továbbá az intézmény alapító okiratában, valamint szervezeti és működési szabályzatában, továbbá a fenntartó önkormányzattal kötött hatályos szerződésekben foglaltak alapján az EKVI által ellátandó feladatok végrehajtásáért, az intézmény éves költségvetésének előirányzatai tekintetében a gazdálkodással, könyvvezetéssel és az adatszolgáltatással, továbbá az intézmény működtetésével, üzemeltetésével, a vagyon használatával, védelmével kapcsolatos feladatok végrehajtásáért. Gazdasági intézkedéseket hoz, koordinálja és ellenőrzi a gazdasági szervezetben dolgozók munkavégzését. 

Illetmény és juttatások:
Az illetmény megállapítására és a juttatásokra a Kjt. és a Korm. rendelet előírásai az irányadók. 

Pályázati feltételek: 
· pénzügyi-számviteli vagy műszaki felsőfokú iskolai végzettség,
· cselekvőképesség,
· a Kjt. 20. § (2) bekezdés, továbbá a 20. § (2c) - (2e) bekezdései szerinti kizáró okok hiánya, 
· a magyar nyelv anyanyelvi szintű ismerete.

A pályázat elbírálásánál előnyt jelent: 
· B kategóriás jogosítvány,
· gazdasági és műszaki felsőoktatásban szerzett szakképzettség együttes megléte,
· legalább öt éves költségvetési intézmény-vezetői gyakorlat.

A pályázat részeként benyújtandó iratok, igazolások: 
· az intézmény vezetésére, fejlesztésére vonatkozó, helyzetelemzésen alapuló programját,
· az iskolai végzettségről és szakképzettségről szóló nyilatkozatot, amely tartalmazza az okiratot kiállító intézmény megnevezését, az okirat számát, az okirat kiállításának dátumát (az eredeti okiratot a pályáztatási eljárás során be kell mutatni),
· az 5 éves költségvetési-intézmény vezetői gyakorlat igazolását,
· szakmai életrajzát,
· 3 hónapnál nem régebbi erkölcsi bizonyítványának adatait: okmányszám, kiállítás dátuma, erkölcsi bizonyítvány kérelem azonosítója (az eredeti okiratot a pályázati eljárás során be kell mutatni). 
A Kjt. 20. § (4) bekezdés alapján a közalkalmazotti jogviszonyt létesíteni szándékozó személy hatósági bizonyítvánnyal igazolja, hogy büntetlen előéletű, továbbá, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a (2d) és (2e) bekezdésben foglalt kizáró okok.
· arra vonatkozó nyilatkozatát, hogy
a. a pályázat tartalmát az elbírálásban részt vevő személyek megismerhetik, továbbá a pályázati anyagban foglalt személyes adatainak a pályázati eljárással összefüggő kezeléséhez hozzájárul, 
b. a közgyűlés és bizottságai nyílt vagy zárt ülésen tárgyalják a pályázat elbírálását, 
c. a jogszabály által előírt vagyonnyilatkozat-tételi kötelezettség teljesítését vállalja,
d. vele szemben a Kjt. 41. §-ában szereplő összeférhetetlenség nem áll fenn,
e. cselekvőképességét érintő gondnokság alatt nem áll,
f. a magyar nyelvet anyanyelvi szinten ismeri.

A pályázat benyújtásának határideje: A pályázat benyújtásának határideje a Kormányzati Személyügyi Központ KÖZSZOLGÁLLÁS internetes oldalán történő közzétételt követő 30. nap. 
A pályázati felhívás Eger Megyei Jogú Város Önkormányzata internetes honlapján (www.eger.hu) és hivatalos hirdetőtábláján (Eger, Dobó István tér 2.) is közzétételre kerül.

A pályázatok benyújtásának módja: 
A pályázat Eger Megyei Jogú Város Jegyzőjének címzett borítékban személyesen, vagy postán (Eger, Dobó István tér 2.) nyújtandó be, papíralapon 3 példányban a pályázó által aláírtan, és 1 példányban elektronikus adathordozón. Kérjük a borítékon feltüntetni az alábbiakat: „EKVI intézményvezetői-pályázat”.

A pályázat elbírálásának módja, rendje: 
A pályázókat a Kjt. előírásai szerint létrehozott bizottság hallgatja meg, ezt követően a pályázatokról Eger Megyei Jogú Város Önkormányzatának Közgyűlése dönt.
A pályázat elbírálásának határideje 2026. augusztus 31.
A pályázat kiírója fenntartja magának a jogot, hogy a pályázatot eredménytelennek nyilvánítsa.

A pályázati kiírással kapcsolatosan további információ kérhető Eger Megyei Jogú Város Polgármesteri Hivatala Stratégiai és Intézményfelügyeleti Irodájának vezetőjétől (Eger, Dobó István tér 2. Tel.: 36/521-980). 

Eger Megyei Jogú Város Önkormányzatának Közgyűlése az Agria Speciális Mentő és Tűzoltó Csoport (székhelye: 3300 Eger, Almárvölgyi út 3/1.) részére 2.000.000 Ft, azaz kettőmillió forint felhalmozási célú támogatást nyújt az Agria Katasztrófavédelmi Bázis felújítása céljából.
A támogatási szerződés megkötéséhez Eger Megyei Jogú Város Önkormányzatának Közgyűlése elrendeli az Önkormányzat 2026. évi költségvetéséről, módosításáról és végrehajtásának rendjéről szóló 3/2026. (II.26.) önkormányzati rendeletben az alábbi előirányzat módosításokat és felhatalmazza a polgármestert a támogatási szerződés megkötésére:

	1. melléklet (Bevételek)
	2. melléklet (Kiadások)

	Eger Megyei Jogú Város Önkormányzata

	
	
	II/45/-/1/5/Ö Agria Speciális Mentő és Tűzoltó Csoport támogatása
	-2.000.000 Ft

	
	
	III/7/-/2/8/Ö Agria Speciális Mentő és Tűzoltó Csoport támogatása
	2.000.000 Ft

	Összesen:
	- Ft
	Összesen:
	0 Ft




Felelős:	Vágner Ákos polgármester
dr. Barta Viktor jegyző 
megbízásából
dr. Kormos Ádám irodavezető, Kabinet Iroda
Vincze Adrienn gazdasági irodavezető

Határidő:	- előirányzat módosítás azonnal
- 2026. augusztus 31. a támogatási szerződés megkötésére 




236 /2026. (VI.25.) közgyűlési határozat

Eger Megyei Jogú Város Önkormányzatának Közgyűlése a Városgondozás Eger Kft. (székhelye: 3300 Eger, Homok utca 26.) részére 30.000.000 Ft, azaz harmincmillió forint felhalmozási célú támogatást nyújt a cég gépparkjának modernizálása céljából.
A támogatási szerződés megkötéséhez Eger Megyei Jogú Város Önkormányzatának Közgyűlése elrendeli az Önkormányzat 2026. évi költségvetéséről, módosításáról és végrehajtásának rendjéről szóló 3/2026. (II.26.) önkormányzati rendeletben az alábbi előirányzat módosításokat és felhatalmazza a polgármestert a támogatási szerződés megkötésére:

	1. melléklet (Bevételek)
	2. melléklet (Kiadások)

	Eger Megyei Jogú Város Önkormányzata

	
	
	V/8/-/-/5/K Önkormányzati feladatellátás (felhalmozási) tartaléka kiadási előirányzata 
	-30.000.000 Ft

	
	
	III/2/2/2/8/K Városgondozás Eger Kft. – Géppark modernizálás
	30.000.000 Ft

	Összesen:
	- Ft
	Összesen:
	0 Ft




Felelős:	Vágner Ákos polgármester
dr. Barta Viktor jegyző 
megbízásából
Dr. Nagy-Holló Eszter Jogi Szervezési és Közjóléti irodavezető
Vincze Adrienn gazdasági irodavezető

Határidő:	- előirányzat módosítás azonnal
- 2026. augusztus 31. a támogatási szerződés megkötésére 




237/2026. (VI.25.) közgyűlési határozat

Eger Megyei Jogú Város Önkormányzatának Közgyűlése a Heves Vármegyei Markhot Ferenc Oktatókórház és Rendelőintézet részére az Eger, Malomárok u. 6. X/77. szám alatti 52 m2-es 2 szobás összkomfortos lakásra vonatkozóan bérlőkijelölési jogot biztosít a következő feltételekkel:

a. A bérlőkijelölési jog időtartama – 2 évre - 2026. augusztus 1. napjától 2028. július 31. napjáig biztosított.
b. A bérleti jogviszony időtartama legfeljebb a bérlőnek a Heves Vármegyei Markhot Ferenc Oktatókórház- és Rendelőintézetnél fennálló foglalkoztatási jogviszonyáig, de legfeljebb 2028. július 31. napjáig szólhat.
c. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) önkormányzati rendelet 40. § (1) bekezdés a) pontjában foglaltakkal, azaz a költségelvű lakbér mértékével (870 Ft/m2/ hó + ÁFA – csökkentő + növelő tényezők), illetve az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról rendelkező mindenkor hatályos önkormányzati rendeletben a költségelvű bérbeadás esetére megállapított lakbér mértékével.
d. A bérlő mentesül az óvadék megfizetése alól.

Felelős:	Vágner Ákos polgármester
			Dr. Barta Viktor jegyző megbízásából
Ajkay Beáta Vagyongazdálkodási Iroda vezetője

Határidő:	2026. július 31.


[bookmark: _Hlk213053448][bookmark: _Hlk201669904]

[bookmark: _Hlk105749698][bookmark: _Hlk136509513]Eger Megyei Jogú Város Önkormányzatának Közgyűlése az Egri Bölcsődei és Óvodai Intézményben (székhelye: Eger, Arany János utca 20/a.) a 2026/2027. nevelési évben összesen 66 óvodai csoport indítását engedélyezi.

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Cserhalmi-Nagy Katalin főigazgató
Egri Bölcsődei és Óvodai Intézmény

Határidő: 	2026. szeptember 1.




239/2026. (VI.25.) közgyűlési határozat

Eger Megyei Jogú Város Önkormányzata Közgyűlése engedélyezi a 2026/2027-es nevelési évben az Egri Bölcsődei és Óvodai Intézmény (székhelye: Eger, Arany János utca 20/a.) Szivárvány Tagóvodája (Eger, Kertész u. 100.) Katica csoportjában és Napsugár csoportjában a köznevelésről szóló 2011. évi CXC. törvény 4. mellékletében meghatározott maximális csoportlétszámtól legfeljebb 20%-kal való eltérést. 

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Cserhalmi-Nagy Katalin főigazgató
Egri Bölcsődei és Óvodai Intézmény

Határidő: 	2026. szeptember 1.



240/2026. (VI.25.) közgyűlési határozat

Eger Megyei Jogú Város Önkormányzatának Közgyűlése feladatul szabja az Egri Bölcsődei és Óvodai Intézménynek (székhelye: Eger, Arany János u. 20/a.) az Epreskert utcai Tagóvoda, a Kertvárosi Tagóvoda, a Ney Ferenc Tagóvoda és Gyermekkert Tagóvoda gyermekétkeztetési feladatainak ellátását 2026. szeptember 1-től, de legkésőbb „Eger város nevelési-oktatási intézményeinek közétkezési szolgáltatás biztosítása” tárgyú közbeszerzési eljárás lezárását követő szerződéskötés napjától. A Közgyűlés feladatul szabja az intézmény főigazgatójának a feladat megszervezését, az intézmény szervezeti és működési szabályzatának ezzel összefüggő felülvizsgálatát.

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Cserhalmi-Nagy Katalin főigazgató
Egri Bölcsődei és Óvodai Intézmény

Határidő: 		2026. szeptember 1., de legkésőbb „Eger város nevelési-oktatási intézményeinek közétkezési szolgáltatás biztosítása” tárgyú közbeszerzési eljárás lezárását követő szerződéskötés napja.




241/2026. (VI.25.) közgyűlési határozat

Eger Megyei Jogú Város Önkormányzatának Közgyűlése feladatul szabja az Egri Közszolgáltatások Városi Intézményének (székhelye: Eger, Bem tábornok u. 3.) az Egri Bölcsődei és Óvodai Intézmény Epreskert utcai Tagóvodájába, a Kertvárosi Tagóvodájába, és Gyermekkert Tagóvodájába a gyermekétkeztetéssel kapcsolatos ételszállítás feladatait 2026. szeptember 1-től, de legkésőbb „Eger város nevelési-oktatási intézményeinek közétkezési szolgáltatás biztosítása” tárgyú közbeszerzési eljárás lezárását követő szerződéskötés napjától. A Közgyűlés feladatul szabja az Egri Közszolgáltatások Városi Intézménye igazgatójának a feladat megszervezését, az intézmény szervezeti és működési szabályzatának ezzel összefüggő felülvizsgálatát.

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Szabó László igazgató
Egri Közszolgáltatások Városi Intézménye

Határidő: 	2026. szeptember 1., de legkésőbb „Eger város nevelési-oktatási intézményeinek közétkezési szolgáltatás biztosítása” tárgyú közbeszerzési eljárás lezárását követő szerződéskötés napja.

242/2026. (VI.25.) közgyűlési határozat

[bookmark: _Hlk105750796]Eger Megyei Jogú Város Önkormányzatának Közgyűlése 2026. július 28-ai hatállyal tanulók szakmai gyakorlatának biztosításával kapcsolatosan elrendeli az Önkormányzat 2026. évi költségvetéséről, módosításának és végrehajtásának rendjéről szóló 3/2026. (II. 26.) önkormányzati rendelet 7. mellékletében az alábbi létszámkeret módosításokat:

	Egri Bölcsődei és Óvodai Intézmény
	Közalkalmazott
	Köznevelési dolgozó
	Munka törvény-könyve hatálya alá tartozó dolgozó
	Létszám-keret összesen

	Engedélyezett létszámkeret 2026.07.27-ig:
	130,5 fő
	242,5 fő
	18 fő
	391 fő

	Módosítás
	
	
	+15 fő
	+ 15 fő

	Engedélyezett létszámkeret 2026.07.28-tól 2026.08.31-ig:
	130,5 fő
	242,5 fő
	33 fő
	406 fő




Felelős:		Vágner Ákos polgármester
Dr. Barta Viktor jegyző megbízásából
			Vincze Adrienn irodavezető
			Gazdasági Iroda

Határidő: 	2026. július 28. a létszámkeret módosítására
2026. november 30. a 2026. évi költségvetési rendelet módosítására




243/2026. (VI.25.) közgyűlési határozat

Eger Megyei Jogú Város Önkormányzatának Közgyűlése 2026. szeptember 1-jei hatállyal a fenntartó által engedélyezett indítható óvodai csoportokkal és a gyermekétkeztetési feladatokkal kapcsolatosan elrendeli az Önkormányzat 2026. évi költségvetéséről, módosításának és végrehajtásának rendjéről szóló 3/2026. (II. 26.) önkormányzati rendelet 7. mellékletében az alábbi létszámkeret módosításokat:

	Egri Bölcsődei és Óvodai Intézmény
	Közalkalmazott
	Köznevelési dolgozó
	Munka törvény-könyve hatálya alá tartozó dolgozó
	Létszám-keret összesen

	Engedélyezett létszámkeret 2026.08.31-ig:
	130,5 fő
	242,5 fő
	33 fő
	406 fő

	Módosítás
	
	-3 fő
	-15fő+5 fő
	-13 fő

	Engedélyezett létszámkeret 2026.09.01-től:
	130,5 fő
	239,5 fő
	23 fő
	393 fő




Felelős:	Vágner Ákos polgármester
Dr. Barta Viktor jegyző megbízásából
	Vincze Adrienn irodavezető
	Gazdasági Iroda

Határidő: 2026. szeptember 1. a létszámkeret módosítására
2026. november 30. a 2026. évi költségvetési rendelet módosítására




244/2026. (VI.25.) közgyűlési határozat

Eger Megyei Jogú Város Önkormányzatának Közgyűlése elrendeli az Önkormányzat 2026. évi költségvetéséről, módosításáról és végrehajtásának rendjéről szóló 3/2026. (II. 26.) önkormányzati rendeletben az alábbi előirányzat módosításokat:

	1. melléklet (Bevételek)
	2. melléklet (Kiadások)

	I/7 Egri Közszolgáltatások Városi Intézménye

	
	
	7/-/1/1/K Működési költségvetés– Személyi kiadások
	1.306.200 Ft

	
	
	7/-/1/2/K Működési költségvetés– Munkaadót terhelő járulékok és szociális hozzájárulási adó
	169.806 Ft

	Összesen:
	
	Összesen:
	1.476.006 Ft

	

	Intézményfinanszírozás bevételi előirányzata
	1.476.006 Ft
	
	




	1. melléklet (Bevételek)
	2. melléklet (Kiadások)

	Eger Megyei Jogú Város Önkormányzata

	
	
	V/8/-/-/5/K Önkormányzati feladatellátás (működési) tartaléka kiadási előirányzata 
	- 1.476.006 Ft

	Összesen:
	- Ft
	Összesen:
	- 1.476.006 Ft

	

	
	
	Intézményfinanszírozás kiadási előirányzata
	1.476.006 Ft



Felelős:	Vágner Ákos polgármester
Dr. Barta Viktor jegyző megbízásából
			Vincze Adrienn irodavezető
			Gazdasági Iroda

Határidő: 	azonnal




245/2026. (VI.25.) közgyűlési határozat

Eger Megyei Jogú Város Önkormányzata Közgyűlése utasítja az Egri Bölcsődei és Óvodai Intézmény (székhelye: Eger, Arany János utca 20/a.) főigazgatóját a 2026/2027-es nevelési év indításához szükséges munkáltatói intézkedések megtételére.

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Cserhalmi-Nagy Katalin főigazgató
Egri Bölcsődei és Óvodai Intézmény

Határidő: 	2026. szeptember 1.




246/2026. (VI.25.) közgyűlési határozat

Eger Megyei Jogú Város Önkormányzata Közgyűlése utasítja az Egri Közszolgáltatások Városi Intézménye (székhelye: Eger, Bem tábornok u. 3.) igazgatóját a 2026/2027-es nevelési év indításához szükséges munkáltatói intézkedések megtételére.

Felelős:	Vágner Ákos polgármester megbízásából
		Dr. Morvai Zsolt irodavezető
Stratégiai és Intézményfelügyeleti Iroda
Szabó László igazgató
Egri Közszolgáltatások Városi Intézménye

Határidő: 	2026. augusztus 15.




247/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogadta el Domán Dániel képviselő az előterjesztő által befogadott módosító indítványában foglalt, az Egri Bölcsődei és Óvodai Intézmény Deák Ferenc Tagóvodája működésére és fenntartására vonatkozó koncepció elkészítésére irányuló határozati javaslatot.

Felelős: 	Vágner Ákos polgármester 

Határidő: 	azonnal




248/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 49. §-a, továbbá a múzeumi letétről szóló 19/2015. (IV.2.) EMMI rendelet rendelkezései alapján, 2026. július 1-től – 2031. június 30-ig terjedő időszakra vonatkozóan, a Dobó István Vármúzeummal az Önkormányzat tulajdonát képező Kepes-gyűjtemények kapcsán kötendő letéti szerződést, a határozat melléklete szerinti tartalommal, jóváhagyja. 
A Közgyűlés felhatalmazza a polgármestert a letéti szerződés aláírására.

Felelős:	Vágner Ákos polgármester megbízásából
dr. Morvai Zsolt irodavezető, 
Stratégiai és Intézményfelügyeleti Iroda 
Novákné Mlakár Zsófia igazgató, 
Dobó István Vármúzeum

Határidő: 	2026. június 30.  

















Letéti szerződés 
a Kepes-gyűjtemények elhelyezésére és őrzésére


amely létrejött egyrészről Eger Megyei Jogú Város Önkormányzata (3300 Eger, Dobó tér 2., adószáma: 15729325-2-10) képviseletében Vágner Ákos polgármester, mint Letevő – a továbbiakban, mint Letevő –,

másrészről a Dobó István Vármúzeum (3300 Eger, Vár köz 1., adószám: 15378390-2-10) képviseletében: Novákné Mlakár Zsófia igazgató, mint Letéteményes – a továbbiakban: Letéteményes –,

a Letevő és a Letéteményes együttesen a továbbiakban Felek között alulírott helyen és napon, az alábbi feltételekkel:

1.) Történeti áttekintés

1989-ben Kepes György (Selyp, 1906 - Cambridge, Massachusetts USA, 2001) professzor (MIT), magyar származású, az Amerikai Egyesült Államokban letelepedett interdiszciplináris képzőművész jelentős adománnyal gazdagította Eger városát. A kollekciót (festmények, fotogrammok, fotók, dokumentumok) 1991-ben a Dobó István Vármúzeum kollégái leltározták (a múzeumi gyűjteményektől független, önálló leltárkönyvben vannak nyilvántartva). Ez 231 db leltárkönyvi tétel. 2006-ban és 2012-ben (a Művészetek Háza időszakában) utólagos leltári számkiosztás is történt (elsősorban dokumentumok esetében), melyek csupán egy word-listában lettek rögzítve. Az így készült nyilvántartás nem minősült hivatalos leltározásnak, de a dokumentumok azonosíthatóságát és a gyűjteményhez kapcsolódását dokumentálta: ez összesen 96 db tétel. Szintén utóbbi, utólagos nyilvántartások készítésekor az előzőeken felül 26 db dokumentum "leltározása" duplán történt meg (tehát 1991-es és 2006-os leltári számuk is van). Így a Vitkovics-házban 1991 decemberében megnyitott első kiállítás szétbontása után 2012-ben a Kepes Intézetbe történő 140 db tétel átszállítása alkalmával azonosíthatóvá váltak a korábban nem leltározott tárgyak is. 

A művekből és dokumentumokból 1991 decemberében kiállítás nyílott a Vitkovics-házban (Eger, Széchenyi út 55.), melynek munkálataiban a múzeum tevékenyen részt vett. Múzeumi kiállító helyként való működési engedélyét a Nemzeti Kulturális Örökség Minisztériuma a fenntartó Eger Megyei Jogú Város Önkormányzata számára 1999. február 12-én adta ki a Heves Megyei Múzeumok Igazgatósága szakmai felügyeletével. A Dobó István Vármúzeum szakmai gondozásából a kollekció a Művészetek Háza kezelésébe került. A 2000-2001-ben lezajlott a múzeum és a formálódóban lévő Művészetek Háza munkatársai által lebonyolított ellenőrzés a leltározott tárgyak esetében, melyek a hivatalos leltárkönyvben kerültek rögzítésre. 2012-ben, a Kepes Intézet létrejöttével a Vitkovics-házban lévő kiállítás megszűnt, s a hagyaték legkiemelkedőbb darabjai kiállításra és alapítványi felügyelet alá kerültek. A kollekció több darabja e kiállítási válogatással nem került bemutatásra, továbbra is a Vitkovics-házban – nem megfelelő körülmények között és valós szakmai felügyelet nélkül – maradt. Eger Megyei Jogú Város Önkormányzata, mint a múzeum új fenntartója 2013. október 2-án kelt levele alapján a ki nem állított anyag a Vitkovics-házból (akkor már az Egri Kulturális és Művészeti Központ telephelye) a Dobó István Vármúzeum Baktai úti raktárbázisába kerültek átszállításra, melynek értelmében az anyagot a múzeum szakmai gondozásába vette (DIV iktatószám: 0/671-2/2013). 2015. augusztus 6-án Eger Megyei Jogú Város Önkormányzata a tulajdonát képező Kepes-gyűjtemény anyagának teljes körű revízióját rendelte el. 2015. szeptember 3-án kelt jegyzőkönyv rögzítette az akkor észlelt körülményeket (DIV iktatószám: 0/631-2/2015).

2.) Felek rögzítik, hogy Letevő az Eger Megyei Jogú Város Önkormányzata Közgyűlésének 409/2024. (XI. 29.) számú határozatával (a továbbiakban: közgyűlési határozat) birtokba vette a saját tulajdonában lévő 3300 Eger, Széchenyi u. 16. szám (Eger belterület 4873 hrsz.) alatti, Kepes-gyűjtemények válogatott anyagának helyt adó ingatlant, felbontva a szerződést a gyűjtemény kezelését végző Alapítvány a Komplex Kultúrakutatásért közhasznú szervezettel, melynek következtében a tulajdonában lévő gyűjteményi darabok is visszakerültek Letevőhöz.

3.) A gyűjtemények leírása, gyűjteménytörténeti előzmények: 
Kepes György életművéhez köthetően Eger Megyei Jogú Város Önkormányzatának tulajdonát két kollekció képezi. A Kepes-gyűjtemények tehát: 

· Kepes György adománya 1989-es, illetve 
· Kepes-fotógyűjtemény, 2014-es vásárlás.

4.) A Letevő jelen szerződés aláírásával igazolja, hogy a szerződés tárgyát képező műtárgyak tulajdonjogával rendelkezik, és jogosult a tulajdonjoggal kapcsolatos jogokat egy személyben gyakorolni. A Letevő szavatolja, hogy a műtárgyakkal kapcsolatosan harmadik személynek nincs olyan joga, amely a szerződés tárgyát képező őrzést és kezelést hátrányosan befolyásolná, akadályozná.

5.) A Felek egyetértőleg rögzítik, hogy a közöttük létrejött jogviszony a Polgári Törvénykönyvről szóló 2013. évi V. törvény (a továbbiakban: Ptk.) XLVII. fejezete (6:360.-6:365.§), illetőleg a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult.tv.) 49. §-a, továbbá a múzeumi letétről szóló 19/2015. (IV.2.) EMMI rendelet (a továbbiakban: EMMI rendelet) alapján múzeumi letétnek minősül.

6.) A Letevő, a nemzeti kulturális örökség szempontjából igen jelentős értékű kulturális javait a Dobó István Vármúzeum Képzőművészeti Gyűjteményébe múzeumi letétbe helyezi, hogy biztosított legyen a műegyüttes egységének megtartása, szakmai felügyeletük, állapotuk védelme, biztonságos tárolása, a szélesebb körű hozzáférés biztosítása, időszakos bemutatásuk biztosítása, a Letevővel egyetértésben kölcsönözhetősége, kutathatósága – a kulturális közvagyonként való státuszban való megtartása.

7.) A közgyűlési határozat nyomán Letevő a Kepes-gyűjtemények anyagából a Kepes Intézetben kiállított kollekció (festmények, fotogrammok, fotók és dokumentumok, összesen 140 db tétel) – az eredeti adomány kiegészülve a 2014-ben vásárolt fotógyűjteménnyel - szakszerű revíziójával, csomagolásával és a múzeum raktárába történő szállításával, valamint tárolásával bízta meg Letéteményest, mely megbízást Letéteményes elfogadta, 2024. december 2-4. közötti időintervallumban valamennyi műtárgyat a Dobó István Vármúzeum Baktai úti raktárbázisára szállította, és ott elhelyezte. Az átadott gyűjtemény tételes felsorolását jelen Szerződés 1-3. melléklete tartalmazza.

8.) Letéteményes kijelenti, hogy a telephelye zárt, a gyűjtemény tárolása, megtekinthetősége, megfelelő őrzése biztosított, a tevékenysége ellátása során elegendő képzett és tapasztalt munkaerőt tud biztosítani annak érdekében, hogy a jelen Szerződés szerinti kötelezettségeit megfelelően és időben teljesíteni tudja. Letéteményes a letét ideje alatt gondoskodik a műtárgy biztonságos őrzéséről, károsodástól való megóvásáról, és környezetében megközelítőleg 18‒22 °C, illetve 45‒55%-os relatív páratartalom biztosításáról. Letéteményes köteles továbbá gondoskodni arról, hogy a műtárgyat közvetlen napfény vagy erős mesterséges fény ne érje.

9.) A műtárgy esetleges károsodásáról, megsemmisüléséről, illetve minden, a műtárgyat érintő lényeges körülményről Letéteményes köteles a Letevőt haladéktalanul tájékoztatni. Ennek elmulasztásából eredő károkért felel.

10.) A Letéteményes jelen Szerződés alapján vállalja a 1-3. mellékletekben felsorolt műtárgyak szakszerű őrzését, illetve a Felek erre irányuló, külön írásbeli megegyezése esetén – beleértve annak költségeinek viselését – a műtárgyak állagmegóvását. 

11.) A Letéteményes a műtárgyakat ideiglenes letétként nyilvántartásba veszi és ennek érdekében azt szükséges mértékben tudományosan feldolgozza. A Letéteményes a szerződés időtartama alatt korlátozás nélkül jogosult a műtárgyak saját kiállítóhelyein történő kiállítására, illetőleg publikálására. A publikálás érdekében a Letéteményes a műtárgyakról képi felvételeket készíthet vagy azokat más módon megörökítheti, illetőleg rendelkezhet ezen felvételek szerzői jogaival. 
12.) A Letéteményes a muzeális intézmények nyilvántartási szabályzatáról szóló 20/2002.
(X. 4.) NKÖM rendelet 19. § (1) bekezdés a) pont aa) alpontja alapján a letétként kezelt kulturális javakról letéti naplót köteles vezetni.

13.) A Letevő az EMMI rendelet 3. § c) pontja alapján a letett kulturális javak raktározása és kiállítása során biztosítandó feltételeket évente ellenőrzi.

14.) A Letéteményes a Letevő írásbeli hozzájárulásával a műtárgyakat más múzeumok vagy közgyűjtemények számára haszonkölcsönbe vagy más módon őrizetbe adhatja, amennyiben a haszonkölcsönbevevő vállalja a teljes felelősséget az ilyen időszakok alatt bekövetkezett esetleges károkért, és a letét tárgyaira azok értékét fedező biztosítási szerződést köt. 

15.) A Letéteményes vállalja, hogy a műtárgyak kiállításon vagy publikációban való megjelenése esetén a Letevőt tulajdonosként, illetőleg letevői minőségében megjelöli az alábbi szöveg feltüntetésével: „Eger Megyei Jogú Város Önkormányzatának tulajdona, letét a Dobó István Vármúzeum képzőművészeti gyűjteményében”. 

16.) Felek megállapodnak, hogy a jelen Szerződés szerinti gyűjteményt a Letéteményes a Letevő képviselőjének jelenlétében, az egyes műtárgyak állapotának felmérése és dokumentálása alapján köteles átvenni. Az átvételt követően a kárveszély viselése Letéteményesre száll át. 

17.) Letéteményes a jelen Szerződés szerinti tevékenysége ellátásáért ‒ tekintettel arra, hogy Letéteményes Letevő saját fenntartásában működő kulturális intézménye ‒ külön díjazásra nem jogosult, a gyűjtemény kezelésének költségeit a mindenkori tárgyévi intézményi költségvetésbe kell betervezni. 

18.) Felek a jelen Szerződést határozott időtartamra, 2026. július 1. napjától 2031. június 30. napjáig terjedő időre kötik.

19.) A Letevőt megilleti a rendkívüli felmondás joga, amennyiben a Letéteményes bármely tevékenysége a jelen Szerződés szerinti kötelezettsége ellátása során a Letevő érdekeit, jogait sérti vagy veszélyezteti. 

20.) Letéteményes jogosult a rendkívüli felmondással a Szerződést megszüntetni, amennyiben a jelen Szerződés tárgyát képező Kepes-gyűjtemény biztonsága veszélyben van, mert olyan körülmények álltak elő, amelyek a szerződéskötéskor nem voltak ismertek és azok bekövetkezése nem volt várható, továbbá rendkívüli módon megnehezítenék a gyűjtemény őrzését. 

21.) Felek megállapodnak, hogy a Szerződést bármelyik fél indoklás nélkül 90 napos felmondási idővel mondhatja fel (rendes felmondás).

22.) A jelen Szerződés bármely okból történő megszűnése esetére Letéteményes vállalja, hogy a megszűnést követő 15 napon belül gondoskodik a gyűjtemény Letevő által meghatározott helyre történő szállításáról. 

23.) Letéteményes vállalja, hogy a Letevővel együttműködve, a Letevő érdekeinek figyelembevételével, a vonatkozó jogszabályok, szabályzatok betartásával, az ilyen tevékenységet ellátóktól elvárható gondossággal látja el tevékenységét. 

24.) Felek a tevékenység ellátása során az alábbiak szerint jelölik meg a kapcsolattartásra vonatkozó adatokat:
	Letevő részéről kijelölt kapcsolattartó:
· Név: dr. Morvai Zsolt irodavezető, Stratégiai és Intézményfelügyeleti Iroda
· Levelezési címe: 3300 Eger, Dobó István tér 2.
· Telefonszáma: +36/36/521-980
· E-mail címe: morvai.zsolt@ph.eger.hu 

Letéteményes részéről kijelölt kapcsolattartó:
· Név: H. Szilasi Ágota főmúzeológus, művészettörténész, Dobó István Vármúzeum
· Levelezési címe: 3300 Eger, Vár 1.
· Telefonszáma: +36/36/312-744/117 mellék
· E-mail címe: szilasi.agota@ergivar.hu 
25.) Letéteményes más személy, szervezet közreműködését csak a Letevő előzetes hozzájárulásával veheti igénybe. Az igénybe vett közreműködőért ebben az esetben is úgy felel, mintha az ügyet maga látta volna el. 

26.) Letéteményes köteles lehetőséget biztosítani a Letevőnek arra, hogy a műtárgyat esetenként a helyszínen ellenőrizze. Letéteményes köteles az ellenőrzést tűrni, és az ellenőrzés lefolytatása során a Letevővel együttműködni. 

27.) Letéteményes a jelen Szerződésben foglaltak teljesítésén túl is köteles a Letevő érdekeinek megfelelő magatartást tanúsítani. E körben a Letéteményes nem jogosult a Szerződés szerinti tevékenység ellátása, teljesítése során szerzett ismereteknek más, a Letevő működési körétől eltérő célra történő bármilyen felhasználására, továbbá harmadik személy tudomására hozatalára, illetve a Letevő jó hírnevét, társadalmi-gazdasági hitelességét sértő, azt veszélyeztető tények állítására, híresztelésére, vagy erre utaló magatartás tanúsítására. Ezek bármelyikének megsértése esetén Letevő jogosult a jelen Szerződés rendkívüli felmondására és sérelemdíjat követelhet az őt ért nem vagyoni sérelemért, valamint esetleges további kárigényét is érvényesítheti Letéteményessel szemben. 

28.) Az adatkezelés jogalapja a Letéteményes vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet (a továbbiakban: „GDPR”) 6. cikk (1) bekezdés b) pontja szerint a szerződés teljesítéséhez szükséges adatkezelés. Letéteményes tudomásul veszi, hogy Letevő – ha azt a hatályos jogszabályok kötelezővé teszik – a GDPR 6. cikk (1) bekezdés c) pontja alapján, jelen Szerződésben szereplő adatokat nyilvánosságra hozza.

29.) Jelen Szerződést Felek közös megegyezéssel, írásban módosíthatják. Jelen Szerződésben nem szabályozott kérdésekben a vonatkozó hatályos jogszabályok, különösen a Ptk. és a Kult.tv. rendelkezései irányadóak.

Felek a jelen Szerződést átolvasás és értelmezés után, mint ügyleti akaratukkal mindenben maradéktalanul megegyezőt jóváhagyólag aláírták.

Kelt: Egerben, 2026. év …….. hó ….… nap


	………………………………………
Eger Megyei Jogú Város Önkormányzata 
képviseletében
Vágner Ákos polgármester
Letevő
	……………………………………….
Dobó István Vármúzeum
képviseletében
Novákné Mlakár Zsófia igazgató
Letéteményes






249/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése támogatja az 1956-os forradalom és szabadságharc 70. évfordulója tiszteletére rendezendő jubileumi programok megszervezését.
Ehhez kapcsolódóan a Közgyűlés elrendeli  2.500.000 Ft, azaz kettőmillió-ötszázezer forint előirányzat átcsoportosítását az Önkormányzat 2026. évi költségvetéséről, módosításáról és végrehajtásának rendjéről szóló 3/2026. (II.26.) önkormányzati rendelet 2. melléklet kiadások II/11/1/1/5/Ö Idegenforgalmi rendezvények / Idegenforgalmi jelentőségű kulturális rendezvények / Működési költségvetés / Egyéb működési célú kiadások címszámról a II/49/-/1/3/K Állami Ünnepek/ Működési költségvetés / Dologi kiadások címszám javára.

Felelős: 	Vágner Ákos polgármester megbízásából: 
dr. Kormos Ádám irodavezető, Kabinet Iroda
Vincze Adrienn irodavezető, Gazdasági Iroda
Határidő:	2026. július 31.




250/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése támogatja - Eger Megyei Jogú Város 2026-2031. közötti időszakra vonatkozó Kulturális koncepciójának részét képező - a „Büszkék vagyunk - A tehetség láthatóvá tétele” kampány elindítását, egyben megbízza a Kulturális és Idegenforgalmi Bizottságot, hogy a Közgyűlés felhatalmazása alapján eljárva döntsön a benyújtott felterjesztések alapján azon személyekről, csoportokról/közösségekről, akiket érdemesnek tart arra, hogy a „Büszkék vagyunk - A tehetség láthatóvá tétele” kampányban szerepeljenek. 

Felelős: 	Vágner Ákos polgármester megbízásából
						dr. Morvai Zsolt irodavezető,
Stratégiai és Intézményfelügyeleti Iroda
						dr. Kormos Ádám irodavezető,
Kabinet Iroda

Határidő:	2026. november 30.		 




251/2026. (VI.25.) közgyűlési határozat
 
[bookmark: _Hlk200956351]Eger Megyei Jogú Város Önkormányzatának Közgyűlése a 2026. május hónapban lejárt határidejű közgyűlési határozatok végrehajtásáról készült beszámolót – 459/2025. (IX.25.) közgyűlési határozat végrehajtási határidejének módosításával (új határidő: 2026. 12. 31.) és a 42/2026. (II.26.) közgyűlési határozat végrehajtási határidejének módosításával (új határidő: 2026.08.31.) - elfogadja.

Felelős:	Dr. Barta Viktor jegyző

Határidő:	azonnal 




252/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése az 505/2025. (X.30.) számú határozatát – figyelemmel a támogatási igény pozitív elbírálására – a módosításokkal egységes szerkezetbe foglalva (módosítások félkövér, dőlt betűtípussal jelölve) az alábbiak szerint módosítja:

1. Eger Megyei Jogú Város Önkormányzatának Közgyűlése felhatalmazza a polgármestert, hogy teljeskörűen képviselje Eger Megyei Jogú Város Önkormányzatát a Versenyképes Járások Program 2026. évi felhívása kapcsán, ennek keretében a 2025. évi tartalék fejlesztési igényeket a járási települési önkormányzatokkal/társulásokkal egyeztesse, konzorcium létrehozására irányuló szándéknyilatkozatot tegyen, illetve konzorciumi megállapodást kössön a fejlesztési igényekben megfogalmazott fejlesztések megvalósítása céljából, az előminősítési eljárás részeként pedig az Önkormányzat érdekeit az Egri Járási Fejlesztési Fórum ülésén a Fórum társelnökeként eljáró szavazati joggal rendelkező tagként képviselje, majd az előminősítési eljáráson értékelt és a közigazgatási és területfejlesztési miniszter által támogatásra javasolt fejlesztési igényeket az előírt határidőben benyújtsa, pozitív elbírálás esetén a támogatói okirattal kapcsolatos szükséges intézkedéseket, jognyilatkozatokat megtegye.

1. Eger Megyei Jogú Város Önkormányzatának Közgyűlése felhatalmazza a polgármestert, hogy az Egri Járási Fórumon az Eger Megyei Jogú Város Önkormányzata, mint Konzorciumvezető által a Versenyképes Járások Program 2026. évi felhívására benyújtani tervezett fejlesztési igények mellett a járási forráskeret erejéig támogassa azon pályázatokat is, amelyekben Eger Megyei Jogú Város Önkormányzata konzorciumi tagként nem vesz részt. 


1. Eger Megyei Jogú Város Önkormányzatának, mint Konzorciumvezetőnek a 2026. évi Versenyképes Járások Program keretében tervezett projektjei:
	Támogatási igény címe
	Megvalósítani tervezett fejlesztés/tevékenység ismertetése
	A projekt tervezett összköltsége
	Eger Megyei Jogú Város Önkormányzata által, a Konzorcium keretében igényelt, Eger Megyei Jogú Város Önkormányzatára eső támogatás tervezett összege
	Konzorcium-vezető
	Konzorciumban résztvevő települések

	Kulturális és közművelődési programok a térségi közösségi élet erősítése érdekében 
	Egri Kulturális és Művészeti Központ által kulturális, közművelődési célú szolgáltatások biztosítása a járás lakossága számára

Az Egri Kulturális és Művészeti Központ által kulturális, közművelődési célú szolgáltatások fejlesztéséhez kapcsolódó, térségi hatású közösségi programok lebonyolítása, melynek célja a kulturális közösségi élmények fokozása, a térségi összetartozás erősítése, a közösségi aktivitás növelése, és a térségi kulturális élet élénkítése.
	150 000 000 Ft
	150 000 000 Ft
	Eger Megyei Jogú Város Önkormányzata
	Eger Megyei Jogú Város Önkormányzata, 
Szarvaskő Község Önkormányzata, 
Noszvaj Községi Önkormányzat, 
Verpelét Város Önkormányzata, 
Demjén Község Önkormányzata, 
Maklár Községi Önkormányzat, 
Andornaktálya Községi Önkormányzat, 
Egerbakta Községi Önkormányzat, 
Egerszalók Községi Önkormányzat, 
Egerszólát Községi Önkormányzat, 
Feldebrő Községi Önkormányzat, 
Felsőtárkány Község Önkormányzata, 
Kerecsend Község Önkormányzata, 
Nagytálya Községi Önkormányzat, 
Novaj Községi Önkormányzat, 
Ostoros Községi Önkormányzat, 
Tarnaszentmária Községi Önkormányzat

	Eger Megyei Jogú Város Önkormányzata fenntartásában lévő Egri Városi Sportiskola szolgáltatásainak biztosítása az Egri járás települései számára 
	Egri Városi Sportiskola szolgáltatásainak biztosítása az Egri járásban.

Az Egri Városi Sportiskola (továbbiakban: EVSI), egy jelentős utánpótlás-nevelő intézmény Egerben. Számos sportágban kínál képzést, különösen erős az atlétika és ökölvívás területén. Az intézmény sportolói kiemelkedő eredményeket érnek el különféle versenyeken, és fontos szerepet játszanak a régió sportéletének fejlődésében. Az EVSI ezen lehetőségeket biztosítja a környező települések sportolói számára is.
	100 000 000 Ft
	100 000 000 Ft
	Eger Megyei Jogú Város Önkormányzata
	Eger Megyei Jogú Város Önkormányzata, 
Szarvaskő Község Önkormányzata, 
Noszvaj Községi Önkormányzat, 
Verpelét Város Önkormányzata, 
Demjén Község Önkormányzata, 
Maklár Községi Önkormányzat, 
Andornaktálya Községi Önkormányzat, 
Egerbakta Községi Önkormányzat, 
Egerszalók Községi Önkormányzat, 
Egerszólát Községi Önkormányzat, 
Feldebrő Községi Önkormányzat, 
Felsőtárkány Község Önkormányzata, 
Kerecsend Község Önkormányzata, 
Nagytálya Községi Önkormányzat, 
Novaj Községi Önkormányzat, 
Ostoros Községi Önkormányzat, 
Tarnaszentmária Községi Önkormányzat





4.	Eger Megyei Jogú Város Önkormányzatának Közgyűlése a Versenyképes Járások Program „Kulturális és közművelődési programok a térségi közösségi élet erősítése érdekében” elnevezésű, valamint az „Eger Megyei Jogú Város Önkormányzata fenntartásában lévő Egri Városi Sportiskola szolgáltatásainak biztosítása az Egri járás települései számára” című támogatói okiratok vonatkozásában felhatalmazza a polgármestert a projekt megvalósításához szükséges, közbeszerzési értékhatárt el nem érő értékű eljárások – az Önkormányzat vonatkozó szabályzataiban, rendeleteiben, továbbá a rendelkezésre álló útmutató(k)ban, szabályzat(ok)ban és a Pályázati felhívásban foglaltak figyelembevételével történő – megindítására, teljeskörű lefolytatására és annak eredményeképpen a – projekt terhére, a projekt elszámolható költségei összegéig - szerződés aláírására. 
A felhatalmazás kiterjed a szerződés szükség esetén – a projekt megvalósításához kapcsolódóan, indokolt esetben - történő módosítására is.

5.	Eger Megyei Jogú Város Önkormányzatának Közgyűlése felhatalmazza a polgármestert, hogy a Versenyképes Járások Program „Kulturális és közművelődési programok a térségi közösségi élet erősítése érdekében” elnevezésű, valamint az „Eger Megyei Jogú Város Önkormányzata fenntartásában lévő Egri Városi Sportiskola szolgáltatásainak biztosítása az Egri járás települései számára” című támogatói okiratok vonatkozásában az Önkormányzat és a 100 %-ban önkormányzati tulajdonban álló Egri Fejlesztési Ügynökség Kft. között különösen, de nem kizárólagosan a projektmenedzsmenti feladatok ellátása, valamint a projekt megvalósításához szükséges, a Kft. tevékenységi körébe tartozó valamennyi egyéb dokumentum, tanulmány elkészítése, feladat ellátása tárgyában - indikatív ajánlatkéréssel alátámasztottan – a közbeszerzésekről szóló törvény szerinti in-house beszerzés keretében – a projekt terhére, a projekt elszámolható költségei összegéig - szerződés kerüljön aláírásra.
A felhatalmazás kiterjed a szerződés szükség esetén – a projekt megvalósításához kapcsolódóan, indokolt esetben - történő módosítására is.

Felelős: 	Vágner Ákos polgármester
Dr. Morvai Zsolt, Stratégiai és Intézményfelügyeleti Iroda vezetője
Vincze Adrienn, Gazdasági Iroda vezetője

Határidő: 	a Versenyképes Járások Program 2026. évi Felhívásában és a Támogatói okiratban foglalt határidők betartásával
253/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése a 211/2026. (V.28.) számú határozatát az alábbiak szerint módosítja: 

Eger Megyei Jogú Város Önkormányzatának Közgyűlése az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelete 42. § (2) bekezdése alapján elfogadja a „VÁROSGONDOZÁS EGER” Ipari-, Kereskedelmi és Szolgáltató Kft. – az EVAT Zrt. vezérigazgatója által jóváhagyásra javasolt - 2025. évi számviteli törvény szerinti beszámolóját egyező 970 614 E Ft Eszköz és Forrás főösszeggel, valamint 139 433 E Ft adózott eredménnyel (nyereséggel), annak eredménytartalékba történő helyezésével, melynek terhére 79 244 E Ft fejlesztési tartalékot képez. A Közgyűlés felkéri a Társaság ügyvezetőjét arra, hogy intézkedjen az éves beszámoló letétbe helyezése és közzététele iránt. A Társaság 2025. évi számviteli törvény szerinti beszámolója jelen határozat elválaszthatatlan mellékletét képezi.

Felelős: 	Vágner Ákos polgármester
	     				Dr. Barta Viktor jegyző megbízásából
Ajkay Beáta vagyongazdálkodási irodavezető
Juhász Örs ügyvezető, „VÁROSGONDOZÁS EGER” Ipari-, Kereskedelmi és Szolgáltató Kft.

Határidő: 	2026. június 26.




254/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése a 168/2024. (IV.04.) számú határozatát - a módosításokkal egységes szerkezetbe foglaltan - az alábbiak szerint módosítja:

Eger Megyei Jogú Város Önkormányzatának Közgyűlése jóváhagyja az Eger belterület 6916/18/A/41 hrsz-ú, természetben az Eger, Pacsirta. u. 2. fsz. 1. szám alatt található orvosi rendelő megnevezésű, nem lakás céljára szolgáló helyiség 2024. április 1. napjától hatályos bérleti szerződésének meghosszabbítását és módosítását, a Bérbeadó által tett ajánlat szerint, az alábbi feltételek mellett:
a) A bérleti jogviszony határozatlan időtartamúvá alakul át azzal, hogy a felek a rendes felmondás jogát 2026. augusztus 01. napjától kezdődően 1 évi időtartamra, azaz 2027. július 31. napjáig kizárják. Ezt követően a rendes felmondás joga mindkét szerződő felet 3 hónapos - a hónap utolsó napjára szóló - felmondási idő mellett illeti meg.
b) A bérleti díj 2026. december 31. napjáig változatlanul bruttó 200.000.- Ft/hó, ezt követően 2027. január 01. napjától kezdődően havi bruttó 250.000, - Ft-ban kerül megállapításra, továbbá 2028. január 1. napját követően a havi bérleti díj minden év január 01. napjától automatikusan megemelkedik az előző évi havi bérleti díj 10 %-os mértékével.
c) Egyebekben a 2024. április 1. napján kötött bérleti szerződésben foglalt feltételek változatlan formában hatályban maradnak. 

A Közgyűlés felhatalmazza a Polgármestert a bérleti szerződés módosításának aláírására.

Felelős:	Vágner Ákos polgármester
Vincze Adrienn gazdasági irodavezető
Dr. Nagy – Holló Eszter JSZKI irodavezető

Határidő: 	2026. július 31.




255/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése elrendeli Eger Megyei Jogú Város településrendezési eszközeinek módosítására a településrendezési tervezési munkák elindítását a határozat 1. melléklete szerinti tervezési helyszínekre vonatkozóan, valamint elfogadja a 2. melléklet szerinti főépítészi feljegyzést. Felkéri a Főépítészt, hogy a tervezési munka elindítása és az adatszolgáltatások beszerzése érdekében a szükséges intézkedéseket megtegye.

							Felelős:	Vágner Ákos Polgármester
									Janikné Szabó Annamária Főépítész

							Határidő:	azonnal


(A határozat 1. és 2. melléklete a jegyzőkönyv 3. mellékletét képezi.)




256/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése az MVM Sportegyesület (székhelye: 1031 Budapest, Szentendrei út 207-209., Nyt.sz.: 01-02-0005939, adószáma: 18061550-1-41) kérelme alapján 
engedélyezi

hogy a kérelmező a 75. Villamosiparági-Országos Természetbarát Találkozó keretében Eger városában, 2026. szeptember 11-13. között megrendezésre kerülő versenyek menetutasításaiban Eger város címerét hiteles alakban használja.  

A határozat a közléssel válik véglegessé, ellene – jogszabálysértésre történő hivatkozással – a Miskolci Törvényszéknek címzett, 3 példányban benyújtott keresettel lehet élni. A keresetlevelet Eger Megyei Jogú Város Önkormányzatánál a felülvizsgálni kért határozat közlésétől számított 30 napon belül kell benyújtani, vagy ajánlott küldeményként postára adni. A kereset benyújtásának a határozat végrehajthatóságára nincs halasztó hatálya, az ügyfél azonban a keresetlevélben a döntés végrehajtásának felfüggesztését és tárgyalás tartását kérheti. 

INDOKOLÁS

Az MVM Sportegyesület (székhelye: 1031 Budapest, Szentendrei út 207-209., Nyt.sz.: 01-02-0005939, adószáma: 18061550-1-41) 2026.06.09. napján kérelmet nyújtott be Eger Megyei Jogú Város Polgármesteréhez Eger város címerének használatához.
 
Kérelmében előadta, hogy Eger városa ad otthont 2026.09.11-13. között a 75. Villamosiparági-Országos Természetbarát Találkozónak. Ezen találkozó keretén belül megrendezésre kerülő versenyek menetutasításaiban kéri Eger város címerének feltüntetését. Vállalta, hogy a város címerét kizárólag hiteles alakban, a heraldica szabályainak megfelelően ábrázolják.

A Közgyűlés a kérelemben előadottak alapján a Kulturális és Idegenforgalmi Bizottság javaslatára engedélyezte a címerhasználatot.
 
A határozat az Eger város nevének, címerének és zászlajának használatáról szóló 4/1992. (II. 11.) önkormányzati rendelet (a továbbiakban: Rendelet) 3. § (3) és (4) bekezdésén, a 4.§ (2) és (8) bekezdésén alapul.

Felelős: 	Vágner Ákos polgármester megbízásából: 
Dr. Nagy-Holló Eszter irodavezető 

Határidő: 	2026. június 30.




257/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogadta el a „Cifrakapu utca korszerűsítés I. ütem” tárgyban kötött vállalkozási szerződés pótmunkájának teljesítésigazolásáról szóló előterjesztésben foglalt határozati javaslatot.

Felelős: 	Vágner Ákos polgármester 

Határidő: 	azonnal


258/2026. (VI.25.) közgyűlési határozat
 
1. Eger Megyei Jogú Város Önkormányzatának Közgyűlése az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendeletének (továbbiakban: Vagyonrendelet) 14. § (1), (2), (3) és (4) bekezdésében foglaltakra tekintettel, továbbá az általános forgalmi adóról szóló 2007. évi CXXVII. törvény 14. § (3) bekezdése és 259. § 9/A. pontja alapján jóváhagyja az Önkormányzat tulajdonát képező Eger külterület 0992/20 hrsz-ú ingatlan 957 m2 térmértékű ingatlanrészének, az azon elhelyezkedő csarnoképület 52 m² területű részének térítésmentes – közcélú adomány címén történő - használatba adását az Állatokat Védjük Együtt Alapítvány (székhelye: 3300 Eger, Neumayer János út 5.; nyilvántartási száma: 10-01-0000472; adószáma: 18576339-1-10) részére legkorábban 2026. június 25. napjától 2030. december 31. napjáig terjedő határozott időtartamra, az ebrendészeti feladatok ellátása céljából, az alábbi feltételekkel:

· az ingatlant csak a fent említett szervezet használhatja, harmadik személy részére további használatba, albérletbe nem adhatja;
· az Alapítvány az ingatlant kizárólag a kötelező önkormányzati feladatként jogszabályban nevesített ebrendészeti feladatok ellátása érdekében használhatja, erre tekintettel az ingyenes használat biztosítása az Alapítvánnyal létrejött, módosítandó közfeladatellátási szerződés fennállásáig terjed; 
· a Vagyonrendelet 14. § (3) és (4) bekezdése szerinti költségek az Alapítványt terhelik, azzal, hogy figyelemmel arra, hogy az ingatlanon található közművek tekintetében a „Városgondozás Eger” Ipari Kereskedelmi és Szolgáltató Kft. kötött szerződést a szolgáltatókkal, így az Alapítvány által felhasznált mennyiséghez igazodóan megállapított közüzemi díjakat a gazdasági társaság számlázza tovább az Alapítvány részére, melynek tárgyában az érintettek – az Alapítvány általi használat időtartamára nézve - írásban egymással kötelesek megállapodni.

2. A Közgyűlés felhatalmazza a polgármestert, hogy az Állatokat Védjük Együtt Alapítvánnyal 2026. március 1. napjától 2030. december 31. napjáig terjedő határozott időtartamra, az ebrendészeti feladatok ellátására létrejött közszolgáltatási szerződést az újonnan kialakított ebrendészeti telep, mint a közfeladat ellátásnak helyet biztosító Eger külterület 0992/20 hrsz-ú ingatlan telkének és az azon álló épületnek a feladat ellátásához kapcsolódó adataival pontosítsa, módosítsa.

3. A Közgyűlés felhatalmazza a polgármestert a használat jogának közcélú adományozásáról szóló megállapodás, valamint a közfeladatellátási szerződés módosításának aláírására.

Felelős: 	Vágner Ákos polgármester
Dr. Barta Viktor jegyző megbízásából:
Vincze Adrienn Gazdasági Iroda vezetője
Ajkay Beáta Vagyongazdálkodási Iroda vezetője
Dr. Nagy- Holló Eszter Júlia Jogi, Szervezési és Közjóléti Iroda vezetője
Tóthné Németh Barbara Városüzemeltetési Iroda vezetője
Juhász Örs, „Városgondozás Eger” Ipari Kereskedelmi és Szolgáltató Kft. ügyvezetője

Határidő: 	2026. június 30.




259/2026. (VI.25.) közgyűlési határozat
 
Eger Megyei Jogú Város Önkormányzatának Közgyűlése a határozat mellékletében szereplő tartalommal támogatja az Agria-Film Moziüzemeltető és Szolgáltató Kft.-vel kötendő határozott időtartamú, 2026. január 1-től 2027. február 28-ig terjedő időszakra szóló helyiség bérleti szerződés megkötését az Önkormányzat ifjúsági ügyekkel kapcsolatos, helyben biztosítandó közfeladata zavartalan és zökkenőmentes ellátásának biztosítása érdekében. A szerződés megkötéséhez Eger Megyei Jogú Város Önkormányzatának Közgyűlése elrendeli az Önkormányzat 2026. évi költségvetéséről, módosításáról és végrehajtásának rendjéről szóló 3/2026. (II.26.) önkormányzati rendeletben az alábbi előirányzat módosításokat és felhatalmazza a polgármestert a szerződés megkötésére:

	1. melléklet (Bevételek)
	2. melléklet (Kiadások)

	Eger Megyei Jogú Város Önkormányzata

	
	
	II/40/-/1/5/K Agria Film Kft. IFI Pont támogatása/Működési költségvetés/Egyéb működési célú kiadások
	-12.310.000 Ft

	
	
	II/14/3/1/1/K Ifjúsági Információs és Tanácsadó Iroda működésével összefüggő kiadások/Működési költségvetés/Személyi juttatások
	-1.693.805 Ft 

	
	
	II/14/3/1/2/K Ifjúsági Információs és Tanácsadó Iroda működésével összefüggő kiadások/Működési költségvetés/Munkaadókat terhelő járulékok és szociális hozzájárulási adó
	-220.195 Ft

	
	
	II/14/3/1/3/K Ifjúsági Információs és Tanácsadó Iroda működésével összefüggő kiadások/Működési költségvetés/Dologi kiadások
	14.224.000 Ft

	Összesen:
	- Ft
	Összesen:
	0 Ft




Felelős:	Vágner Ákos polgármester megbízásából
Gál Judit alpolgármester,
dr. Morvai Zsolt irodavezető,
Stratégiai és Intézményfelügyeleti Iroda
Vincze Adrienn irodavezető,
Gazdasági Iroda
Berényi Tamás ügyvezető,
Agria-Film Moziüzemeltető és Szolgáltató Kft

Határidő:	Szerződéskötés 2026. június 30.
előirányzat módosítás azonnal




Helyiségbérleti szerződés
közfeladat ellátása céljából


amely létrejött egyrészről az

Agria-Film Moziüzemeltető és Szolgáltató Kft. (székhelye: 3300 Eger, Széchenyi út 14., cégjegyzékszáma: 10-09-021299, adószáma: 11164528-2-10, bankszámlaszáma: 12001008-01502959-00100000, képviseletében: Berényi Tamás ügyvezető), mint Bérbeadó (a továbbiakban: Bérbeadó),

másrészről

Eger Megyei Jogú Város Önkormányzata (székhelye: 3300 Eger, Dobó I. tér 2., adószáma: 15729325-2-10, képviseletében: Vágner Ákos polgármester), mint Bérlő (a továbbiakban: Bérlő)

között - a Kft. és az Önkormányzat a továbbiakban együtt: Szerződő Felek -, alulírott helyen és napon a következő feltételekkel:

1./ Előzmények:

1.1. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 15. pontja, illetőleg Eger Megyei Jogú Város Önkormányzata Közgyűlésének Eger Megyei Jogú Város Alapokmányáról szóló 28/2011. (VI.30.) önkormányzati rendelete 6. melléklete alapján Eger Megyei Jogú Város Önkormányzatának helyben biztosítandó közfeladata többek között az ifjúsági ügyekkel kapcsolatos feladatok ellátása.

Eger Megyei Jogú Város Önkormányzatának Közgyűlése a 195/2011. (IV.28.) számú határozatával döntött az IFI PONT Ifjúsági Információs és Tanácsadó Iroda (a továbbiakban: Iroda) létrehozásáról, mely 2011. szeptemberében kezdte meg működését - Eger Megyei Jogú Város Önkormányzatának támogatásával, civil segítséggel. Kezdeti időszakban az Érted Agria Alapítvány egy nyertes pályázatának köszönhetően, a projekt keretén belül alkalmazta az 1 fő ifjúsági szakembert. 

Az Iroda stabil működését célozva – szakmai önállóságának megtartása mellett – azt  Eger Megyei Jogú Város Önkormányzata az Egri Kulturális és Művészeti Központ szervezeti keretein belül működtette tovább 2012. március 1-től a 28/2012. (II.23.) számú közgyűlési határozat alapján. Az Irodában a tanácsadó és információszolgáltató szolgáltatások mellett megvalósult a közösségek és szakmai együttműködések koordinálása, közösségi programok szervezése.

Annak érdekében, hogy az ifjúsági feladatellátás és a közművelődési feladatok ellátása elkülönüljön egymástól, Eger Megyei Jogú Város Önkormányzatának Közgyűlése a 270/2020. (IX.30.) számú határozatával döntött arról, hogy az Iroda kerüljön ki az Egri Kulturális és Művészeti Központ Alapító Okiratából 2020. november 1-jei hatállyal. Ezt követően az Iroda Eger Megyei Jogú Város Önkormányzata közvetlen feladatkezelésébe került, amely az ifjúsági feladatellátás biztosítása érdekében támogatta/finanszírozta az Iroda működését. 

Eger Megyei Jogú Város Önkormányzatának Közgyűlése a 2025. február 27-i ülésén Eger Megyei Jogú Város Polgármesteri Hivatala Szervezeti és Működési Szabályzatát az 50/2025. (II.27.) számú határozatával fogadta el (a továbbiakban: SZMSZ). Az SZMSZ 3. számú melléklete tartalmazta a Polgármesteri Hivatal ügyrendjét (a továbbiakban: Ügyrend), melynek V. fejezete fogalmazta meg a Kabinet Iroda feladatait. Az Ügyrend a Kabinet Irodán belül a Stratégiai és Intézményfelügyeleti Csoport feladatai közé sorolta az ifjúságpolitikával kapcsolatos feladatok ellátását, ezen belül pedig a Csoport az Iroda szakmai munkájának felügyeletét, koordinálását végezte. 

Eger Megyei Jogú Város Önkormányzatának Közgyűlése a 2026. április 30-i ülésén a 122/2026. (IV.30.) számú határozatával elfogadta az SZMSZ módosítását, melynek 3. számú melléklete tartalmazza az átfogalmazott Ügyrendet. Az Ügyrend VI. részének 1.) fejezet 15. pontja alapján a Stratégiai és Intézményfelügyeleti Iroda felügyeli és koordinálja 2026. május 1. napjától az Iroda szakmai munkáját.

1.2. Annak érdekében, hogy az egri fiatalság, továbbá az ifjúsági feladatellátás „méltó helyet” kaphasson, 2025. május hónapjától Eger Megyei Jogú Város Önkormányzata az ifjúságügyi feladatellátásának helyszínéül a frekventált, belvárosi, mindenki számára kényelmesen elérhető Uránia Mozi épületét (3300 Eger, Széchenyi utca 14.) választotta, melynek apropóján a korábbi Iroda az Uránia IFI PONT és Közösségi Tér (a továbbiakban: Közösségi Tér) elnevezéssel folytatta a tevékenységét. Az ifjúságszakmai feladatok ellátása érdekében az Önkormányzat 1 fő ifjúsági koordinátort alkalmaz a Munka Törvénykönyvéről szóló 2012. évi I. törvényben (Mt.) meghatározott, határozatlan időtartamú munkaviszony keretében. Az infrastruktúra biztosításának érdekében szoros együttműködés alakult ki a Bérbeadó ügyvezetőjével és alkalmazotti körével.

2. Szerződés tárgya:

2.1. Bérbeadó kijelenti, hogy az Eger belterület 4882 hrsz-on (jogállását tekintve társasháztulajdon) nyilvántartott Uránia Mozi (3300 Eger, Széchenyi utca 14.) épületen belül kizárólagos, 1/1 arányban tulajdonában állnak a 4882/A/9 (Nagyterem, Kamara terem, Dió Art Galéria, büfé helyiség és közös helyiségek) és a 4882/A/12 (iroda) helyrajzi számú helyiségek (ún. albetétek), melyek ifjúsági feladatellátásra kiválóan alkalmas tárgyi alapfelszereltséggel rendelkeznek (a továbbiakban: bérlemény) a Közösségi Tér számára.

[bookmark: _Hlk159487817]2.2. Bérbeadó a bérleményt jelen szerződés 1. mellékletét képező eszközlistán, az azon feltüntetett eszközökkel és a megjelölt közös használatú eszközökre vonatkozó használati lehetőséggel bérbe adja, a Bérlő Eger Megyei Jogú Város Önkormányzata Közgyűlésének ……/2026. (VI.25.) számú határozata alapján pedig bérbe veszi, a jelen szerződésben meghatározott bérleti díjért, és a megjelölt időtartamra. Az eszközök megóvásáról, szükség szerinti karbantartásáról, javításáról, pótlásáról a Szerződő Felek saját tulajdonú eszközeik vonatkozásában maguk gondoskodnak.

2.3. Bérbeadó szavatosságot vállal azért, hogy a Bérlő a bérleményen korlátozásoktól mentes, háborítatlan bérleti jogosultságot szerezzen.

3. Bérlemény használata:

3.1. Bérlő a bérleményt ifjúsági feladatellátás céljából használhatja a 3.2. pontban felsorolt célokra, a bérlemény profilját csak a Bérbeadó előzetes írásbeli engedélyével változtathatja meg. Szerződő Felek rögzítik, hogy a jelen szerződésben meghatározott üzemeltetési, technikai, koordinációs és egyéb közreműködő szolgáltatások a bérlemény rendeltetésszerű, ifjúsági közfeladat ellátását szolgáló használatához közvetlenül kapcsolódó, járulékos szolgáltatások, amelyek önálló szolgáltatásmegrendelésnek nem minősülnek.

3.2. A Bérbeadó a bérleti jogviszony keretei között a Bérlő számára személyi és tárgyi infrastruktúrát biztosít az alábbi tevékenységekhez, amelynek díját és költségeit a jelen szerződésben rögzített bérleti díj magában foglalja: 

· ifjúsági informális tanulás,

· ifjúsági közösségfejlesztő munka,

· ifjúsági szolgáltató tevékenységek:

a) információs és tanácsadó szolgáltatás

Egyéni és/vagy csoportos tanácsadás, mely ingyenesen, anonim módon vehető igénybe. A tanácsadás témája érintheti különösen az ifjúsági korcsoport élethelyzetéből származó következő problémák bármelyikét: pályaorientáció, munka világa, önismeret, életvezetés, társadalmi élet, diákélet, speciális szükségletek, szexuális élet, jog, életmód, egészséges életvitel, stresszkezelés. A felsoroltak közül életvezetési, mentálhigiénés, pályaorientációs tanácsadás rendszeresen, a továbbiak eseti jelleggel, igény szerint valósulnak meg.
b) programszolgáltatások

A fiatalok által, a fiatalokkal és a fiatalokért, a fiatalok magasfokú bevonásával szervezett programok, melyek a fiatalok részéről megfogalmazott igényekre, szükségletekre reagálnak. Ezek lehetnek:

· közösségfejlesztő programok, szolgáltatások;

· az ifjúság testi és lelki egészségét veszélyeztető jelenségekkel kapcsolatos megelőző, figyelemfelhívó programok;

· az esélyegyenlőség biztosítása érdekében a hátrányos helyzetű gyermekeket, serdülőket, fiatalokat segítő programok;

· a megértést, a befogadást, a felzárkózást, az esélyegyenlőség megvalósulását elősegítő programok;

· szabadidő hasznos eltöltése, biztonságos, védett környezetben,

· bevonás, társadalmi aktivitás, aktív állampolgárságra nevelés:
Az ifjúsági érdekképviselet erősítését, érdekérvényesítést, állampolgári részvétel, felelősségvállalás, önkéntesség erősítését célzó tevékenységek.

· a hazai és nemzetközi mobilitás segítését célzó programok,

· virtuális ifjúsági munka.

3.3. A Bérlő a szakmai feladatellátás érdekében a személyi feltételeket a Munka Törvénykönyvéről szóló 2012. évi I. törvényben meghatározott jogviszonyban foglalkoztatott ifjúsági koordinátor útján garantálja. A szakpolitikai célkitűzések elérése érdekében végzett szakmai munkát Eger Megyei Jogú Város Polgármesteri Hivatalának Stratégiai és Intézményfelügyeleti Irodája felügyeli és koordinálja.

3.4. A Bérbeadó a szakmai feladatellátás érdekében a következő személyi feltételeket biztosítja Bérlő számára:

· hangtechnikus, aki rendezvényenként, előzetesen egyeztetett időpontban, a rendezvény technikai lebonyolításához szükséges időtartamban áll rendelkezésre,

· a Bérbeadó által kijelölt kapcsolattartó, aki napi szinten kommunikál az ifjúsági koordinátorral a programtervek és a programnaptár összeegyeztetése érdekében, jelenlétével biztosítja az infrastruktúra/helyszínek használatából esetlegesen felmerülő problémák kezelését, rendezvény esetén pedig figyelemmel kíséri a helyszínek rendeltetésszerű használatát, a résztvevők biztonságát és eszközök állapotát, illetve rendezvény esetén a rendezvény időtartama alatt biztosítja a helyszíni koordinációt,

· a grafikai támogatás a Közösségi Tér programjaihoz kapcsolódó kommunikációs anyagok elkészítésére terjed ki, előzetes egyeztetés alapján.

3.5. A Bérlő által folytatott tevékenységgel kapcsolatos minden engedély és hozzájárulás beszerzése Bérlő feladata és kockázata – a hatósági és egyéb engedélyek, valamint hozzájárulások beszerzése előtt mindenképpen egyeztetni szükséges a Bérbeadóval. Szerződő Felek rögzítik, hogy a bérlemény a jelen szerződés szerinti megtekintett állapotában képezi a bérlet tárgyát. Bérlő kijelenti, hogy a bérlemény kialakításával, állagával szemben a Bérbeadóval szemben kifogással nem él.

3.6. A Közösségi Tér működésének alapjául szolgáló – a Szerződő Felek által előzetesen egyeztetett és jóváhagyott - házirend jelen szerződés 2. mellékletét képezi.

4. A Bérleti szerződés időtartama, megszüntetése:

4.1. Szerződő Felek jelen bérleti szerződést 2026. január 01. napjától 2027. február 28. napjáig tartó, határozott időtartamra hozzák létre, mely időtartam Szerződő Felek közös akaratával megegyező. Jelen bérleti szerződés a határozott időtartam lejártát követően - a bérleti díj mértékének felülvizsgálatát követően – a Szerződő Felek kölcsönös egyetértésében meghosszabbítható.

4.2. A szerződést csak annak hatálya alatt és valamennyi fél által aláírt írásbeli megállapodással lehet érvényesen és hatályosan módosítani.

4.3. Szerződő Felek rögzítik, hogy a jelen bérleti szerződést közös megegyezéssel bármikor megszüntethetik.

4.4. Szerződő Felek rögzítik, hogy a jelen bérleti szerződés vonatkozásában a szerződés határozott időtartamára is tekintettel a rendes felmondás jogát – ide nem értve a másik fél súlyos szerződésszegése esetére alkalmazandó felmondási jogot – kifejezetten kizárják.

4.5. Szerződő Felek jogosultak a másik fél súlyos szerződésszegése esetén a jelen bérleti szerződést azonnali hatállyal megszüntetni.

Súlyos szerződésszegésnek minősítik a Szerződő Felek különösen:

· Bérbeadó részéről, amennyiben a bérlemény rendeltetésszerű használatát a bérleti szerződés hatálya alatt Bérlő részére nem biztosítja.
· Bérlő részéről, amennyiben a jelen szerződés alapján esedékes bármely fizetési kötelezettségének az esedékességétől számított 30 (harminc) nap elteltével, a Bérbeadó felszólítása ellenére sem tesz eleget, illetve a bérleményt Bérbeadó írásbeli felszólítása ellenére sem használja rendeltetésszerűen.
· Bérlő részéről, amennyiben a bérleményben végzett tevékenységét a Bérbeadó engedélye nélkül módosítja.
· Bérlő részéről, amennyiben előzetes írásbeli hozzájárulás nélkül a bérleményben átalakítást, fejlesztést, vagy más hasonló munkálatot végez.
· Bérlő részéről, amennyiben a bérleményben a rendeltetésszerű használatot, illetve állagromlást meghaladó kárt okoz, és a kijavítást az erre irányuló írásbeli felszólítást követő 3 (három) napon belül elmulasztja.

4.6. A szerződés megszűnésekor Felek átadás-átvételi jegyzőkönyvet vesznek fel, amelyben rögzítik a bérlemény, a kulcsok, az eszközök és az esetlegesen bent maradó ingóságok állapotát. Amennyiben a Bérlő a bérleményt határidőben nem adja vissza, Bérbeadó írásban legalább 5 munkanapos póthatáridőt tűz. A póthatáridő eredménytelen elteltét követően Bérbeadó a jogszabályban biztosított eljárásokat veheti igénybe. A Bérbeadó önhatalmú birtokbavételre, illetve a Bérlő vagy harmadik személy tulajdonában álló ingóságok megsemmisítésére nem jogosult.

5. A bérleti díj, és egyéb Bérlőt terhelő fizetési kötelezettségek

5.1. A bérlemény – a felek által kölcsönös egyetértésben megállapított – bérleti díja havi 800.000, -Ft + ÁFA, azaz havi nyolcszázezer forint + ÁFA (általános forgalmi adó). A Bérbeadó köteles a tárgyhót követő hónap 15. napjáig a bérleti díjról számlát kiállítani és azt az Önkormányzat Hivatalának Gazdasági Irodája részére megküldeni. A Bérlő a szabályszerűen kiállított számla kézhezvételét és a teljesítés igazolását követően, 8 napon belül banki átutalással teljesít.

5.2. A Szerződő Felek rögzíteni kívánják, hogy 2026. január 1. napjától 2026. június 30. napjáig terjedő időszakra vonatkozóan visszamenőlegesen – a 6 hónapra vonatkozó bérleti díjra tekintettel - 4.800.000, - Ft + ÁFA, azaz négymillió-nyolcszázezer forint + ÁFA egyösszegben kerül átutalásra a Bérbeadó részére. Szerződő Felek rögzítik, hogy ebben az időszakban a Bérbeadó a Közösségi Tér működéséhez szükséges helyiség- és infrastruktúrahasználatot ténylegesen biztosította. Ezen időszakra a Bérbeadó a tényleges teljesítés szakmai teljesítésigazolását követően jogosult 2026. július 15. napjáig - a 6 hónapra vonatkozó bérleti díj tekintetében - számla kiállítására, és azt az Önkormányzat Hivatalának Gazdasági Irodája részére megküldeni.

5.3. Szerződő Felek rögzítik, hogy az 5.1. pontban foglalt bérleti díj összege az alábbi tételeket foglalja magában:

· a 4882/A/12 helyrajzi számon található oldalsó irodahelyiség (84 m²), valamint a 4882/A/9 helyrajzi számon található Kamara terem és Dió Art Galéria állandó használata,

· a 4882/A/9 helyrajzi számon található Nagyterem, valamint büfé helyiség alkalmankénti használata. Szerződő Felek a Nagyterem használatát havi 3 alkalomban állapítják meg, mely keret az adott naptári év folyamán rugalmasan használható fel, tekintettel arra, hogy az ifjúsági munka igényekre reagál, mely nem egységesíthető mennyiségét tekintve havi bontásban,

· a fenti hrsz-ú ingatlanok vonatkozásában felmerülő közüzemi díjak (villanyáram, víz, gáz), rendezvény- és hangtechnika biztosítása, takarítószolgálat, ingyenes vetítések felmerülő költségei, szemétszállítási költségek, karbantartási költségek (a Bérlemény és a Bérbeadó részéről biztosított eszközök vonatkozásában), egyéb koordinációval és üzemeltetéssel kapcsolatos költségek.

5.4. Szerződő Feleknek tudomása van arról, hogy a Bérbeadó az 1/1 tulajdonát képező, 17 albetétre felosztott Uránia Mozi teljes épületére vonatkozóan vagyonbiztosítási szerződéssel rendelkezik. Bérbeadó tudomásul veszi azt, hogy a Bérlő a saját költségére a bérleményben található helyiségekben, a Bérlő tulajdonát képező ingóságokra vonatkozóan vagyonbiztosítási szerződést kössön.

5.5. Bérlő köteles Bérbeadó részére bármely fizetési kötelezettsége késedelmes teljesítése esetén a fizetési kötelezettség, mint tőke után az esedékességtől a tényleges teljesítés napjáig számított, a Polgári Törvénykönyvről szóló 2013. évi V. törvény (a továbbiakban: Ptk.) kamatfizetésre vonatkozó rendelkezéseinek megfelelő késedelmi kamatokat fizetni.

6. Szerződő Felek egyéb jogai, kötelezettségei

6.1. Bérlő köteles a Bérbeadót minden károsodásról – ideértve azokat is, amelyek elhárítására nem a Bérbeadó köteles – azonnal tájékoztatni.
6.2. A bérlet időtartama alatt Bérlő köteles a bérlemény rendeltetésszerű használatának megfelelő állapotban történő folyamatos karbantartásra. Szerződő Felek a bérlemény, a bérlemény környezete, illetve közművei karbantartásával és javításával kapcsolatos ügyekben fokozottan együttműködnek.

6.3. Életveszély, anyagi kár és jogszabály által előírt kötelezettségek kivételével bármely, a Bérlő által a bérleményen végzett javítási, vagy karbantartási munkálatokhoz a Bérbeadó írásbeli hozzájárulása szükséges. Amennyiben Bérlő ezt a feltételt megszegi, és a Bérbeadó írásbeli felszólítása után sem hagy fel a tevékenységgel, Bérbeadó jogosult a Bérlőtől kártérítést követelni.

6.4. A bérlemény nem rendeltetésszerű használatából eredő valamennyi költség a Bérlőt terheli.

6.5. Bérlő köteles a Bérbeadó, vagy megbízottjai részére lehetővé tenni a bérleményben, vagy annak környezetében a karbantartási, javítási és fejlesztési munkálatok elvégzését. 

6.6. Amennyiben olyan, a fűtéssel, hűtéssel, víz-, és áramellátással stb. kapcsolatos zavarok jelentkeznek, amelyek oka nem a Bérbeadó, hanem az egyes szolgáltatók érdekkörébe tartozik, a Bérlő a Bérbeadóval szemben nem jogosult kártérítési igényt érvényesíteni.

6.7. Bérlő vállalja, hogy a jelen bérleti szerződés tárgyát képező helyiségeket albérletbe nem adja, azt kizárólag az 1. pontban rögzített közfeladatának ellátása érdekében használja. Jelen bérleti szerződés alapján létrejött jogviszony megszűnésekor a Bérlő a bérlemények tisztasági festését követően köteles azokat a Bérbeadó részére visszaszolgáltatni.

6.8. Bérlő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdésében foglaltak szerint a törvény erejénél fogva átlátható szervezetnek minősül. Bérbeadó kijelenti, megfelel az államháztartásról szóló 2011. évi CXCV. törvény 41. § (6) bekezdésben és az államháztartási törvény végrehajtásáról szóló 368/2011. (XII.31.) Korm. rendelet 50. § (1a) bekezdésben foglaltaknak, valamint a nemzeti vagyonról szóló 2011. évi CXCVI. törvény 3. § (1) bekezdésében foglalt feltételeknek, ezért átlátható szervezetnek minősül.

7. Egyéb rendelkezések

7.1. Szerződő Felek – a jelen szerződéssel létrehozott jogviszonyuk tekintetében bármely lényeges – jognyilatkozata (a továbbiakban: nyilatkozat) kizárólag írásban hatályos.

7.2. Ha a jelen szerződés valamely rendelkezését érvénytelennek nyilvánítják vagy pedig a szerződés valamely rendelkezése a továbbiakban nem alkalmazható, a jelen megállapodás visszamaradó rendelkezései továbbra is teljes hatállyal bírnak. Ilyen esetben azt a rendelkezést, amelyet érvénytelennek vagy egyébként alkalmazhatatlannak nyilvánítottak, oly módon módosítottnak kell tekinteni, ami lehetővé teszi a Szerződő Felek szándékainak, továbbá azoknak a gazdasági és jogi céloknak a megvalósítását, amit a Szerződő Felek az érvénytelen vagy nem alkalmazható rendelkezéssel el kívántak érni.

7.3. Szerződő Felek megállapodnak, hogy a szerződéssel kapcsolatos jogvitáikat egymással békés, tárgyalásos úton kísérlik meg rendezni. 

7.4. A jelen szerződésben nem szabályozott kérdésekben a Ptk., valamint a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény vonatkozó rendelkezései az irányadók.

8. Kapcsolattartásra kijelölt személyek:

Bérbeadó részéről: 			Berényi Tamás ügyvezető
					Telefonszám: +36 20 280 6363	

Bérlő részéről:			Dr. Morvai Zsolt irodavezető 
					Telefonszám:	+36 36 521 980

A kapcsolattartásra kijelölt személyek kötelesek a teljesítést akadályozó bármely körülményről haladéktalanul értesíteni egymást és kezdeményezni a szükséges intézkedést.

Jelen szerződés elválaszthatatlan mellékletei:
1. melléklet: 	Eszközlista 
2. melléklet: 			Házirend
3. melléklet: 			Adatkezelési tájékoztató

Fenti szerződést szerződő felek, mint akaratukkal mindenben megegyezőt, elolvasás után helybenhagyva aláírták.


Eger, 2026. …….… hó ……… nap	


	………………………………………
	…………………..……………………

	Agria-Film Moziüzemeltető és Szolgáltató Kft.

Berényi Tamás ügyvezető
Bérbeadó
	Eger Megyei Jogú Város Önkormányzata

Vágner Ákos polgármester
Bérlő






1. melléklet

Eszközlista
Tartalmazza az Uránia IFI PONT és Közösségi Tér megfelelő működtetése érdekében az ifjúsági feladatellátáshoz biztosított eszközöket a Szerződő Felek részéről:
1. A Bérbeadó tulajdonát képező, az Uránia IFI PONT és Közösségi tér részére bocsátott eszközök:
· Garlando Olimpic csocsóasztal,
· Sony Playstation 4 PRO játékkonzol,
· 6-os méretű biliárdasztal (használt),
· DEANA III kárpitozott kanapé – bézs,
· DEANA III kárpitozott kanapé – kék,
· Steamer "Yankee" hotdog készítő gép,
· Konténer 4 fiókkal (2 db),
· Midea Extreme Save 3,5 kW légkondicionáló,
· Munkaállomás sarokasztalokból 4 személyes,
· Éttermi asztalok (6 db).
2. A Bérbeadó tulajdonát képező, de az Uránia IFI PONT és Közösségi Térrel közösen használt eszközök:
· Uránia Mozi Nagyterem és eszközei: vetítővászon, székek, asztalok, asztali lámpák, vetítés technika (vetítő, processzor, állvány, stb.), hangtechnika (hangládák, mikrofonok, állványok, dobfelszerelés),
· Uránia Mozi Kamaraterem: vetítő, hangrendszer, vetítővászon, padrendszer (2 db asztal, 4 db pad), asztalok,
· Dublinó könyöklő 2 db,
· Bárszék 10 db,
· Éttermi asztalok 4 db, 
· Ruhatartó állvány kerekekkel 8 db,
· NEC kijelző 3 db,
· Diplon kézszárító 1 db,
· Darts tábla 2 db.
3. A Bérlő tulajdonát képező, az Uránia IFI PONT és Közösségi Tér részére bocsátott eszközök:
· Babzsák fotel (218 L) 4 db,
· Álló fa ruhafogas 2 db,
· Nyomtató Hp Laserjet P 2055,
· TV led,
· Epson EMP X52 projektor,
· FunScreen vetítővászon,
· Szék – tárgyaló 12 db,
· Számítógép asztal 2db, 
· Szék – ascona 9 db,
· Íves polc, 
· Információs tábla – parafa 5db,
· Szakmai könyv 3db,
· Tűzoltó készülék 2db,
· Szemetes, fém hálós 1db, 
· Fas-prostar csocsóasztal 1db,
· Zanussi TRG31SW hűtőszekrény,
· Forgószék – fekete,
· Irattartó konténer,
· Samsung monitor 3db,
· Szórólap tartó 1 db,
· Panasonic DMC-LS80 digitális fényképezőgép 1 db,
· hullahopp karika 2 db,
· Szekrény zárható 2 db,
· Társasjáték 3 db,
· porszívó- Electrolux,
· TP-Link Deco E4 AC1200 Wifi sy 3db.




2. melléklet


HÁZIREND

A házirend érvényes: 
Az Uránia Mozi épületének (3300 Eger, Széchenyi u. 14.) Lenkey-udvar felőli teljes területére (Iroda, Dió Art Galéria, Kamara terem, Büfé, rendezvények esetében a Nagyterem). 
E-mail: ifipont@ph.eger.hu 

Az Uránia IFI PONT és Közösségi Tér nyitvatartási ideje: 
Hétfőtől péntekig 10.00–18.00 óra között, illetve rendezvények függvényében. 
Szombat, vasárnap szünnap.
Szabad- és ünnepnapokon (a programoknak megfelelő, egyedi nyitvatartási időben működik, amelyről előzetesen tájékoztatjuk látogatóinkat az IFI PONT Facebook oldalán. 

Az IFI PONT használata: 
Az IFI PONT programjait, nyitott közösségitereit nyitvatartási időben – a zártkörű rendezvények kivételével – minden 10-35 év közötti érdeklődő látogathatja, igénybe veheti ingyenes szolgáltatásait. 
Az IFI PONT rendezvényei, szolgáltatásai ingyenesen, anonim módon vehetők igénybe.
Az IFI PONT működésére érvényes a zenés, táncos rendezvények működésének biztonságosabbá tételéről szóló 23/2011. (III.8.) Korm. rendelet. 
Az IFI PONT fenntartja magának a jogot, hogy amennyiben a befogadóképességét eléri a rendezvények látogatóinak a száma, akkor a Közösségi Teret megteltnek minősítse. 
A Nagyterem kulcsát csak felnőtt veheti át, melyet a rendezvényt követően az ifjúsági koordinátornál kell átadni.
Az IFI PONT-ban található eszközök használatánál a következő eszközök esetében átadás-átvételi ív vezetése szükséges, diákigazolvány/olvasókártya/1000 Ft letétbe helyezése mellett. 
Az épület egész területén TILOS a dohányzás, továbbá TILOS az elektromos cigarettát és dohányzást imitáló elektromos eszközök és a tudatmódosítószerek használata. Dohányzásra kijelölt hely az épület előtti terület a bejárattól 5 m távolságra.
Az IFI PONT területén és környékén szigorúan TILOS bárminemű szervezetre káros élvezeti és tudatbefolyásoló szer használata, fogyasztása, árusítása.
Tudatmódosítószerek hatása alatt álló személyek az IFI PONT-ot nem látogathatják, annak szolgáltatásait nem vehetik igénybe. Ebben az esetben a mindenkori ifjúsági koordinátor felszólíthatja a látogatót a távozásra, súlyos esetben pedig az IFI PONT-ból határozott időre, vagy akár véglegesen kitilthatja.
A kitelepített számítógépek használati ideje naponta maximum 2 óra egy személy részére. A számítógépek mellett élelmiszer, innivaló nem fogyasztható. 
A WIFI szolgáltatás ingyenesen, jelszó nélkül elérhető. Kérjük figyelembe venni a szerzői jogról szóló 1999. évi LXXVI. törvény előírásait, különös tekintettel a tartalommegosztó szolgáltatókra és szolgáltatásokra, valamint a szabad felhasználásra vonatkozó rendelkezéseket.
Az internet használat tartalmilag szabad, mindaddig, amíg a használó nem sért erkölcsi törvényi kereteket. Ebben az esetben az ifjúsági koordinátor megvonhatja a látogatótól az internet használatának jogát, súlyos esetben pedig az IFI PONT-ból véglegesen kitilthatja.
A programokon résztvevők zavartalan részvételét, tanulását, önképzését és szórakozását minden látogatónak kulturált magatartással kell segítenie.
A foglalkozási helyiségek az előre előkészített program szerint használhatók. A berendezések és felszerelések védelme anyagi felelősséggel történő használata, a tisztaság és rend megóvása minden látogatónak érdeke és kötelessége. A berendezési és felszerelési tárgyakban szándékosan okozott kárt a károkozónak meg kell térítenie. 
Az épületbe balesetveszélyes, tűzveszélyes tárgyakat, behozni, tárolni szigorúan tilos. 
Az Uránia IFI PONT és Közösségi térben található műszaki, technikai berendezéseket csak az IFI PONT és az Agria-Film Moziüzemeltető és Szolgáltató Kft. munkatársai működtethetik. 
Az IFI PONT-ban található eszközöket csak rendeltetésüknek megfelelően lehet használni, a berendezések rongálás a tilos! Az okozott kárt mindenki köteles megtéríteni. 
Az IFI PONT-ot látogatóknak kötelessége a baleset, illetve balesetveszélyének észlelése esetén, értesíteni a mindenkori szakmai munkatársat. 
Az intézmény nem vállal felelősséget a látogatókat önhibájukból ért balesetek esetén.
Az épületbe állatot behozni tilos. Kivételt képeznek ez alól a foglalkozásokon bemutatásra kerülő, illetve közreműködő, és a segítő állatok. 
Amennyiben a helyiségeket csoportok veszik igénybe, a csoportvezető csak akkor távozhat, ha a csoport tagjai már elhagyták a foglalkozási helyiséget. A foglalkozás-vezetők kötelesek betartani az élet, baleseti, és vagyonvédelmi előírásokat.
Minden látogatóra kötelezően vonatkoznak a tűz- és balesetvédelmi szabályok betartása. Elsősegélydoboz, segélyhívás, tűz- és balesetvédelmi szabályzatok az ifjúsági koordinátornál érhetők el. A szabályzat vonatkozásában az Agria-Film Moziüzemeltető és Szolgáltató Kft. érvényben lévő szabályzata alkalmazandó.
Gyermekcsoport esetén az igénybe vett teremben felnőtt felügyelete/jelenléte szükséges. A foglalkozások ideje alatt, a résztvevő gyermekek testi épségéért a mindenkori csoportvezető tartozik felelősséggel. 
Csoportfoglalkozásokon, zárt közösségek közösségi alkalmain alapvetően csak a csoport tagjai vehetnek részt, külső érdeklődők csak alkalmi jelleggel, a csoportvezető engedélyével látogathatják a programot. 
Vallási és politikai rendezvények tekintetében az IFI PONT semleges tér.

Adatvédelem:
Az IFI PONT rendezvényein való részvétellel látogatóink hozzájárulnak olyan képmás vagy hangfelvétel - nyomtatott vagy elektronikus formában való - közzétételéhez, amelyen ők és/vagy gyermekeik szerepelnek.

A Házirendet az IFI PONT látogatói kötelesek betartani. Fenntartjuk a jogot, hogy a házirendet be nem tartó egyénektől és csoportoktól az IFI PONT használatának, látogatásának lehetőségét megtagadjuk. 
Kérjük, esetleges észrevételeikkel forduljanak közvetlenül az ifjúsági koordinátorhoz. 

Kellemes itt tartózkodást, örömteli élményeket kívánunk.

Eger, 2026. június 22.


	………………………………………
	…………………..……………………

	Agria-Film Moziüzemeltető és Szolgáltató Kft.
Berényi Tamás ügyvezető
	Eger Megyei Jogú Város Önkormányzata
Vágner Ákos polgármester         





3. melléklet


	[bookmark: _Hlk178581831]ADATKEZELÉSI TÁJÉKOZTATÓ ÉS FOLYAMATLEÍRÁS AZ URÁNIA IFI PONT ÉS KÖZÖSSÉGI TÉR HASZNÁLATÁHOZ KAPCSOLÓDÓ ADATKEZELÉSEKRŐL



[bookmark: _Hlk30159823]Az Eger Megyei Jogú Város Önkormányzata (továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) előírásai szerint, jelen tájékoztatóval és folyamatleírással tájékoztatja Önt a személyes adatai kezelésével kapcsolatos minden tényről. A folyamatban való részvétellel Ön, mint érintett a jelen folyamatleírás szerint válik az adatkezelés érintettjévé.

AZ ADATKEZELŐ PONTOS MEGNEVEZÉSE, ELÉRHETŐSÉGEI:
Név: Eger Megyei Jogú Város Önkormányzata
Székhely: 3300 Eger, Dobó István tér 2.  
Honlap: www.eger.hu
Központi e-mail cím: egpolgh@ph.eger.hu 
Központi telefonszám: 36/ 523-700
Képviselő: Polgármester

AZ ADATKEZELŐ ADATVÉDELMI TISZTVISELŐJÉNEK (NEVE ÉS) ELÉRHETŐSÉGE:
L-Tender Zrt.
adatvedelmi@ph.eger.hu 

	AZ URÁNIA IFI PONT ÉS KÖZÖSSÉGI TÉR HASZNÁLATÁNAK, A HÁZIREND MEGISMERÉSÉNEK ÉS ELFOGADÁSÁNAK DOKUMENTÁLÁSA



AZ ADATKEZELÉS FOLYAMATÁNAK LEÍRÁSA:
Az Uránia IFI PONT és Közösségi Tér látogatói a közösségi tér használata során megismerhetik a házirend tartalmát. Az Adatkezelő a házirend megismerésének és tudomásulvételének dokumentálása érdekében jelenléti ívet alkalmaz. A jelenléti íven az érintett megadja a szükséges adatokat, majd aláírásával igazolja jelenlétét, valamint a házirend megismerését és elfogadását. A kitöltött jelenléti ívek az Adatkezelő által kezelt dokumentáció részét képezik, azokhoz kizárólag az arra feljogosított személyek férhetnek hozzá. 

AZ ADATKEZELÉS CÉLJA:
Az Uránia IFI PONT és Közösségi Tér épületének és szolgáltatásainak rendeltetésszerű, biztonságos és a házirendben foglalt szabályoknak megfelelő használatának biztosítása, továbbá annak dokumentálása, hogy a látogató a házirendet megismerte és annak szabályait tudomásul vette.

AZ ADATKEZELÉS JOGALAPJA:
[bookmark: _Hlk7076959]GDPR 6. cikk (1) bekezdés e) pontja, amely szerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

KEZELT ADATOK KÖRE:
· név
· intézmény (nem kötelezően megadandó)
· aláírás 

[bookmark: _Hlk38618606]AZ ADATKEZELÉSBE BEVONT ADATFELDOLGOZÓK ÉS AZ ADATFELDOLGOZÁSI MŰVELET MEGJELÖLÉSE:
Adatkezelő az adatkezelésbe adatfeldolgozót nem von be. 

AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:
Adatkezelő jelen adatkezelés során személyes adatokat nem továbbít harmadik fél részére, azonban Adatkezelő felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy a jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

A SZEMÉLYES ADATOK TÁROLÁSÁNAK IDŐTARTAMA:
Az önkormányzati hivatalok egységes irattári tervének kiadásáról szóló 78/2012. (XII. 28.) BM
rendelet alapján a pályázat fenntartási idejének lejártát követő 5 évig.

AUTOMATIZÁLT DÖNTÉSHOZATAL TÉNYE: 
Adatkezelés során automatizált döntéshozatal nem történik.

	AZ URÁNIA IFI PONT ÉS KÖZÖSSÉGI TÉR ESZKÖZEINEK ÁTADÁSA, VISSZAVÉTELE ÉS AZ ESETLEGES LETÉT KEZELÉSE



AZ ADATKEZELÉS FOLYAMATÁNAK LEÍRÁSA:
Amennyiben a látogató az IFI PONT-ban rendelkezésre álló eszközök valamelyikét igénybe kívánja venni, az Adatkezelő az eszköz átadását és visszavételét átadás-átvételi nyilvántartásban dokumentálja. Az átadáskor rögzítésre kerül az átadott eszköz megnevezése, az átvétel dátuma, az átvevő neve és aláírása, továbbá – ha az eszközhasználat feltétele letét – a letétbe helyezett tétel adata. Az eszköz visszaszolgáltatásakor az Adatkezelő rögzíti a visszavétel tényét, az eszköz állapotát, a visszavétel időpontját, valamint szükség esetén a letéti tárgy visszaadását is.

AZ ADATKEZELÉS CÉLJA:
Az Uránia IFI PONT és Közösségi Térben elérhető eszközök szabályszerű, felelős és visszakövethető használatának biztosítása, az eszköz átadásának, visszavételének, valamint az esetlegesen átvett letét dokumentálása. 

AZ ADATKEZELÉS JOGALAPJA:
GDPR 6. cikk (1) bekezdés e) pontja, amely szerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

KEZELT ADATOK KÖRE:
· átvevő neve
· átvevő aláírása
· átadó neve és aláírása
· visszavételt igazoló aláírás

AZ ADATKEZELÉSBE BEVONT ADATFELDOLGOZÓK ÉS AZ ADATFELDOLGOZÁSI MŰVELET MEGJELÖLÉSE:
Adatkezelő az adatkezelésbe adatfeldolgozót nem von be. 

AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:
Adatkezelő jelen adatkezelés során személyes adatokat nem továbbít harmadik fél részére, azonban Adatkezelő felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy a jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

A SZEMÉLYES ADATOK TÁROLÁSÁNAK IDŐTARTAMA:
Az önkormányzati hivatalok egységes irattári tervének kiadásáról szóló 78/2012. (XII. 28.) BM
rendelet alapján a pályázat fenntartási idejének lejártát követő 5 évig.

AUTOMATIZÁLT DÖNTÉSHOZATAL TÉNYE: 
Adatkezelés során automatizált döntéshozatal nem történik.

	FÉNYKÉP- ÉS/VAGY VIDEÓFELVÉTELEK KÉSZÍTÉSE, FELHASZNÁLÁSA ÉS KÖZZÉTÉTELE



AZ ADATKEZELÉS FOLYAMATÁNAK LEÍRÁSA:
Az Uránia IFI PONT és Közösségi Tér egyes rendezvényein, programjain az Adatkezelő fénykép-, videófelvételt készíthet a programok dokumentálása, bemutatása és kommunikációja céljából. A felvételek elkészítésére az adott esemény során kerül sor, majd az Adatkezelő kiválasztja a felhasználni kívánt felvételeket. A felvételek felhasználása történhet belső dokumentálás, illetve nyomtatott vagy elektronikus felületen történő közzététel céljából. 

AZ ADATKEZELÉS CÉLJA:
Az Uránia IFI PONT és Közösségi Tér rendezvényeinek, programjainak és közösségi életének bemutatása, dokumentálása és kommunikálása nyomtatott vagy elektronikus felületeken.  

AZ ADATKEZELÉS JOGALAPJA:
GDPR 6. cikk (1) bekezdés e) pontja, amely szerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

KEZELT ADATOK KÖRE:
Az érintettről készült fotó- és/vagy videó felvétel.

AZ ADATKEZELÉSBE BEVONT ADATFELDOLGOZÓK ÉS AZ ADATFELDOLGOZÁSI MŰVELET MEGJELÖLÉSE:
Adatkezelő az adatkezelésbe adatfeldolgozót nem von be. 

AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:
Adatkezelő jelen adatkezelés során személyes adatokat nem továbbít harmadik fél részére, azonban Adatkezelő felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy a jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

A SZEMÉLYES ADATOK TÁROLÁSÁNAK IDŐTARTAMA:
Az önkormányzati hivatalok egységes irattári tervének kiadásáról szóló 78/2012. (XII. 28.) BM
rendelet alapján a pályázat fenntartási idejének lejártát követő 5 évig.

AUTOMATIZÁLT DÖNTÉSHOZATAL TÉNYE: 
Adatkezelés során automatizált döntéshozatal nem történik.

***

AZ ÉRINTETTI JOGGYAKORLÁSRA VONATKOZÓ SZABÁLYOK:
Az Adatkezelő tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:
· kérheti tájékoztatását személyes adatai kezeléséről, 
· kérheti a személyes adataihoz való hozzáférést,
· kérheti személyes adatainak helyesbítését, 
· kérheti személyes adatai törlését (GDPR 17. cikk (1) bekezdésben meghatározott feltételek esetén),
· kérheti személyes adatai kezelésének korlátozását,
· tiltakozhat az adatkezelés ellen.

Az Adatkezelő gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

Az Adatkezelő törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

[bookmark: _Hlk3956037]Amennyiben jelen tájékoztatóban felsorolt célok tekintetében élni szeretne a GDPR-ban meghatározott jogaival úgy, kérelmét elsősorban írásban terjesztheti be az adatvédelmi tisztviselőhöz címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy érintetti minősége igazolását követően az Adatkezelő erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatban Ön panasszal fordulhat a Nemzeti Adatvédelmi és Információszabadság Hatósághoz, vagy választása szerint a lakóhelye vagy tartózkodási helye szerint illetékes törvényszékhez. 

A Nemzeti Adatvédelmi és Információszabadság Hatóság elérhetőségei
Cím: 1055 Budapest, Falk Miksa u. 9-11.
Levelezési cím: 1363 Budapest, Pf.: 9.
Telefonos ügyfélszolgálat: +36 (30) 683-5969 és +36 (30) 549-6838
A kérelmek benyújtásával kapcsolatban itt tájékozódhat: https://www.naih.hu

Eger, 2026. június 22. 





260/2026. (VI.25.) közgyűlési határozat

Eger Megyei Jogú Város Önkormányzatának Közgyűlése felkéri az EVAT Zrt. vezérigazgatóját és az Eger Termál Kft. ügyvezetőjét, hogy készítsen részletes írásbeli tájékoztatót a közgyűlés elé történő terjesztés céljából, az alábbi részletezettséggel az Egri Termál- és Strandfürdő Kft. beszerzéseivel kapcsolatban. 
A tájékoztató különösen az alábbiakra terjedjen ki:
· a 2025-ös évben lefolytatott pályázati eljárások dokumentációjának áttekintése;
· a megkötött bérleti szerződések, szerződésmódosítások, használatba adási és albérleti hozzájárulások vizsgálata;
· annak feltárása, hogy a bérleményeket ténylegesen használó személyek és 
szervezetek megegyeznek-e a pályázatok nyerteseivel;
· a pályázati döntések előkészítésének és meghozatalának áttekintése;
· a strand műszaki, üzemeltetési és szolgáltatási állapotának helyszíni felmérése;
· a karbantartási, felújítási és fejlesztési szükségletek összegzése;
· javaslatok kidolgozása az önkormányzati vagyon hasznosításának átláthatósága és a strand működésének javítása érdekében.
· annak vizsgálata, hogy a pályázati eljárások eredményeként bérleti jogot szerző személyek és a bérleményeket ténylegesen használó természetes vagy jogi személyek között fennáll-e eltérés, valamint, hogy történt-e a bérleti jogviszonyból eredő jogosultságok tovább engedésé, albérletbe adása vagy közvetett hasznosítása; továbbá ezen esetekben a bérbeadói hozzájárulások, döntési folyamatok és azok versenyjogi, vagyongazdálkodási és átláthatósági szempontú következményeinek vizsgálata.

Felelős:	Vágner Ákos polgármester
Dr. Barta Viktor jegyző
Dr. Bánhidy Péter, vezérigazgató
Vámos Zoltán Csaba, ügyvezető igazgató

Határidő:	2026. szeptember 24.




261/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogadta el az Eger Megyei Jogú Város Ifjúsági Részvételi Rendszerének és Diákközgyűlésének kidolgozásáról szóló előterjesztésben foglalt határozati javaslatot.

Felelős: 	Vágner Ákos polgármester, 

Határidő: 	azonnal.




262/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogata el a Széchenyi utcát és a Katona téri piac területét összekötő átjáró ügyének vizsgálatáról, valamint a lehetséges megoldási alternatívák kidolgozásáról szóló előterjesztésben foglalt határozati javaslatot.

Felelős: 	Vágner Ákos polgármester 

Határidő: 	azonnal




263/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogadta el az Eger, Foglár utca 1. szám alatt található Castanea sativa (szelídgesztenye) faegyed helyi jelentőségű védett természeti emlékké nyilvánításának előkészítéséről szóló előterjesztésben foglalt határozati javaslatot.

Felelős: 	Vágner Ákos polgármester, 

Határidő: 	azonnal




264/2026. (VI.25.) közgyűlési határozat

Eger Megyei Jogú Város Önkormányzatának Közgyűlése nem fogadta el a közlekedési tükrök telepítésére alkalmas helyszínek városi szintű felméréséről szóló előterjesztésben foglalt határozati javaslatot.

Felelős:	Vágner Ákos polgármester,  

Határidő:	azonnal

